ހިތް ލޯބިން ދެވިއްޖޭ2| Esfiya - Dhivehi Vaahaka Site\n“އަހަ..ސުންހާ ދޯ..އަވަހަށް އާދޭ..” ޔަމާންއަށް ގެއްލިފައި ހުރި ސުންހާ ސިހުނީ ލީޑިން ޓީޗަރުގެ އަޑުންނެވެ. ހިނިތުންވެލަމުން އޭނާ ކުލާސް ތެރެއަށް ވަދެ ބޯޑު ކުރިމަތީގައި ހުއްޓިލިއެވެ. އޭނާއަކީ ކިތަންމެ ހިތްވަރުގަދަ ނުވަތަ ބައެއް މީހުން ކިޔާ އުޅޭ “ކޮންފިޑެންޓް ވުމަން” އެކެވެ. އެެހެންނަމަވެސް ވަށްކަޅިން ޔަމާންއަށް ބަލާލެވޭ ކޮންމެ ފަހަރަކު އެ ހިތްވަރު އެލިގެން ދެއެވެ. ދޮންމޫނަށް ރަތް އަރާ އިސްޖަހާލެވެއެވެ. “އޯ ނިއު ޓީޗާރ ސޯ..” އާލިމް މުޅި ކުލާހަށް އިވޭވަރަށް ހަޅޭއްލަވައިގަންއިރު އޭނާ ބުނަން އުޅުނު ބަސް ފުރިހަމަ ނުވީ ލީޑިން ޓީޗަރު ދިން ރުޅިވެރިކަމުގެ ނަޒަރުގެ ސަބަބުންނެވެ. “ނިއު ޓީޗާރ ސޯ ލަދުގަންނަ ވައްތަރު ހުންނަނީ..” އާލިމްއާއި އެއްބައިވެލަމުން ޔަމާން އެ ޖުމްލަ ނިންމާލިއެވެ. އެއާއެކު އައިކް ޕަކަޕަކަ ތަޅައިގަތެވެ. “ޔޫ އޯލް ނޯ ދޯ ދެން ސެކްސީ ކުދިން ވަރަށް ޝައި ބޭބީ ވާނެ..” ޝިމާޒުވެސް އެމީހުންނާ އެއްބައިވެލިއެވެ. ހޭން ބޭނުންވިޔެއް ކަމަކު ކުލާހުގެ އެހެން ކުދިން ތިބީ ހިނިގަނޑު ހިފާއްޓާލައިގެންނެވެ. “ހަތަރު ކުދިން ހަމަ މިހާރު ކުލާހުން ނިކުމޭ…ގޮސް އެތާ ބޭރު ފާރުަކައިރީ ތިބޭ ތި ޖަހާ ސަކަރާތެއް ޖަހަން” މޭ ފުއްޕާލަމުން ލީޑީން ޓީޗަރު ހަޅޭއްލަވައިގެތެވެ.\nހިނިގަނޑު މަތަ ކުރަމުން ކިޔަމަން ތެރިކަމާއެކު އަލަމް، އައިކް ، ޝިމާޒް އަދި ޔަމާން ކުލާހުން ބޭރަށް ނިކުމެ ފާރު ކައިރި ލައްގަނެލިއެވެ. އޭރުވެސް ހުއްޓުމެއްނެތި އެމީހުން ސަކަރާތް ޖަހަމުން ދިޔައެވެ.\n“އެހެންވީމަ މިސް ސުންހާ އިންޓްރޮޑިއުސް ވެލަން ވީނު..” މުޅި ކުލާސް ހިމޭންވުމުން ލީޑިން ޓީޗަރު ބުނެލިއެވެ. “އައްސަލާމު އަލައިކުމް..މިސް އަށް ކިޔަނީ ސުންހާ..ދެން ތިކުދިންނަށް ސުންހާ މިސް އޯ ހަމަ ސުންހާވެސް ކިޔިދާނެ އަސްލު އަޅުގަނޑާ ގާތްގަނޑަކަށް އެއްވަރުގެ ކުދިން ވީމަ ވަރަށް އޮޑް އޭހާ ދުރުގޮތަކަށް ވާހަކަ ދައްކަން..އެހެންމަ ހަމަ ވީ ކެން ބީ ލައިކް ފްރެންޑްސް..” ޔަމާން ލޯ މަތިން ގެއްލުމުން ސުންހާގެ ހިތަށް ހަމަޖެހުން ލިބުނެވެ. އޭނާ ދައްކަން ބޭނުންވާ ހުރިހާ ވާހަކައެއް ކުދިން ކައިރީ ދެއްކުނެވެ. “ދެން އައިމް ގޮއިން ޓު ޓީޗް ޔޫ އެކައުންޓް..” ސުންހާ ހިނިތުންވުމެއް މުޅި ކުލާހަށް ރައްދުކޮށްލިއެވެ. ހުރިހާ ކުދިންވެސް ތިބީ ވަރަށް ހިތްހަމަޖެހިފައެވެ. އެ ކުދިންނާ ގުޅޭ ހިތްހެޔޮ ޓީޗަރެއް ލިބުމުންނެވެ. ލީޑިން ޓިޗަރުވެސް ހިނިތުންވެލިއެވެ.\nކުލާހުން ބޭރު ފާރުގައި ޔަމާން ލައްވެލިއެވެ. އޭނާ ތިން އެކުވެރިން ހޭއަރުވާލާފައި ސަކަރާތް ޖަހަމުން ދިޔައިރު ބައެއް ފަހަރު އޭނާވެސް އެކަމުގަ ބައިވެރިވެއެވެ. ނަމަވެސް ކުލާސް ތެރޭގައި ސުންހާ ދައްކަމުން ދިޔަ ވާހަކަތަށް ޔަމާންގެ ކަންފަތުގައި ގުގުމަމުން ދިޔައެވެ. މިއުޒިކީ އެއަޑު އަހަން މުޅި އުމުރު ދުވަސްވެސް އޭނާއަށް ހުސްކުރެވިދާނެއެވެ. ބެލްކަނިން ބޭރުން ފެންނަމުން ދިޔަ ބިޔަ ބޮޑެތި ގަސްތަށް ހެލެމުން ދިޔަ ގޮތުން ބިރުވެރިކަމެއް ހިތަކަށް ނުވަނެވެ. ޔަމާންގެ ހިތަށް ލިބެމުން ދިޔައީ ހަމަޖެހުމެވެ. ވާނީވެސް އެހެން ނޫންހެއްޔެވެ. ސުންޙާގެ ހިޔާލުތަކުން އޭނާއަށް ހުރެވުނު ތަންވެސް ހަނދާނެއް ނުވިއެވެ. އުޑުމަތީގައި ދަތުރުކުރަމުން ދިޔަ ވިލާތަކުންވެސް ޔަމާންއަށް ސިފައީ ސުންހާގެ ސޫރައެވެ. އޭނާއަށް ބޭއިޙްތިޔާރުގައި ހިނިތުންވެލެވުނެވެ. މިއީ ކޮންކަހަލަ އިހްސާސެއްހެއްޔެވެ؟ ހިތުގައި ކުޅެވެމުން އެދަނީ ކޮންފަދަ ޖަޒުބާތީ ރާގެއްޔެވެ؟ ފުރަތަމަ ފެނިލި ނަޒަރުން ފެށިގެން އެހިތުން ސުންހާ ސޫރަ ފިލައިގެން ނުދަނީ ކީއްވެހެއްޔެވެ؟ އެދެލޯ ޖެއްސީ ޔަމާންގެ ހިތް ޖެއްސީ ކޮންކަހަލަ ޖާދުލެއްގަ ހެއްޔެވެ؟ ހުސް ޖަވާބު ނޭނގޭ ސުވާލުތަކުގެ ސަބަބުން ޔަމާންގެ ސިކުނޑީގައި ހައިޖާނުގަނޑެއް އުފެދުންނެވެ.\n“މި ކުލާހަކީ އަނެއްހެން ވަރަށް ބަސްއަހާ ކުލާހެއް ހުރިހާ ކުދިންވެސް ވަރަށް ކިޔަމަން ތެރިވާނެ ފިލާވަޅު ހަދާނެ..އެކަމު އުޅޭނެ ހަތަރު ފިރިހެން ކުދިންގެ ގުރޫޕެއް އައިކް ޝިމާޒް އާލިމް ދެން ޔަމާން އެމީހުން ވަރަށް ދެން..ޑިސިޕްލިން ދަށް ވާނެ އެކަމު އޭގެތެރެއިންވެސް ޔަމާން ކުޑަކޮށް އޯކޭ ވާނެ..އޭނާ ފިލާވަޅު ހަދާނެ ކިޔަވަންވެސް މޮޅު ވާނެ އެކަމަކުވެސް ޑިސިޕްލިން މައްސަަލަ ވަރަށް ބޮޑު ވާނެ..” ކުލާހުގެ ކުޑަ ޙުލާސާއެއް ލީޑިން ޓީޗަރު ދިނުމުން ސުންހާގެ ހިތަށް ކުޑަ ބިރުވެރިކަމެއް ވަނެވެ. ޔަމާންއަކީ އޭނާ ހީނުކުރާ ކަހަލަ މީހަކަށް ވުމުންނެވެ. “އެކުދިން ގެނެސްދެއްވާ..އަޅުގަނޑު ބޭނުން މިކުލާސް ހުރިހާ ކުދިންގެ ކުޑަ އިންޓްރޯޑަކްޝަން އެއް” ސުންހާގެ އެދުމުގެ މަތިން ކުލާހުން ބޭރުގައި ތިބި ޔަމާން މެންނަށް ލީޑިން ޓީޗަރު ގޮވިއެވެ. “އޭއި މާޓިނޫ..ކަލޭ އިޝްގުގަ ޖެހުނީ؟؟؟ އަމައްޔާއި..” ކުލާހަށް ވަންނަ ދިޔަ ތިން މީހުންގެ ތެރެއިން ޝިމާޒު ޔަމާންގެ ގޮނޑުގައި ބޮނޑިއެއް އެޅިއެވެ. ހަމަ އެއާއެކު ދެލޯ މަރައިގެން ހުރި ޔަމާން ދިޔައީ ސިއްސައިގެންނެވެ. “އޭ ނޫން ނިދުނީ ކަންނެ..” ވާހަކަ އޮޅުވާލަމުން އައިކް މެންނާއެކު އޭނާވެސް ކުލާހަށް ވަނެވެ.\n“މާޓިން މި މީހުން ބުނީ ނިއު ޓީޗާރ ވަރަށް ރަނގަޅޯ..” ޔަމާންއާ ހެދި މޮޔަވެފައި ހުންނަ ޝިޔާ ތުއިވެލަމުން ބުނެލީ ޔަމާން ކުލާސްތެރެއަށް އަޅާލި ފުރަތަމަ ފިޔަވަޅާއެކުގައެވެ. “ރަނގަޅައްޔާ ދެން ރަނގަޅުތާ ނަސީބެއްނު ކުރިން އަހަރުންގެ ކުލާސް ޓީޗަރަށް ހުރި ބަކަރީގެ ކިބައިން ސަލާމަތްވިކަން..” މަޑުމަޑުން ޔަމާން ބުނެލިނަމަވެސް ދޮރުން ނިކުންނަން ދިޔަ ލީޑިން ޓީޗަރަށް އެ އަޑު އިވުނެވެ. ” އޭއި ލީޑިން ޓީޗަރު ބާބޫޖީއަށް އަޑު އިވޭ..” ޔަމާންގެ އަތުގައި ޖަހާލަމުން ޝިމާޒު ދަތްކުނޑިވިކާލިއެވެ. އައިކްއާއި އާލިމް ހިނގައިގަތީ އިށީންނާށެވެ. އަނގަ ހުޅުވާލާފައި ދަތްތަށް ޖައްސާލަމުން ލީިޑިން ޓިޗަރަށް ޔަމާން ބަލާލިއެވެ. އެއާއެކު އޭނާ ކުލާހުން ނިކުތެވެ. ފުންނޭވާއެއް ލަމުން ޔަމާން ގޮސް އޭނާއަށް ހަމަޖެހިފައިވާ ސީޓުގައި އިށީނދެލިއެވެ. އޭނާއަށް ފުރަތަމަވެސް ބަލާލެވުނީ ބޯޑު ކުރިމަތީ ގޮނޑި އެއް ހިފައިގެން ގޮސް އިށީނދެލި ސުންހާއަށެވެ. އެހެން ކުދިންނަށް ބަލާލަމުން އޭނާ ހިނިތުންވެލި ނަމަވެސް ޔަމާންއަށް ނަޒަރެއް ދިނީ ހިނިތުންވުމަކާ ނުލައެވެ. އެ ޢަމަލުގެ ސަބަބުން ޔަމާންގެ ހިތުގައި ރިއްސާލީ ކީއްވެކަމެއް ޙުދު އޭނާއަކަށްވެސް ނޭނގުނެވެ.\n“އެހެންވީމަ..މިސް ބޭނުމީ ހުރިހާ ކުދިންގެ ކުޑަ އިންޓްރޯޑަކްޝަންއެއް..” ސުންހާ އޭނާގެ އަމިއްލަ ނަފްސާ “މިސް” އޭ ކިޔާފައި މުޙާތަބުކުރުމުން ޔަމާންއަށް ހެވުނެވެ. އޭނާޔާ ސުންހާޔާ ދެމެދުގައިވާ އުމުރުގެ ފަރަގާމެދު ވިސްނާލެވުނީ ދެނެވެ. “ދެ އަހަރުގެ ތަފާތު ވީމަ ގޯހެއް ވާ ނޫން..” ހުނުން ނޫންކަމެއް ޔަމާންއަކަށް ނުކުރެވުނެވެ. “ކަލޭ މޮޔަވަނީތަ..ކޮން ބައްޔެއް ޖެހިގެން ތިއުޅެނީ” އެހެން ކުދިންގެ އިންޓްރޯޑަކްޝަން ކުރިއަށް ދިޔުމުގެ ސަބަބުން އާލިމް ޔަމާންގެ ކަންފަތްބުޑުގައި ސިއްރުން ބުނެލިއެވެ. ދެކޮނޑި އަރުވާލުން ފިޔަވާ އިތުރު ހަރަކާތެއް ޔަމާން ކޮށް ނުލުމުން އާލިމްގެ ހިތުގައި ޝައްކު އުފެދުނެވެ. އެހެންނަމަވެސް އޭނާއެކަން ހިތުތެރޭގައި ވަންހަނާ ކޮށްލީއެވެ.\nޔާމާންމެން ހަތަރު ފިރިހެނުން ފިޔަވާ އެހެން ހުރިހާ ކުދިން ނިމުނެނެވެ. ޝިމާޒާ ޖެހުމުން އޭނާ އިށީނދެގެން އިން ގޮނޑި ފަހަތަށް ޖައްސާލާފައި ކޮޅަށް ތެދުވިއެވެ. “އޭ ސުންހާ މިސް..އޯކޭ ދޯ ޑޭޓިން ހިސްޓޮރީ ކިޔާދިނަސް..” ޖެއްސުމެއް ކޮށްލުމުގެ ނިޔަތުަގައި ޝިމާޒރު ބުނެލީ ސުންހާ ލަދުގަންނާނެކަމަށެވެ. “އެންމެ ރަނގަޅު..” ސުންހާގެ ޖަވާބު އައީ ޝިމާޒު ހީނުކުރާ ފަދަ ގޮތަކަށެވެ. “އައްސަލާމް އަލައިކުމް..އަޅުގަނޑަކީ މަސްވެރި މުހައްމަދުގެ ދަރި ޝިމާޒު މުހައްމަދު،…އުމުރުން ސޯޅަ އަހަރު..އަޅުގަނޑުގެ ހުންނަނީ ކޮއްކޮއެއް އައިމް ނޮޓް ސިންގަލް އެންޑް މައި ބިޓު އިޒް މައިން..” ޝިމާޒު ބުނެލިއެވެ. އެއާއެކު މުޅި ކުލާސް ހޭން ފެށިއެވެ. ސުންހާ ބޯ ޖަހާލުމާއެކު ދެން ތެދުވީ އާލިމްއެވެ. “އައްސަލާމް އަލައިކުމް..އަޅުގަނޑަކީ ޢާއިޝަތުގެ ދަރި ޢާއިޝަތު އާލިމް..އެހެމް.ސޮރީ އަޅުގަނޑަކަށް ނޭނގޭ ބައްޕަ ވީ ތަނެއް ބައްޕަޔަށް ކިޔާ ނަމެއްވެސް ނޭނގޭ..ދެން މަންމަ ބުނީ އަޅުގަނޑުގެ ފުރިހަމަ ނަމަކީ އަހުމަދު އާލިމޯ..ސޯޅަ އަހަރު ދެން މީ ވަންއެން އޮންލީ ދަަރިފުޅު އައިމް ނޮޓް ސިންގަލް..އެންޑް އައިވިލް މެރީ މައި ބިޓު..” އާލިމްގެ އިންޓްރޯވެސް ނިމިގެން ދިޔައީ އެންމެންގެ ތުންފަތް މައްޗަށް ފަތަހައިގެ ހިނިތުންވުމެއް ގެންނަމުންނެވެ.\nއާލިމްއާއި ޖެހިގެން އިން އައިކްގެ ގޮނޑި ހުރީ ހުސްކޮށެވެ. “ކޮބާ އެކުއްޖާ..” ސުންހާ އެއްސެވެ. “އޭނަ ވަރަށް ކުއްލި ގޮތަކަށް ފާހާނާއަށް ދިޔައީ..ހަމަ ގަސްތުގަ އިންޓްރޯ ނުދޭންށޯ” އާލިމް ބުނެލިއެވެ. “ނުވެސް ބުނެ..ދެން ހޭވޭ އޭނަ އަޔަސް އިންޓްރޯ އެއް ނުނަގާނަން” ސުންހާ ހިތްހަމައެއް ނުޖެހުނެވެ. އެހެންނަމަވެސް އެކަން ހިތުގައި ނުބާއްވަމުން ޔަމާންއަށް އިޝާރާތް ކޮށްލީ ތެޅިތެޅި އޮތް ހިތަކާއެކީގައެވެ. “ސެލިއުޓް މޭމް..އައްސަލާމް އަލައިކުމް..” ސުންހާ ލަދުގަންނެވުމަށްޓަކައި އަރާހުރި ޔަމާން އެންމެ ފުރަތަމަވެސް އޭނާއަށް ކޮށްލީ ސެލިއުޓެކެވެ. ކުލާސް ހުރިހާ އަންހެން ކުދިންތަކުގެ ހިތުގައި ހަސަދައިގެ އަލިފާން ރޯކުރަމުންނެވެ. އަދި ފިރިހެން ކުދިން ހެއްވާލަމުންނެވެ.\n“އަޅުގަނޑަކީ ޔަމާން..ތަންކޮޅެއް ކުރިންވެސް މިއަދު ބުނެވުުނު ކަންނެ ..ދެން ފުރިހަމަ ނަމަކީ އަހުމަދް ޔަމާން ޒިވާން..ބައްޕަ އަކީ ވިޔަފާރިވެރިޔާ ޒިވާން ދެން މަންމަ ވަރަށް ކުޑައިރު މަރުވީ..ސޯ ދޮންތަޔާ ދޮންބެޔާ އެއްކޮށް އުޅެނީ..ސޯޅަ އަހަރު ސިންގަލް ވަަރަށް ބޮޑަށް..ދުވަހަކުވެސް ކުއްޖަކާ ރައްޓިހި ނުވަން ކަމުދާ ކުއްޖެއް ނުފެންނާތީ..އެކަމު މިހާރު ފެނިއްޖެހެންވެސް ހީވޭ..އައިޑިއަލް ޓައިޕަކީ ޝައި ވައްތަރު ތިއްތި ކުދިން..” ލާނެއް ގޮަތަކަށް ސުންހާޔަށް ބަލަހައްޓައިގެން ހުރެ ޔަމާން ބުނެލިއެވެ. “މިސްޓާރ ޔަމާން ޓެލް އަސް..ތީ ވާރޖިން އެއްތަ..” މައިކްއެއް ފަދައިން ފަންސޫރު ހަދައިގެން އައިސް ޝިމާޒު ޔަމާން ކުރިމަތީގައި ހުއްޓިލިއެވެ. “މަށަށް ހިވަނީ ވާރޖިން އެއްހެން..އެކަމު މިއަދު ކިރިޔާ ހަަމަ ނުގެއްލުނީ.” ސުންހާ ދިޔައީ ލަދުން މަރުވަމުންނެވެ. ޔަމާން އިތުރަށް އޭނާ ފަޝީހަތް ކޮށްފާނެ ކަމަށްޓަކައި އޭނާގެ ހިތުގައި ބިރުވެރިކަން އުފެދުނެވެ. އޭނާގެ އަނގައި ބަސްހުސްވެފައި ވާ ކަހަލައެވެ. އިންސާނެއްގެ އަސްލު ސިފަ މިއިނގެނީ ގިނަ ވަގުތު އެމީހަކާއެކީ ހޭދަވާވަރަކަށޭ ބުނާ ބަހުގެ މާނަ ސުންހާއަށް ދެނެގަނެވެމުން ވަމުން ދިޔައެވެ.\n“އޭ ކިހިނެތްތަ އެ ވަނީ އަހަރުމެން ވާހަކަ ދައްކާފަ ލަދުގެންނެވިޔަސް މިސް ރަތެއް ނުވޭ އެކަމު މާޓިން އެއްޗެކޭ ބުނާއިރަށް ސުންހާ މިސް ހީވާނީ ޓޮމާރޓޯ ގަނޑެއްހެން..” ކުއްލިއަކަށް ކުލާހަށް އައިސް ވަތް އައިކް ދިމާކޮށްލިއެވެ. “އޯ….” މުޅި ކުލާސް އެއްއަޑަކުން އަޅުވާކިންފެށިއެވެ. “އޯކޭ..އޯކޭ ނޯ ނޮން ސަންސްްް އަސްލު މިރޭ ތިކުދިން އައީ އެކަންޓު އެކްސްޓްރާ އަށް ދޯ..އެކަމު މިއީ ފުރަތަމަ ދުވަސް ވީމަ ހުރިހާ ކުދިންނަށް ފްރީ ވަގުތެއް އިނގޭ..މާދަމާއިން ފެށިގެން ކިޔަވާނީ..ޓެންގަ ގެޔަށް ދާން ވަންދެއް އަވަހަށް މަޖާ ކޮށްލާ” ސުންހާގެ ވާހަކަ ނުނިމެނީސް މީހުންތަށް ތެދުވެ ކުލާސް ތެރެ ހަަލަބޮލިވެލިއެވެ. ކުލާހުގެ އެކި ހިސާބުތަކުގައި ގުރޫޕް ހެދިގެން ދިޔައެވެ. އެހެންނަމަވެސް އިށީނދެގެން އިނީ ސުންހާޔާ ޔަމާން އެކަންޏެވެ. އެކަކު އަނެކަކަށް ނަޒަރު ހުއްޓާލައިގެން ތިބިއިރު ގުޅީލާމެހިފައިވާ ހަތަރު ކަޅީގެ ނަޒަރު ތަފާތު ވާހަކަތަކެއް ދައްކަމުން ދިޔައެވެ. ޔަމާންގެ ތުންފަތް މަތީގައި ލާނެއް ހިނިތުންވުމެއް ވާއިރު ސުންހާގެ މޫނުން ފެންނަނީ ރުޅިވެރިކަމެވެ. އޭނާގެ ދެލޯ ވަނީ ކުޑަވެފައެވެ. ލަދުގެ މައްޗަށް އޭނާ އިސްކުރީ ރުޅިވެރިކަން ކަމަށް ވާތީއެވެ. ހަރަކާތެއް ނުކޮށް އިން ޔަމާން ފަސް އެނބުރި ކުލާސް ތެރެއަށް ބަލާލިއެވެ. ހުރިހާ އެންމެން އެމީހެއްގެ މަސަތްކަތްތަކައިގެން މަސްއޫލުވެފައިވާތަން ފެނުމުން އޭނާއަށް ހަމަޖެހުމުގެ ނޭވާއެއް ލެވުނެވެ. ދަނޑިވަޅު ބަލާ ހުޝިޔާރުކަމާއެކު ސުންހާޔާ ދިމާލަށް ހިނގައިގަތެވެ.\nޔަމާން އަންނަތަން ފެނުމުން ސުންހާގެ ދެލޯ ބޮޑުވިއެވެ. އޭނާއަށް ފަހަތަށް ޖެހެވެން ފެށިއެވެ. މިސްރާބު ބަދަލުކޮށްލަމުން ކުލާހުން ބޭރަށް ނިކުތީވެސް ފަހަތަށް ފިޔަަވަޅު އަޅަމުންނެވެ. ޔަމާން އޭނާގެ ފިޔަވަޅުތަށް ކުރިއަށް އަޅަމުން ގެންދިޔައީ ސުންހާޔާ ދިމާލަށެވެ. އޭނާގެ ތުންފަތް މަތީގައި ވަނީ ލާނެއް ހިނިތުންވުމެކެވެ. ސުންހާގެ ފިޔަވަޅުތަށް ހުއްޓުނީ ބެލްކަނީގައި ބުރަކަށި ޖެހުމުންނެވެ. ފިނިފިނި ރޯޅިތަށް އޭނާގެ އިސްތަށިގަނޑު ވަޔާ ގެންދަން އުޅޭ ފަދައެވެ، މަޑު ހިނިގުމެއްގައި ޔަމާން ހުއްޓިލީ ސުންހާގެ ކުރިމަތީގައެވެ. ޔަމާންގެ ލޮލުގެ ތެރެއިށް ސުންހާ ގެނބިގެން ދިޔައީ ހިނދުކޮޅެއްގެ ތެރޭގައެވެ. ދެ ޒުވާނުންގެ ނޭވާވެސް އަވަސް ވަމުން ދިޔައެވެ. ޖެހިލާ ރޯޅިތަކުން ގައިން ހީބިހި ނަގައިގެން ދިޔަ ނަމަވެސް ޔަމާންގެ ހޫނު ނޭވާ ވެގެން ދިޔައީ ސުންހާގެ ހިތަށް ލިބުނު ފަރުވާއަަކަށެވެ. “އެހެން ކުދިން ސުންހާ މިސް ކިޔަސް..ތީ ފޯރއެވާރ މަގޭ ތިއްތި މިސް..އެކަން ހަނދާން ކުރައްޗޭ..” ސުންހާގެ ކަންފަތާ ތުންފަތް ކައިރިކޮށްލަމުން ޔަމާން ބުނެލިއެވެ. އެ ފިރިހެންވަންތަ ހިތްގައިމު އަޑު އިވުމުން ސުންހާގެ ހަށިގަނޑު ހީބިހި ނަގައިގެން ދިޔައެވެ. އޭނާއަށް ނޭވާ ހިފާއްޓާލެވުނެވެ. ނަމަވެސް ނޭވާ ލާން މަޖްބޫރުވީ އެ ފިރިހެން ވަންތަ ސެންޓުގެ ވަސް ބަލާލަން ހިތް ގޮވަން ފެށުމުންނެވެ.\nސުންހާގެ ދަތްދޮޅީގައި ހިފައި އިސްއުފުލާލަމުން ޔަމާން އޭނާގެ މޫނާ ސުންހާގެ މޫނު ކައިރިކޮށްލިއެވެ. އެއް ލޯ މަރާލަމުން ތުންފަތުގައި ދަތް އަޅާލިއެވެ. ސިކުންތު ކޮޅެއްގެ ތެރޭގައި ސުންހާގެ ކޮލަށް ރަތް ކުލަ އަރައިގެން ދިޔުމުން ޔަމާން އާޝޯޙްވިއެވެ. “ހަމަ އެހާ ލަދުގަނޭތަ..މިއަދި ކުޑަ ވަރެއްނު..މިރޭ ތަންކޮޅެއް ކުރީގަ ވީ ކިހިނެތްތަ..” ޔަމާން ބުނެލި އެތިން ސުންހާގެ ނޭވާ ހުއްޓުނު ފަދައެވެ. ޔަމާންވެސް ދެން އެފަދަ ސަމާސާ ކުރަން ހެޔޮނުވާނެ ނޫންހެޔެވެ؟ ފިރިހެންވަންތަ ހިނިގަނޑެއް ޖަހާލަމުން ޔަމާން ކުލާސްތެރެއަށް ހިނގައިގަތީ ޝިމާޒު ގޮވާލުމުންނެވެ. ގަނޑުވެފައި ސުންހާއަށް ހުރެވުނީއެވެ. އޭނާގެ ނޭވާތަށް ކުރުވެފައި އަވަސްވާހެން ހީވެއެވެ. އޭނާ ހަމަޖެހެން ދެތިން މިނެޓު ނެގިއެވެ\nމޭޒުމަތީގައި ބަހައްޓާފައި ހުރި ކޮފީތަށިން އާވިއަރަމުން ދިޔައެވެ. މުޅި މާހައުލުގައި ހިފާފައިވަނީ ކޮފީގެ މީރުވަހެވެ. ފިނިފިނި ވައިރޯޅިތަކުގެ ތެރެއަށް ކޮފީވަސްގަނޑު އަރައިގެން ދާތީކަމަށްވެސް ވޭދާނެއެވެ. ޓެރަހުގައި ލެޕްޓޮޕާ ކުޅެން އިން ޝަރީފް އޭނާގެ ލެޕްޓޮޕް ލައްޕާލީ އޭނާ އިށީނދެގެން އިން މޭޒުގެ ކުރިމަތީގައި އަންހެނުން އަޝްފާ އިށީނުމުންނެވެ “ކޮބާތަ ސުންހާ..” އެ ދެމަފިރިންގެ ހަމައެކަނި ދަރިފުޅުގެ ވާހަކަ ޝަރީފު އެއްސެވެ. “އެ މަންޖެ އުޅެނީ ޕާރޓް ޓައިމްކޮށް ސްކޫލަކަށް ދާން ފަށައިގެން..ބުނި ދިހައެއް ޖަހާއިރު އަންނާނަމޭ..” އަޝްފާ ބުނެލިއެވެ. “އެހެންތަ..މަ އެބައޮތް އަޝްފާޔާ ވަރަށް މުހިންމު ވާހަކައެއް ދައްކަން ވެފަ..” ތެޅި ތެޅި އޮތް ހިތަކާއެކު ޝަރީފު ބުނެލީ އަޝްފާއަށް އަވަސް ނަޒަރެއް ދެމުންނެވެ.\n“އަވަހަށް ބުނޭ..މަ މީނީ އަޑުއަހަން..” އަޝްފާގެ އަޑުގައި ކުޑަ ނުތަނަވަސްކަމެއް ވީ ޝަރީފުގެ މޫނުމަތީ ކުލަވަރުގެ ސަބަބުންނެވެ. ” އަޝްފާއާ އިން ފަހުން މަށަށް އެހެން އަންހެނަކާއެކީ ގުޅުމެއް ހިނގުނު..” ޝަރީފު ބުނެލި އެތިން އަޝްފާގެ ދެލޯ ބޮޑުވިއެވެ. “އޭނނ..ކޮންއިރަކު ކާކާއެކީ..ކީއްވެ..” އޭނާ އަމުނާލީ ސުވާލު ފައްޗެކެވެ. “އެއީ މީގެ ސަތާރަ އަހަރު ކުރިން ސުންހާޔަށް އެއްއަހަރުގަ..މަ އޮފީސް ދަތުރެއްގަ ރަށަކަށް ގޮއްސަ މަޑުކުރި ގޭގަ އުޅުނު އައިޝާ ކިޔާ އަންހެނަކާ އެކީ..އެކަމު މިހާރު އޭނަޔާ ގުޅުމެއް ނޯވޭ..” ޝަރީފް އެއްނޭވާއިން ކިޔައިދިނެވެ. “ގުޅުމެއް ނޯއްނަންޏާ ދެން..އެއީ ނުވާކަމެކޯ..” އަޝްފާ ހަމަޖެހިލިއެވެ. “އެކަމަކު އަހަރުމެން ދެމީހުންގެ ދަރިއެއް ހުރޭ ސޯޅަ އަހަރުގެ..” ޝަރީފް ބުނެލި އެތިން އަޝްފާއަށް އިންތަނުން ކޮޅަށް ތެދުވެވުނެވެ.\nme first vrh reethi ingey\nOh u dho first comment up villeh lasveema I thought bulletproof gurl kamah ??? thanks anyways dear❤❤❤????\nyeyy! me first\nanyway mi story hama habbu.\nAND COVER VVVVV REETHI;\ni agree cover varah reethi\nAwwwwwn so sweet of you both..??❤❤ Thank you so much bulletproof girl and hassan bajiyaa ??? BTW ur usernames are cool ??\nOoh I forgot..congratulations gurl ??? dhenfaharakun first hoadhachey ❤❤❤\nAssalam alaikum all readers ❤❤❤first of all ???mi part lasvikamahttaka hurihaa kiyuntheringe kibain maafah edhen ??? vrh urgent koh project akaa haavluvaan jehuneema aslu hope ya’ll will forgive me ??????❤????so what do you think is gonna happen next? Shareef ge dhariyakee kobai baa? ??feel free comment down ur opinion bout the stry ???? next part ISA Saturday ga up vandhen I’ll be replying to all comments ????\nomg, the cover is so nice. i love it\nmi chapter varah salhi !!!!!!!!!!!!!!!!!\nAlheyy thank you so much ❤❤❤❤oh A.R.M.Y eh dho same here dear ????? alhe why does everyone say conver pic reecheyy????\nmaa bodah english aa dhivehi mix nukuraa nama mii thi hama perfect!\nK I’ll try English words madhukohleveythoa ???assu zamaanee kohlanvegn there might be some eng ??? and thanks alot dear ❤❤❤???\nsunha and yamaan dhohtho ei ehbbafaa ehn veema\nsunha and yamaan dhotho ehn veema ehbbafaa???\nHingaa balamaaa ?\nThat means sunhaa and yaman are eh bappa ekey?\nI think so…..?\nYamaan vedhaanebaa shareef ge dhariakah…let’s see dho…\nYaa maybe who knows? ?? let’s see yamaan thoa? ???\nWoah??I’m outta of words???Shareef dhariyakah yamaan vejjiyya??????whn nxt ???????so curious ???\nAwwwwn so sweet of you ?❤????I’m so happy ❤❤❤❤ oh no eyrah vrh sakaraaathehnu ??but let’s hope for the best dear ???????thank you so much for the support ???\nSunha aki aalim ge sister dho? Because aalim ge bappaeh nuhurey dhen mamma aki aisha….. By the way nice story ?\nI think you’re the only one who rlly concentrated ?? and thank you so much Thu dear ???❤❤??\nމިލްކު ކޮށްލީ ހިތޭ (ކިޔުންތެރިންގެ ސަމާލުކަމަށް)


Maamuthun Moonuge Hangandah Faruvaa eh. | #Dhiislam\nމާމުތުން މޫނުގެ ހަންގަނޑަށް ފަރުވާއެއް\n11 months ago |0comment| February 28, 2017 |\nމާމުތަކީ އެއްވެސް ޝައްކެއްނެތް ގޮތުގައި ހަމަށާއި އިސްތަށިގަނޑަށް އަދި ހަށިގަނޑަށް ވެސް އެތައް ފައިދާ ތަކެއް ކުރާ ގުދުރަތީ ކާނާ އެކެވެ.\nދިރާސާ ތަކުން ދައްކާ ގޮތުގައި މާމުތު ގައި ގިނަ އަދަދަކަށް ގުދުރަތީ ވިޓަމިންސް އަދި މިނެރަލްސް ހިމެނެއެވެ. އެގޮތުން މާމުތުގެ ދެބައިކުޅަ އެއްބައި ހިއްސާކުރަނީ ފެނެވެ. މީގެ އިތުރުން ޕްރޮޓީންސް، ވިޓަމިން ބީ، ވިޓަމިން ސީ މީގެ އިތުރުންވެސް ޤުދުރަތީ އެތަކެއް ވިޓަމިންސް އަދި މިނެރަލްސް ހިމެނެއެވެ\nމާމުތުގައި އެކުލެވޭ ފައިދާ ކުރުވަނި މާއްދަތަކުގެ ސަބަބުން ކޮސްމެޓިކްސް އުފައްދާ ފަރާތްތަކުން ދަނީ އެމީހުންގެ އުފެއްދުން ތަކުގައި ގިނަ އަދަދަކަށް މާމުއި ބޭނުން ކުރަމުންނެވެ. މީގެ އިތުރުން ރީތިވުމަށް މީހުންދާ ސެލޫން ތަކުގައިވެސް މާމުއި ބޭނުންކޮށްގެން ތަފަތު ފަރުވާތައް ދެއެވެ. އެގޮތުން\n• ހަންގަނޑު ސާފުކުރުމަށް\n• އިސްތަށި ފެޅުވުން އަދި އިސްތަށި ފޭބުން ހުއްޓުވުމަށް\n• ހަލާކުވެފައިވާ އިސްތަށިތަކަށް ފަރުވާ ކުރުމަށް\n• އިރުގެއަލިން ހަންގަނޑުގައިލާ ލަކުނު ފިލުވުމަށް\n• ދަތް ހުދުކުރުމަށާއި ހިރުގަނޑުގެ ފަރުވާއަށްވެސް މާމުއި ބޭނުން ކުރެއެވެ.\nދަތްތައް ހުދުކުރުމަށާއި ހިރުގަނޑު ގިރުންފަދަ ކަންކަމަށް ފަރުވާއަކަށް ކޮންމެ ދުވަހަކު ހެނދުނު މާމުއި ދަތްތަކުގައި އުނގުޅާށެވެ. މީގެ ސަބަބުން ދަތްތައް ހުދުވެ ހިރުގަނޑަށް ދިމާވާ ތަފާތު މައްސަލަތަކުގެ ހައްލަކަށް ވެދެއެވެ.\nގައިގެ ހަންގަނޑު މަޑުކުރުމަށް މާމުތާއި ޔޯގަޓް އެއްކުރުމަށްފަހުގައި ބޭނުންކުރާށެވެ. މާމުތާއި ފިނިފެން (ރޯސް ވޯޓަރ) އެއްކުރުމަށް ފަހުގައި މޫނުގައި ފޭސްމާސްކެއް ގޮތުގައި ބޭނުންކުރުމުން މޫނުގެ ހަންގަނޑު އޮމާންވެ ހަންގަނޑަށް ޒުވާންކަން ގެނެސްދެއެވެ. ކުރިން ދެންނެވުނު ފޭސްމާސްކް ބޭނުންކުރެއްވުމަށް ޒައިތޫނި ތެޔޮ ފޮދަކުން މޫނު ސާފުކޮށްލުމަށްފަހުގައި ކަފަކޮޅަކުން، އެއްކޮށްފައިވާ މާމުތާއި ފިނިފެން މޫނުގައި އުނގުޅާށެވެ. އަދި 15 މިނެޓް ފަހުން ތާފަނާ ފެންފޮދަކުން މޫނު ދޮވެލުމަށްފަހުގައި މަޑު ތުވާއްޔަކުން މޫނު ހިއްކާލާށެވެ. ނަތީޖާ ހާޞިލްކުރުމަށް ހަފްތާއަކު އެއްފަހަރު ނުވަތަ ދެފަހަރު މިމާސްކް ބޭނުންކުރައްވާށެވެ.\nމޫނުގެ ހަންގަނޑު ހިކޭ ފަރާތްތަކުން މާމުތާއި ކިއުކަމްބަރގެ ދިޔައާއި އެއްކުރުމަށްފަހުގައި ހަފްތާއަކު އެއްފަހަރު ބައިގަޑި އިރުވަންދެން މޫނުގައި ހާކާފަ ބަހައްޓާށެވެ. މިގޮތަށް ކަންތައް ކުރުމުގެ ސަބަބުން ހަންގަނޑު ހިކުމުން ސަލާމަތްވެ މޫނުގެ ކުލަ އަލިކޮށްދެއެވެ.\nމޫނުގެ ހަންގަނޑު ތެޔޮކޮށް ހުންނަ ފަރާތްތަކުން މާމުތާއި އޮރުންޖުގެ ދިޔައާއި އެއްކުރުމަށް ފަހުގައި ހަފްތާއަކު އެއްފަހަރު 20 މިނެޓް ވަންދެން މޫނުގައި ހާކާފަ ބަހައްޓާށެވެ. މީގެ ސަބަބުން މޫނުގައި އިތުރަށް އުފެދޭ ތެޔޮކަންފިލާ މޫނުގެ ކުލަ އަލިކޮށްދެއެވެ.\nއިރުގެ އަލީގެ ސަބަބުން މޫނުގެ ހަންގަނޑުގައި އުފެދޭ ލަކުނު ފިލިވުމަށް މާމުތާއި، ރާހުތް (ވިނެގަރ) އަދި ކުޑަ ލޮނުކޮޅެއް އެއްކުރުމަށްފަހުގައި ލަކުނުގައި އުނގުޅާށެވެ.\nނިންމާލަމުން ބުނެލަންއޮތީ މިބުނެވުނުދިޔަ ފަރުވާތަކުގެ އިތުރުން ކެއުމުގެ ތެރޭގައި ގިނައިން މާމުއި ބޭނުންކުރުމަކީ މީހާ ދުޅަހެޔޮ ސިއްޙަތެއްގައި ހުރުމަށް މަގުފަހި ކޮށްދޭނެކަމެކެވެ.


އޫރީދޫއިން އޮއްޕޮގެ އާފޯނުތަކެއް ތައާރަފް ކޮށްފި | Jazeera\tއޫރީދޫއިން އޮއްޕޮގެ އާފޯނުތަކެއް ތައާރަފް ކޮށްފި - Jazeera\nއޫރީދޫއިން އޮއްޕޮގެ އާފޯނުތަކެއް ތައާރަފް ކޮށްފި\nއައިމިނަތު ޔުމްނާ February 27, 2020 66 views0\nއޮއްޕޮ ކުންފުންޏާއި ގުޅިގެން އުރީދޫއިން އޮއްޕޮގެ ފޯނުތައް ރާއްޖެއަށް ތައާރަފް ކޮށްފިއެވެ.\nއުރީދޫއިން ތައާރަފް ކުރި އޮޕޯ ބްރޭންޑުގެ ސްމާރޓްފޯން ތެރޭގައި ހިމެނެނީ، އޮޕޯ:ރެނޯ2އެފް، އޮޕޯ އޭ 1 ކޭ އަދި އޮޕީ އޭ5އެވެ. މިފޯން ބައްލަވައިގަންނަވާ ފަރާތްތަކަށް ހިލޭ ޑޭޓާ އެލަވަންސް އެއްވެސް ލިބޭނެކަމަށް މައުލޫމާތު ލިބެއެވެ.\nފޯނުތައް ގަންނަން ބޭނުންވާ ކަސްޓަމަރުންނަށް ހާއްސަ ޕްލޭންތަކެއް ވެސްވަނީ ތައާރަފު ކޮށްފަ އެވެ. އެގޮތުން އެ ކުންފުނިން ގަންނަ ކޮންމެ ރެނޯ2އެފްް ފޯނަކާއި އެކު ސޯޝަލް މީޑިއާ އަށް ހާއްސަ2ޖީބީ ޑޭޓާ އާއި ޖޭބީއެލް ޓިއުން 115 ބީޓީގެ ވަޔަލެސް ހެޑްސެޓެއް ހިލޭ ލިބޭނެ އެވެ. އަދި ކޮންމެ އޮޕޯ އޭ 1 ކޭ އަދި އޮޕޯ އޭ52020 ފޯނަކާ އެކު ސޯޝަލް މީޑިއާއަށް ހާއްސަ އެއް ޖީބީ ޑޭޓާ ހިލޭ ލިބޭނެ އެވެ.\nއިންސްޓޯލްމަންޓަށް ފޯނު ގަންނަން ބޭނުންވާ ކަސްޓަމަރުންނަށް އުރީދޫން ވަނީ އެ ފުރުސަތު ހުޅުވާލައިފަ އެވެ.\nހަ މަހުގެ މުއްދަތަށް ބަހާލައިގެން ފައިސާ ދެއްކޭގޮތަށް ހަދާފައިވާ މި ޕްލޭނުގައި ކޮންމެ މަހަކު އެންމެ ކުޑަ އަދަދެއްގެ ގޮތުގައި 333ރ. ދައްކަން ޖެހޭނެ އެވެ.\nފުލް ޕޭމަންޓް ޕްލޭނާ އެއްގޮތަށް، އިންސްޓޯލްމަންޓް ޕްލޭންގެ ދަށުން ފޯނު ގަންނަ ފުރަތަމަ 50 ކަސްޓަމަރުންނަށް ވެސް ހިލޭ ޑޭޓާ އަދި ރެނޯ ސީރީސްގެ ފޯނާ އެކު ޖޭބީއެލް ޓިއުން 115ބީޓީ ގެ ވަޔާލެސް ހެޑްސެޓް ލިބޭނެ އެވެ.\nއޮޕޯގެ މި ފޯނުތައް އުރީދޫގެ ފިހާރަތަކުންނާއި އީ- ކޮމާސް ޕްލެޓްފޯމް "މޫލީ" އިން މިހާރު އޯޑަރު ކުރެވޭނެ އެވެ.\nއޮޕޯ ފޯނަކީ ސްމާރޓް ފޯނުގެ ބާޒާރުގައި ފާހަގަ ކޮށްލެވޭ ފޯނެކެވެ. ހާއްސަކޮށް މޮބައިލް ބޭނުންކޮށްގެން ފޮޓޯ ނަންގަވާ ބޭފުޅުންނަށް ކޮލިޓީ ކެމެރާއެއް ހިމެނިފައިވާ އުފެއްދުމެކެވެ.


Insaanee thaareehugai Emme dhuvas vee mummies thah huree Chile ga!\nއިންސާނީ ތާރީހުގެ އެންމެ ދުވަސްވީ މަމީސްތައް ޗިލީގައި!\nޗިލީން އިން ފެނުނު މަމީތަކުގައި ހިމެނޭ މަމީއެއް: މިއީ އިންސާނީ ތާރީހުގައި އެންމެ ދުވަސްވީ މަމީސްތައް ކަމަށް ވަނީ ޔަގީން ކުރެވިފައި\nމިސްރުގައިވާ ބޮޑެތި ޕިރަމިޑުތައް ނުވަތަ އަހުރާމްތަކުގެ އެތެރޭގައި އެތައް އިންސާނެއްގެ ހަށިގަނޑު މަރުވުމަށްފަހު ކުނި ހަލާކު ނުވާނެ ގޮތަށް ތައްޔާރު ކޮށްފައިވާ މަމީސްތައް އެބަ ހުއްޓެވެ. ގަބޫލު ކުރެވޭ ގޮތުގައި އެންމެ ދުވަސްވީ އެފަދަ މަމިފައިޑް ގަބުރުތައް ހުރީ މިސްރުގެ ޕިރަމިޑުތަކުގެ ތެރޭގަ އެވެ. އެހެން ނަމަވެސް ދާދިފަހުން ސައިންސްވެރިންގެ ޓީމަކުން ބުނެފަވާ ގޮތުގައި އެންމެ ދުވަސްވީ މަމީސްތައް ހުރީ މިސްރުގައި ނޫންކަން މިހާރު ވަނީ ސާބިތު ކުރެވިފަ އެވެ. އެފަދަ ހަށިގަނޑުތައް ބަހައްޓާފައި ވަނީ ދެކުނު އެމެރިކާ ބައްރުގެ ގައުމެއް ކަމަށްވާ ޗިލީގައި ކަމަށް ސައިންސްވެރިން ވިދާޅުވެ އެވެ.\nޗިލީގެ ހަނަފަސް ސަހަރާއަކުން މަމީތަކެއް ފެނިފައިވާ ކަމުގެ މައުލޫމާތު ލިބުމުން، މަމީ ދިރާސާ ކުރާ ސައިންސްގެ ތަޖުރިބާކާރުންގެ ޓީމަކުން ޗައިލްގެ އަޓަކަމާ ޑެސާޓައް ދަތުރު ފަށައި ދިރާސާތައް ކޮށްފައި ވެއެވެ. އެތަނަށް ގޮސް ދިރާސާތައްކޮށްފައިވާ ތަޖުރިބާކާރުންގެ ޓީމަށް އެގުނީ އީސާގެ ފާނު ދުނިޔެއަށް ވަޑައިގަތުމުގެ 5000 ކުރިން ޗިލީގައި އިންސާނުންގެ ގަބުރު މަމިފައިޑް ކުރުމުގެ މަސައްކަތް ފަށާ އެކަން ކާމިޔާބު ކޮށްފައިވާ ކަމެވެ.\nޗިލީން ފެނުނު މަމީސްތައް\nހޯދުންތަކުން ދައްކާ ގޮތުގައި މިސްރުގައިވާ މަމީސް ތަކަކީ އީސާގެފާނު ދުނިޔެއަށް ވަޑައިގަތުމުގެ 3000 އަހަރު ކުރިން އުފައްދާފައިވާ މަމީސްތަކެކެވެ.\nޗިލީގެ އާސާރީ ތަންތަން ދިރާސާކުރާ ފަރާތްތަކުން މިހާރު ބޭނުން ވަނީ ޗިލީން މަމީސް ފެނުނު ސަރަހައްދު ދުނިޔޭގެ ތަރިކައިގެ ލިސްޓަށް އަރުވާށެވެ. އަދި މިސްރުގެ މަމީތަކާއި އެއްވަރަށް ޗިލީގެ މަމީސްތަކަށް ވެސް މީހުންގެ ޝައުގުވެރިކަން ލިބިގެން ދިޔުމަށެވެ.\nޗިލީން ފެނުނު މަމީސްތައް މިއުޒިއަމްގައި: މި މަމީސްތައް ވަނީ މިސްރުގެ މަމީސްތަކަށްވުރެ މާ ދުވަސްވެފައި ކަމަށް ބުނޭ\nތަޖުރިބާކާރުންގެ ޓީމުން ބުނި ގޮތުގައި އެމީހުން އަޓަކަމާ ޑެސާޓަށް ގޮސް ބެލި ބެލުމުން ގަދީމީ ޒަމާނަށް ނިސްބަތްވާ 3000 ޗިންޗޯރޯ މީހުންގެ ހަށިގަނޑު މަމީގެ ގޮތުގައި ބަހައްޓާފައި ވަނިކޮށް ފެނިފައިވެ އެވެ. އަދި ބައެއް ދޫނިތައް ވެސް އެގޮތަށް ތައްުޔާރުކޮށްފައި ވަނިކޮށް ފެނިފައި ވެއެވެ. އެ މީހުން ބުނި ގޮތުގައި ޗިލީން ފެނިފައިވާ މަމީސްތަކަކީ އިންސާނުން ގުރުބާން ކުރާ ހަފުލާއެއްގެ ތެރެއިން މަރާލާފައިވާ ބައެއްގެ ހަށިގަނޑުކަން އިތުރަށް ދިރާސާ ކުރުމުން އެގުނެވެ.\n"މަމީސްތައް ފެނިފައި ވަރަށް ބިރުގަތް، ސަބަބަކީ އެއީ މީހުން ގުރުބާންކުރާ ހަފުލާއެއްގައި ގުރުބާން ކޮށްފައިވާ ބައެއްގެ ހަށިގަނޑު، އަންހެނެއްގެ މޫނުގެ ހަންގަނޑު އެއްކޮށް ހުރީ ވަކިކޮށްފައި" ޗިލީއަށް ދިޔަ ޓީމުގައި ހިމެނޭ ތަޖުރިބާކާރަކު ވިދާޅުވި އެވެ.\nޕިޒިކަން އެންތްރޮލޮޖިސްޓެއް ކަމަށްވާ ބާނަންޑޯ އެރިއަޒާ ވިދާޅުވީ، އޭނާ ޗިލީއިން ފެނުނު މަމީސްތަށް 30 އަހަރު ވަންދެން ދިރާސާކުރި އެވެ. އެހެންވެ މިއީ އިންސާނީ ތާރީހުގައި އެންމެ ދުވަސްވީ މަމީސްތައް ކަން ޔަގީން ކުރެވިފައިވާ ކަމަށެވެ.\nމިސްރު ސައިންސް ތާރީހު + ޗިލީ\nގަދިމީ ޒަމާނު މީހުންގެ ނާށިގަނޑުގައި ލޯވަޅެއް!


Beysfaruva ah mirey Nazim Singapore ah furany\nބޭސްފަރުވާއަށް މިރޭ ނާޒިމް ސިންގަޕޫރަށް ފުރަނީ\nކާނަލް ނާޒިމް - އަވަސް ފޮޓޯ\nކުރީގެ ޑިފެންސް މިނިސްޓަރު މުހައްމަދު ނާޒިމް ބޭސްފަރުވާއަށް ސިންގަޕޫރަށް ފުރުމުގެ ހުއްދަ ކަރެކްޝަނުން ދީފި އެވެ. އެގާރަ އަހަރުގެ ޖަލު ހުކުމެއް ތަންފީޒުކުރައްވަމުން ގެންދަވާ ނާޒިމަށް ހުއްދަ ދީފައިވަނީ މިރޭ ފުރުމަށެވެ.\nނާޒިމްގެ ބޭސްފަރުވާއަށް މިރޭ ފުރަން ހުއްދަ ދީފައިވާއިރު، ބޭސްފަރުވާއަށް ދީފައިވަނީ 21 ދުވަހެވެ. ނާޒިމްގެ މީގެކުރިން ވެސް ލޮލުގެ ފަރުވާއަކަށް 44 ދުވަސް ސިންގަޕޫރުގައި ހޭދަކުރައްވާފައިވެ އެވެ.\nނާޒިމްގެ މައްޗަށް ޖަލު ހުކުމެއް ކުރީ މާޗް 27، 2015 އިގަ އެވެ. އެ ހުކުމާމެދު ހިތްހަމަ ނުޖެހޭތީ ނާޒިމްގެ ފަރާތްޕުޅުން ހައި ކޯޓްގައި އިސްތިއުނާފު ކުރުމުން ޝަރީއަތް އަލުން ބެލުމަށްފަހު ބެންޗުން ނިންމީ ދަށު ކޯޓްގެ ހުކުމް ރަނގަޅު ކަމަށެވެ. ހައިކޯޓުގެ ނިންމުން ސުޕްރީމް ކޯޓުގައި އިލްތިމާސްކުރަން ނާޒިމް ވަނީ ނިންމަވާފަ އެވެ.\nބީއެމްއެލްގެ އޭޓީއެމް ދިގުރަށަށް


vnews - Rohingya muslimunge haalathu haththahaa goas vanee\nރޮހިންގާ މުސްލިމުން މެރުން ހުއްޓާލުމަށް ގޮވާލައި މެލޭޝިޔާގައިކުރި މުޒާހަރާއެއްގައި، މުސްލިމުންގެ ހައްގުގައި ކުރި ދުޢާގެ ތެރޭގައި މެލޭޝިޔާގައި އުޅޭ ރޮހިންގާ ރެފިއުޖީއަކު ރޮނީ - ފޮޓޯ: އޭ.އެފް.ޕީ\nރޮހިންގާ މުސްލިމް ފިރިހެނަކު މިޔަންމާއިން ބަނގްލަދޭޝްއަށް އެތެރެވުމަށްޓަކައި ކަށިނަރުތަކެއްގެ ތެރެއިން އޭނާގެ ތުއްތު ދަރިފުޅު، ދަރިފުޅުގެ މަންމައަތަށް ދިއްކުރަނީ - ފޮޓޯ: އޭ.އެފް.ޕީ\nމުސްލިމުންގެ އަޣުލަބިއްޔަތު އޮންނަ ރާހައިން ސްޓޭޓަށް މީގެ ދެހަފްތާ ކުރިން މިޔަންމާ ސިފައިން އަރައި ހިންގަމުން ގެންދާ އުދުވާނުތަކުގައި މިހާތަނަށް ހާހަކަށްވުރެ ގިނަމީހުން މަރާލާފައިވާ ކަމަށް ކަމާބެހޭ ފަރާތްތަކުން ލަފާކުރާއިރު، އަވަށްޓެރި ބަނގްލަދޭޝް-މިޔަންމާ ގުޅޭ ސަރަހައްދީ އިމުގައިވާ ކޯރު ހުރަސްކުރުމުގެ ތެރޭގައިވެސް އެތައް ބަޔަކު ގެނބިގެން މަރުވެފައިވާ ކަމަށް ރިޕޯޓް ކޮށްފައިވެއެވެ. ގެންބިގެން މަރުވާ މީހުންގެ ތެރޭގައި ގިނައީ ކުޑަކުދިންނާއި އަންހެނުންކަން ބަނގްލަދޭޝްގެ އިންފާރަވެރިންވެސް ގެންދަނީ ބުނަމުންނެވެ.\nމިދިޔަ ބުދަދުވަހުސް ކުޑަ ލަކުޑި އޮޑިއެއް ކޯރަށް ބަންޑުން ޖަހާލުމުގެ ސަބަބުން ފަސް ކުޑަކުދިން ގެނބިގެން މަރުވެފައިވެއެވެ. ބަނގްލަދޭޝްގެ އިންފާރަވެރިން ބުނެފައިވަނީ މަރުވެފައިވާ ތުއްތު ފަސްކުދިންގެ ހަށިތައް ފެނުނީ ކޯރުގެ އެކި ހިސާބުތަކުން ކަމަށެވެ.\nގެނބިގެން މަރުވާ މީހުންގެ އިތުރުން، ބަޑިޖަހައި މަރާލާފައި ކޯރުގެ ތެރެއަށް އެއްލާލާފައި ވަނިކޮށް ފެންނަ ބައެއް މީހުންގެ ހަށިތައްވެސް ބަނގްލަދޭޝްއަށް ގެންގޮސް ގެންދަނީ ވަޅުލަމުންނެވެ. އެގޮތުން މިޔަންމާ ސިފައިން ބަޑިޖަހައި މަރާލި ހަމީހެއްގެ ހަށިގަނޑު ބަނގްލަދޭޝްއަށް ގެންގޮސް އެމީހުންގެ ޖަނާޒާ އިއްޔެވަނީ ބާއްވާފައެވެ. މީގެ ތެރޭގައި މިޔަންމާ މިސްކިތެއްގެ އިމާމުގެ ހަށިގަނޑުވެސް ހިމެނެއެވެ. ބަނގްލަދޭޝްއަށް ގެންދެވި ވަޅުލި އެންމެންގެ ހަށިގަނޑަށްވެސްހުރީ ވަޒަންއަރާފައެވެ.\nއެމީހުންގެ އާއިލާތަކުން ބުނެފައިވަނީ، ސިފައިން ބަޑިޖަހައި މަރާލި މީހުންގެ ހަށިތައް ސިއްރިއްޔާތުގައި ބަނގްލަދޭޝްއަށް ގެނައީ މިޔަންމާގައި ވަޅުލެވޭނޭފަދަ ވެސް ނެތުމުން ކަމަށެވެ. ނުވިތާކަށް، ސިފައިންގެ އަނިޔާވެރިކަމަށް ފިލައިގެން ބަނގްލަދޭޝްއަށް މުސްލިމުންދާތީ ސަރަހައްދީ އިމުގައި މިޔަންމާ ސިފައިން މައިން ވަޅުލަމުންދާ ކަމުގެ އަޑުތައްވެސް މިހާރުވަނީ ފެތުރިފައެވެ.\nމައިންތަކެއް ގޮވައިގެން އަންހެނަކާއި ތުއްތު ކުއްޖެއްގެ އެއްފައި ބުރިވުމާއި، އިތުރު ތިންމީހަކު މަރުވުމުގެ ހާދިސާތަކެއް ހިނގާފައި ވުމުން މިއީ ސިފައިން ގަސްދުގައި ކޮށްގެން އުޅޭ ކަމެއް ކަމަށް ކުރެވޭ ޝައްކުތައްވެސް މިހާރުވަނީ އިތުރުވެފައެވެ.\nމިޔަންމާ-ބަނގްލަދޭޝް އިން ހުރަސްކޮށް ރޮހިންގާ މުސްލިމުންތަކެއް ބަނގްލަދޭޝްއަށް އެތެރެވަނީ - ފޮޓޯ: އޭ.އެފް.ޕީ\nމިހާލަތުގައި ކަން އޮތްއިރު، މިދިޔަ އޮގަސްޓްމަހުގެ 25 ވަނަ ދުވަހުން ފެށިގެން މިޔަންމާ ސިފައިންގެ އަނިޔާވެރިކަމަށް ފިލައިގެން ރޮހިންގާ މުސްލިމުންގެ 294،000 މުސްލިމުން ބަނގްލަދޭޝްއަށް އެތެރެވެފައިވެއެވެ. އޭގެ ތެރޭގައި ގިނައީ އަންހެނުންނާއި ކުޑަކުދިންނެވެ.\nފުރާނައިގެ ސަލާމަތާއި ރައްކާތެރިކަމަށް އެދިގެން ބަނގްލަދޭޝްއަށް އެތެރެވަމުންދާ އެތައްހާސް މުސްލިމުން ކާނާއާއި އަވަސް ބޯހިޔާވަހިކަމަށް ބޭނުންޖެހިފައި ވާއިރު، ދުނިޔެއާއި އދއަށް އެކަންވެސް އަދި ތަނަވަސްކޮށެއް ނުދެވެއެވެ.\nމިޔަންމާ ސިފައިންގެ އަނިޔާވެރިކަމަށް ފިލައިގެން ބަނގްލަދޭޝްއަށް އެތެރެވަމުންދާ ރޮހިންގާ މުސްލިމުންގެ ހާލަތު މިގޮތަށް ހުރިއިރު، ފިލައިގެންވެސް އަންނާނޭ ފުރުސަތެއް ނުލިބި މިޔަންމާގައި ތިބި މުސްލިމުންގެ އެއްވެސް ޚަބަރެއް ނުވެއެވެ. އެމީހުން ތިބި ހާލެއްވެސް ނޭނގެއެވެ. އދއަށްވެސް އަދި ބައިނަލްއަގްވާމީ އެއްވެސް ފަރާތަކުންވެސް މުސްލިމުން އުޅޭ ރާހައިން ސްޓޭޓަށް ދިއުމުގެ ފުރުސަތު މިޔަންމާ ސަރުކާރުން ނުދެއެވެ.\nނުވިތާކަށް، ހާލުގައި ޖެހިފައިވާ ރޮހިންގާ މުސްލިމުންނަށް އެހީ ފޯރުވައި ދިނުމަށް އދއިން މިޔަންމާގައި ކުރަމުންދާ މަސައްކަތަށްވެސް މިޔަންމާއިން ގެންދަނީ ހުރަސްއަޅަމުންނެވެ. އެހީގެ ތަކެތި ރައްކާކޮށްފައި ހުރި ގުދަންތައްވެސް ބުދިސްޓުންވަނީ ލޫޓުވާލާފައެވެ.


ފަންނު އެކްސްޕޯގެ ތެރެއިން ރަން ފަސް ވަނަ ހޮވާ، އެއް މިލިއަން ރުފިޔާގެ ލޯނެއް | Jazeera\tފަންނު އެކްސްޕޯގެ ތެރެއިން ރަން ފަސް ވަނަ ހޮވާ، އެއް މިލިއަން ރުފިޔާގެ ލޯނެއް - Jazeera\nފަންނު އެކްސްޕޯގެ ތެރެއިން ރަން ފަސް ވަނަ ހޮވާ، އެއް މިލިއަން ރުފިޔާގެ ލޯނެއް\nފާތިމަތު ފަޔާޟާ October 16, 2019 32 views0\nމިނިސްޓްރީ އޮފް އިކޮނޮމިކް ޑިވެލޮޕްމަންޓުން އިންތިޒާމުކޮށްގެން ބޭއްވުމަށް ނިންމާފައިވާ ފަންނު އެކްސްޕޯގެ ތެރެއިން އެންމެ މޮޅު ފަސް ވަނަ ހޮވާ، ކޮންމެ ފަރާތަކަށް އެއް މިލިއަން ރުފިޔާގެ ލޯނެއް ހަމަޖެހިގެންދާނެ ކަމަށް އިކޮނޮމިކް މިނިސްޓްރީން ބުނެފިއެވެ.\nރާއްޖެއެމްވީއަށް ދިން އިންޓަވިއުއެއްގައި އެ މިނިސްޓްރީން ބުނީ އެ ލޯންތައް ދިނުމަށް ހަމަޖެހިފައިވަނީ ކުދި އަދި މެދު ފަންތީގެ ވިޔަފާރިތަކަށް ހާއްސަކޮށްފައިވާ ބޭންކް އެސްޑީއެފްސީ އިން ކަމަށާއި އެކްސްޕޯގެ އެންމެ ފަހުގެ ތައްޔާރީތަކަށް ބަލާއިރު މިހާރު ކުރިއަށްދާ މަސައްކަތަކީ ވަނަތަކަށް ވާދަކުރާ ފަރާތްތަކުގެ ހުށަހެޅުންތައް ބަލައިގަތުން ކަމަށެވެ. އެގޮތުން މި މަހުގެ 30 ވަނަ ދުވަހުގެ ނިޔަަލަށް ހުށަހެޅުންތައް ބަލައިގަންނާނެ ކަމަށް ވެސް މިނިސްޓްރީން ބުންޏެވެ.\nފަންނު އެކްސްޕޯ މިއަހަރުގެ ސެޕްޓެމްބަރު މަހު ލޯންޗުކޮށްފައި ވާއިރު މި މައުރަޒު ކުރިއަށް ގެންދިއުމަށް ހަމަޖެހިފައިވަނީ ނޮވެމްބަރު މަހުގެ 22 އިން 28 ގެ ނިޔަލަށް ދަރުބާރުގެއާއި ކަލާފާނު ސްކޫލާއި ކުޑަކުދިންގެ ބަގީޗާގައެވެ.\nމި މަޢުރަޒަކީ ދިވެހިރާއްޖޭގެ އިޤްތިޞާދުގައި ޙިއްޞާކުރާ ސިނާއަތްތަކަށް ބޭނުންވާ ދިވެހި އުފެއްދުންތަކާއި އާ އުފެއްދުންތައް އުފައްދައި ކުރިއަރުވައި އެފަދަ އުފެއްދުންތަކަށް އެކަށީގެންވާ މާކެޓެއް ހޯދައިދީ، ވަޅުޖެހެމުންދާ ދިވެހި އުފެއްދުންތައް ކުރިއެރުވުމަށް ހިތްވަރުދީ، ރާއްޖެއަށް ޒިޔާރަތްކުރާ ފަތުރުވެރިންނަށާއި، އާންމުކޮށް އެންމެންނަށް އެއްތާކުން ފެންނާނެ މާހައުލެއް ގާއިމުކޮށްދިނުމަށް ބާއްވާ މަޢުރަޒެކެވެ.\nމަޢުރަޒުގައި 77 ގިންތިއަކުން ތަކެތި ބައިވެރިކުރުމުގެ ފުރުޞަތު ހުޅުވާލެވިފައި ވާއިރު، އޭގެ ތެރޭގައި އަތްތެރި މަސައްކަތާއި، ދަނޑުވެރިކަމާއި، މަސްވެރިކަމުގެ އިތުރުން ދަތުރުފަތުރާއި، އިމާރާތްކުރުމާއި، އުފެއްދުންތެރި ކުރެހުމާއި ފަރުމާ ކުރުން ހިމެނެއެވެ.\nކާބޯތަކެއްޗާއި، ބަހުގެ އުފެއްދުންތަކާއި، ލަކުޑީގެ އުފެއްދުންތަކުގެ އިތުރުން ފެޝަން އެންޑް ޑިޒައިނިންގ އާއި، އިންފޮމޭޝަން އެންޑް ކޮމިއުނިކޭޝަން ޓެކްނޮލޮޖީގެ އުފެއްދުންތައް މި މައުރަޒުގައި ބައިވެރިކުރުމުގެ ފުރުސަތު ވަނީ ހުޅުވާލާފައެވެ.


ކާމިޔާބު ދިރިއުޅުމަކަށް، ފުރިހަމަ ސިއްހަތެއްގެ މުހިންމުކަން – Esfiya\nFeatured ހަޤީޤީ ކުޑަކުދިންގެ އުފެއްދުންތެރި ލިޔުން މަޒުމޫނު3days ago\nކާމިޔާބު ދިރިއުޅުމަކަށް، ފުރިހަމަ ސިއްހަތެއްގެ މުހިންމުކަން\nއާދޭހެވެ. މި ދަންނަވަނީ ކާމިޔާބު ދިރިއުޅުމެއްގެ ވާހަކައެވެ. ގަހެއްގެ ތެރެއިން ފުރޭނިގެން އަންނަ އިރުގެ ދޯއްޖެއްގެ ބީދައިން ކާމިޔާބު ދިރިއުޅުމަކަށް ވާސިލުވެވޭނީ ފުރިހަމަ ސިއްހަތެއް ލިބި ފުރިހަމަ ވެގެންނެވެ. ސިއްހަތެއް ނެތިއްޔާ ދިރިއުޅުމެއްގެ ބޭނުމެއް ވެސް ނެތެވެ. ސިއްހަތެއް ނެތިއްޔާ ފުރިހަމަ ކަމެއް ނުލިބޭނެއެވެ. ސިއްހަތެއް ނެތިއްޔާ އުފަލާއި އަރާމާއިއެކު ވެއަތު ކުރެވޭނެ ރަން ޒަމާން އެއޮތީ ހަމައިން ނެއްޓިފައެވެ.\nއަހަރެމެންގެ މުޖްތަމައުގެ އަފްރާދުންނޭވެ. މި ދިރިއުޅުމަކީ އަބަދުހެން އުފަލާއި އަރާމާއި އެކު ދުއްވާލެވޭނޭ ދިރިއުޅުމަކީ ނޫނެވެ.ތިމާ މޮޅު ދަރިވަރަކަށް ވެސް ވާން ޖެހެއެވެ. އެއީ އެންމެ ބޮޑު އަޒުމަކަށް ވާން ޖެހޭނެ ކަމުގައި ދަންނަމެވެ. މިކަމަށް ހުރަސް އަޅާނޭ އެއްޗަކީ ބަލިކަށި ކަމެވެ. ފުރިހަމަ ސިއްހަތެއް ނެތުމެވެ.\nރަނގަޅު ކާނާ ކެއުމާއިއެކު ވިޓަމިން ގިނައިން ހުންނަ އެއްޗިހި ކެއުމުން ހަށިގަނޑު ތާޒާވެއެވެ. ގަވާއިދުން ކަސްރަތު ކުރުމާއި ހަރަކާތްތެރިވެ އުޅުމުން ރީތި ހަށިގަނޑެއް ލިބެއެވެ. މުސްކުޅި އުމުރުގައި ތިބާ ރަނގަޅު ސިއްހަތެއްގައި ދެމިހުންނާނީ ތިބާ ތިބާގެ ޒުވާން އުމުރުގައި ކެއި އެއްޗެއްގެ ފައިދާ އިންނެވެ. ފައިދާހުރި ރަނގަޅު ކާއެއްޗެއް ނުކައިފި ިނަމަ، ތިމާ ނަފްސަނީ ގޮތުން ބަލިކަށި ވެއެވެ. ތިބާ ބަލިމަޑު ކަމެއްގެ ތެރެއަށް ގެބެން ނަގާނީ މަދު ދުވަސްކޮޅެކެވެ.\n“ރަނގަޅު ކާނާ އަކީ ފުރިހަމަ ސިއްހަތެއްގެ ތަޅުގަނޑި އެވެ. ފުރިހަމަ ސިއްހަތެއް ލިބިގެން ކާޟިޔާބު ދިރިއުލުމަކަށް ރުޖޫއަވާނީ ތިބާގެ އަމިއްލަ މަސައްކަތުންނެވެ.\nއަލުގަނޑު ކުޑަކުދިންނަށްޓަކައި ލިޔެފައި މިވާ މަޒުމޫނު މިހާ ކުރުވީތީ މާފަށް ްއެދެމެވެ.\nvarah reethi ❤ black flowerge ehen vaahaka eh libeyne kamah ummedhu kuran 😘😘\nThank you❤ labba .. varah avah libeyne\nVarah reethi 😊\nHi .. varah reethi mi mazmoonu😊😊❤\nVarah reethi mi mazmoonu .. thankolheh kuruveema massala akee ..ekamaku dhem faharakun dhigu kollachey!!❤\nހަޤީޤީ ހިތާމަ November 2, 2016\nބުނަން ބޭނުމޭ ލޯބިވާވަރު މަގޭ ހިތް..( ފެށުން )\nހަޤީޤީ ހިތާމަ މަޖާ ލޯބި June 15, 2020\nބީރައްޓެހި ކިޔަވާކުއްޖާ = ދީނީ ވާހަކަ =\nހަޤީޤީ ކުރުވާހަކަ ދީނީ January 3, 2021\nCopyright ©esfiya [email protected]om


Covid-19: 72 meehaku Hospital gai,6meehaku ICU gai\n72 މީހަކު ހޮސްޕިޓަލްގައި، ހަ މީހަކު އައިސީޔޫގައި\nދަރުމަަވަންތަ ހޮސްޕިޓަލް: ގިނަ ބަޔަކަށް ހޮސްޕިޓަލްގައި އެޑްމިޓްކޮށްގެން ދަނީ ފަރުވާ ދެމުން -- އަވަސް ފޮޓޯ\nކޮވިޑް-19 ޖެހުނު މީހުންގެ ތެރެއިން 72 މީހަކަށް ފަރުވާ ދެމުންދަނީ ހޮސްޕިޓަލްގައި ކަމަށާ އޭގެ ތެރެއިން ހަ މީހަކަށް އައިސީޔޫގައި ފަރުވާ ދެމުންދާއިރު ދެ މީހަކު ވެންޓިލޭޓަރަށް ލާފައިވާ ކަމަށް އެޗްއީއޯސީން ބުނެފި އެވެ.\nމިރޭ އެޗްއީއޯސީން ބޭއްވި ނޫސްވެރިންގެ ބައްދަލްވުމުގައި އެ ސެންޓަރުގެ ތަރުޖަމާން ޑރ. ނަޒްލާ ރަފީގު ވިދާޅުވީ ކޮވިޑް ޖެހުނު މީހުންގެ ތެރެއިން 72 މީހަކަށް އެޑްމިޓްކޮށްގެން ފަރުވާ ދެމުންދާ ކަމަށެވެ. އެގޮތުން ހުޅުމާލެ މެޑިކަލް ފެސިލިޓީގައި 65 މީހަކަށް ދަނީ ފަރުވާ ދެމުންނެވެ. އަދި ދަރުމަވަންތަ ހޮސްޕިޓަލްގައި ފަސް މީހަކަށް ދަނީ ފަރުވާ ދެމުންނެވެ. މީގެ އިތުރުން ބ. އޭދަފުށީ ކޮވިޑް ސެންޓަރާއި ށ. ފުނަދޫ ކޮވިޑް ސެންޓަރުގައިވެސް ދެ މީހަކަށް ދަނީ ފަރުވާ ދެމުންނެވެ.\nނަޒްލާ ވިދާޅުވީ އެޑްމިޓްކޮށްގެން ފަރުވާ ދެމުންދާ މީހުންގެ ތެރެއިން ހަ މީހަކަށް އައިސީޔޫގައި ފަރުވާ ދެމުންދާ ކަމަށެވެ. އޭގެ ތެރެއިން ފަސް މީހަކަށް ފަރުވާ ދެނީ ހުޅުމާލެ މެޑިކަލް ފެސިލީޓީގެ އައިސީޔޫގައެވެ. ދެ މީހަކަށް ފަރުވާ ދެނީ ވެންޓިލޭޓަރުގައި ބާއްވައިގެންނެވެ. އަދި ދަރުމަވަންތަ ހޮސްޕިޓަލްގެ އައިސީޔޫގައިވެސް އެކަކަށް ދަނީ ފަރުވާ ދެމުންނެވެ.\nކޮވިޑް ޖެހުނު މީހުންގެ ތެރެއިން ރާއްޖެއިން 16 މީހަކު ވަނީ މަރުވެފައެވެ. އޭގެ ތެރޭގައި ގިނައީ ދުވަސްވީ މީހުންނެވެ.\nއެޗްޕީއޭ ދަރުމަވަންތަ ހޮސްޕިޓަލް މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު ޑރ. ނަޒްލާ ރަފީގް\nމާސްކު ނާޅައިގެން 73 މީހަކު ޖޫރިމަނާ ކޮށްފި\nރާއްޖޭގެ އަދަދު 1476 އަށް އަރައިފި


Mira ah 70million Rufiyaa dhakkan Mega Maldives ge mahchah amurukohffi\nމީރާއަށް 70 މިލިއަން ރުފިޔާ ދައްކަން މެގަ މޯލްޑިވްސްގެ މައްޗަށް އަމުރުކޮށްފި\n6 މަސް,4ހަފްތާ, 1 ދުވަސް, 14 ގަޑި, 39 މިނެޓް, 29 ސިކުންތު ކުރިން 251 1 އަނާ އަހްމަދު\nމެގަ ގްލޯބަލް އެއަރ ސަރވިސަސް (މޯލްޑިވްސް) ޕްރައިވެޓް ލިމިޓެޑްއިން މީރާއަށް 70 މިލިއަނަށްވުރެ ގިނަ ރުފިޔާ ދެއްކުމަށް ސިވިލް ކޯޓުން ޙުކުމްކޮށްފިއެވެ.\nމެގަ މޯލްޑިވްސް އެއަރލައިން ހިންގަމުން އަންނަ މެގަ ގްލޯބަލް އެއަރ ސަރވިސަސް (މޯލްޑިވްސް) ޕްރައިވެޓް ލިމިޓެޑްގެ މައްޗަށް ވިތުހޯލްޑިންގ ޓެކްސް އަދި އެ ފައިސާ އާއި ގުޅޭ ޖޫރިމަނާ އަދި އިންޓްރެސްޓް ދެއްކުމަށް ސިވިލް ކޯޓުން މިއަދު ވަނީ ޙުކުމް ކޮށްފައެވެ.\nމެގަ މޯލްޑިވްސްގެ މައްޗަށް ޙުކުމް ކޮށްފައިވަނީ ވިތުހޯލްޑިންގ ޓެކްސް އަދި އެ ފައިސާ އާއި ގުޅޭ ޖޫރިމަނާ އަދި އިންޓްރެސްޓްގެ ގޮތުގައި ދައްކަންޖެހޭ ޖުމްލަ 70،226،280 ރުފިޔާ 12 މަސް ދުވަހުގެ ތެރޭގައި މީރާއަށް ދައްކާ ޚަލާޞް ކުރުމަށެވެ.\nދުނިޔޭގެ 13 މަންޒިލަކަށް ދަތުރުކުރި މެގަ މޯލްޑިވްސް ވުޖޫދުވެފައިވަނީ 2010ވަނަ އަހަރުއެވެ. ނަމަވެސް މާލީ ތަނަވަސްކަން ނެތުމުން މިދިޔަ އަހަރުގެ މެއިމަހު އެ ކުންފުނިވަނީ އުވާލާ އެއަރލައިންގައި ބޭނުންކުރި ތިން ބޯޓު އަނބުރާ ފޮނުވާލާފައެވެ.\nއެލެކްސް 27 ނޮވެމްބަރު 2018 - 04:43\nމީހަކު ބުނި މެގަ އަކީ މާރިޔާ ދައްތަ ހިއްސާވާ ކުންފުންޏެކޭ ތެދެއްބާ\n18 ގަޑި ކުރިން 11 0\n4 ދުވަސް ކުރިން 67 0\nމޯލްޑިވިއަންއިން ބެންކޮކް ދެކޮޅު ޓިކެޓު 318 ޑޮލަރަށް ލިބޭ ޕްރޮމޯޝަނެއް ފަށައިފި\n1 ހަފްތާ ކުރިން 48 0


Fathuruveriyaa Furi Massalaige Jinaaee Thahugeegeh Hingan Amuru Kohfi – Iru\nފަތުރުވެރިޔާ ފުރި މައްސަލައިގެ ޖިނާއީ ތަހުގީގެއް ހިންގަން އަމުރުކޮށްފި\nކޯވިޑް-19ގެ އަލާމާތްތައް ހުއްޓައި ފަތުރުވެރިޔަކު ކަމާބެހޭ އިދާރާތަކަށް ނޭގި ރާއްޖެއިން ބޭރަށް ފުރައިގެން ދިޔަ މައްސަލައިގައި ޝާމިލްވާ ފަރާތްތަކާމެދު ޖިނާއީ ތަޙްޤީޤެއް ހިންގުމަށް ޕްރޮސިކިއުޓަރ ޖެނެރަލް ފުލުހުންގެ މައްޗަށް އަމުރު ކޮށްފިއެވެ.\nކޯވިޑް-19 ރާއްޖެއަށް ފެތުރެން ދިމާވި އިޓަލީ ފަތުރުވެރިޔާ މާލެ އައިސް ދެ ސަރަހައްދަކަށް ގޮސްފައިވާކަން އެނގިފައިވާކަމަށް ނޭޝަނަލް އެމަޖެންސީ އޮޕަރޭޝަން ސެންޓަރުން ވަނީ ވިދާޅުވެފައެވެ. ކުރެއްދޫ ރިސޯޓުން ައި އެ ފަތުރުވެރިޔާ ކަމާބެހޭ މުއައްސަސާތަކަށް ނޭނގި ރާއްޖެއިން ފުރައިގެން ގޮސްފައިވާތީ، އެކަމުގައި އިހުމާލުވެފައިވާ ފަރާތްތަކާމެދު އަޅަންޖެހޭ ފިޔަވަޅުތައް އަޅާނެކަން ސަރުކާރުންވެސް ވަނީ ވިދާޅުވެފައެވެ.\nއިޓަލީގެ އެ ފަތުރުވެރިޔާ ހުން އައިސް ކޯވިޑް-19ގެ އަލާމަތްތައް ފެނުމުން އެ ރިސޯޓްގެ ޑޮކްޓަރަށް ދައްކާފައިވާކަން ކޮންޓެކްޓް ޓްރޭސިންގް އިން ވަނީ ހާމަވެފައެވެ. އަދި އޭނާ އެނބުރި ޤައުމަށް ދާން އައިސް މާލޭގެ މާގިރި ހޮޓަލަށާއި ޔުނިވަރސަލްގެ އޮފީހަށް އައިސްފައިވާކަން ހާމަވެފައިވާކަމަށް ނޭޝަނަލް އެމަޖެންސީ އޮޕަރޭޝަން ސެންޓަރުން ވަނީ ވިދާޅުވެފައެވެ.\nއެކަމާ ގުޅިގެން އެ ހޮޓަލްގައި މަސައްކަތް ކުރާ 15 މީހަކު ސެލްފް އައިސޮލޭޝަންއަށް ދާން އަންގާފައިވާ ކަމަށާއި ނަމަވެސް އޭގެއިން އެއްވެސް މީހެއްގެ ގައިން މި ބައްޔަށް ޝައްކު ކުރެވޭ ފަދަ އަލާމާތެއް މިހާތަނަށް ފެނިފައިނުވާ ކަމަށް ސަރުކާރުން ބުނެއެވެ. ނަމަވެސް މާލޭގައި ހުންނަ ޔުނިވާސަލްގެ ޓިކެޓިން އޮފީހަކަށް ވެސް އޭނާ ދިޔަ ކަމަށްވެސް ސަރުކާރުން ބުނެއެވެ. އެއާއެކު އެތަނުގައި މަސައްކަތް ކުރާ މުވައްޒަފަކު ވަނީ ބައްޔަށް ޝައްކު ކުރެވިގެން ފަރުކޮޅުފުށީގައި ގާއިމުކޮށްފައިވާ ކަރަންޓީނު ފެސިލިޓީއަށް ގެންގޮސްފައެވެ.


Rasmaadhoo bandharu tharaggee kurumuge mashroouge masahkathuge 66ި nimijje\nރަސްމާދޫ ބަނދަރު ތަރައްގީ ކުރުމުގެ މަސްރޫއު -- ފޮޓޯ : އެމްޓީސީސީ\nރަސްމާދޫ ބަނދަރު ތަރައްގީ ކުރުމުގެ މަޝްރޫއުގެ މަސައްކަތުގެ 66 އިންސައްތަ ނިމިއްޖެ\n05 އޮކްޓޯބަރ 2021 - 15:57:50\nރަސްމާދޫ ބަނދަރު ތަރައްގީ ކުރުމުގެ މަޝްރޫއުގެ މަސައްކަތުގެ 66 އިންސައްތަ ނިމިއްޖެ ކަމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮންޕެނީ (އެމްޓީސީސީ) އިން ބުނެފިއެވެ.\nރ. ރަސްމާދޫ ބަނދަރުގެ މަޝްރޫއުގެ ތެރެއިން ބޭރުތޮށި ލުމުގެ މަސައްކަތް މިހާރުވަނީ ނިމިފައެވެ. އަދި އައު ހާބަރ ބޭސިން ފުންކުރުމުގެ މަސައްކަތުގެ 54 އިންސައްތަ ވެސް މިހާރުވަނީ ނިމިފައި ކަމަށް އެ ކުންފުނިން މަައުލޫމާތު ދެއެވެ.\nމި މަޝްރޫއުގެ ދަށުން 8100 ކިއުބިކް މީޓަރުގެ ސަރަހައްދެއްގެ ބަނދަރު ފުންކުރުމާއި، 377 މީޓަރުގެ ސަރަހައްދެއްގައި ބޭރުތޮށި ލުމުގެ އިތުުރުން 600 އަކަ މީޓަރުގެ ސަރަހައްދުގައި ޕޭވްމަންޓް ހެދުމާއި، ނެރުބައްތި އަދި މަގުބައްތި ހަރުކުރުން ހިމެނެ އެވެ.\nމި މަޝްރޫއަކީ މިނިސްޓްރީ އޮފް ނޭޝަނަލް ޕްލޭނިންގ، ހައުސިން އެންޑް އިންފްރާސްޓްރަކްޗާގެ ފަރާތުން އެމްޓީސީސީއާއި ހަވާލުކޮށްގެން ކުރިޔަށްގެންދާ މަޝްރޫއެކެވެ. އަދި މި މަޝްރޫއަކީ 28.1 މިލިޔަން ރުފިޔާގެ މަޝްރޫއެކެވެ.


BML ge self service ATM ge hidhumaiy Dharavandhoo gai dheyn fashaifi\nބީއެމްއެލް އިން ދަރަވަންދޫގައި ސެލްފް ސާވިސް އޭޓީއެމްގެ ހިދުމަތް ފަށައިފި\nބޭންކް އޮފް މޯލްޑިވްސް (ބީއެމްއެލް) އިން ބ. ދަރަވަންދޫގައި އޭޓީއެމްގެ ހިދުމަތް ދޭން މިއަދު ފަށައިފި އެވެ.\nދަރަވަންދޫ ޑޮމެސްޓިކް އެއާޕޯޓްގައި ބީއެމްއެލް އިން ބެހެއްޓީ ސެލްފް ސާވިސް އޭޓީއެމް އެކެވެ. މި ވައްތަރުގެ އޭޓީއެމްތަކުން އާއްމުކޮށް އޭޓީއެމް އިން ކުރާ ބޭނުން ކަމަށްވާ ފައިސާ ނެގުމުގެ އިތުރަށް، ސެލްފް ސާވިސް އޭޓީއެމްތަކުން އަމިއްލަ ފަރުދުންނާއި ވިޔަފާރިތަކަށް ފައިސާ އަދި ޗެކު ޖަމާކުރުމާއި ޓްރާންސްފަ ކުރުމުގެ ހިދުމަތް 24 ގަޑިއިރު ލިބޭނެ އެވެ.\nދަރަވަންދޫގައި މިއަދު ހަވީރު ބޭއްވި ރަސްމިއްޔާތެއްގައި ދަރަވަންދޫ އޭޓީއެމް ސެންޓަރު ހުޅުވައިދެއްވީ އިސްލާމިކް މިނިސްޓަރު ޑރ. އަހުމަދު ޒިޔާދު ބާގިރު އާއި އެ ބޭންކުގެ ޑެޕިއުޓީ ސީއީއޯ އަދި ޑިރެކްޓަރު އޮފް އޮޕަރޭޝަންސް މުހައްމަދު ޝަރީފެވެ.\nބީއެމްއެލް އިން ބުނީ، ދަރަވަންދޫގައި މިއަދު ތައާރަފް ކުރި ސެލްފް ސާވިސް ބޭންކިން އޭޓީއެމްގެ ހިދުމަތް ތައާރަފްކުރީ، ބ. އަތޮޅުގައި ކުރަމުންދާ އިންވެސްޓްމެންޓްތައް އިތުރަށް ފުޅާ ކުރުމުގެ ގޮތުން ކަމަށެވެ. މިއީ، ރާއްޖޭގެ އެކި ސަރަހައްދުތަކަށް ބޭންކިންގެ ހިދުމަތް ފުޅާކޮށް، ބޭންކުގެ ހިދުމަތް އިތުރަށް ހަރުދަނާ ކުރުމަށް އިއުލާންކޮށްފައިވާ 300 މިލިއަން ރުފިޔާގެ އިންވެސްޓްމެންޓް ޕްރޮގްރާމްގެ ބައެއްގެ ގޮތުގައި ފެށި ހިދުމަތެއް ކަމަށް ވެސް ބީއެމްއެލް އިން ބުންޏެވެ.\nރާއްޖޭގެ އެންމެ ބޮޑު ބޭންކުން އަންނަނީ އާ ބްރާންޗުތަކާއި ސެލްފް ސާވިސް އޭޓީއެމްތައް ރާއްޖޭގެ އެކި ސަރަހައްދުތަކުގައި ގާއިމްކޮށް، ބޭންކުގެ ހިދުމަތް ފުޅާ ކުރަމުންނެވެ.


Guraidhoo ga hulhuvi dhandaa eku dhivehi league ge match thaherashuga kulheveyne: Minister Mahloof - vNews.mv\nދަނޑު ހުޅުވުމަށް ބޭއްވި ރަސްމިއްޔާތުގެ ތެރެއިން- ފޮޓޯ:- ރައީސް އޮފީސް\nގުރައިދޫގަ ހުޅުވި ދަނޑާއެކު ދިވެހި ލީގުގެ މެޗުތައް އެރަށުގަ ކުޅެވޭނެ: މިނިސްޓަރ މަހްލޫފް\nއައްފާން މުހައްމަދު 19 June 2022, 19:08\nކ. ގުރައިދޫގައި މި ސަރުކާރުން އަޅައިދިން ދަނޑާއެކު، ދިވެހި ފުޓުބޯޅައިގެ އެންމެ މަތީ ފަންތީގެ މުބާރާތް، ދިވެހި ޕްރިމިއަރ ލީގުގެ މެޗުތައް ކައިރި މުސްތަގްބަލެއްގައި އެރަށުގެ ދަނޑުގައި ކުޅޭނެކަމަށް، މިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވާމަންޓް އަހްމަދު މަހްލޫފް ވިދާޅުވެއްޖެއެވެ.\nމިނިސްޓަރ މަހްލޫފް މިފަދައިން ވިދާޅުވީ، ގުރައިދޫގައި ސަރުކާރުން އަޅާފައިވާ ދަނޑު ހުޅުވުމަށްޓަކައި މިއަދު ހަވީރު ބޭއްވި ހާއްސަ ރަސްމިއްޔާތުގައި ވާހަކަފުޅުދައްކަވަމުންނެވެ. ދަނޑު ހުޅުވުމަށްޓަކައި ބޭއްވި ރަސްމިއްޔާތަށްފަހު ހާއްސަ މެޗެއްވެސް ވަނީ ކުޅެފައެވެ. ދަނޑު ހުޅުވުމުގެ ގޮތުން ކުޅުނު މިމެޗުގައި ބައްދަލުކޮށްފައިވަނީ، އެރަށުން ހޮވާލެވުނު ޓީމަކާއި ދިވެހި ފުޓުބޯޅައިގެ ލެޖެންޑުން ހިމެނޭ ޓީމެކެވެ. ލެޖެންޑުންގެ ޓީމުގެ ޖާޒީގައި ރާއްޖޭގެ ރައީސުލްޖުމްހޫރިއްޔާގެ ނައިބު، ފައިސަލް ނަސީމް އާއި ކުޅިވަރާބެހޭ ވަޒީރު އަހްމަދު މަހްލޫފްވެސް ފެނިގެން ގޮސްފައިވެއެވެ.\nރަސްމިއްޔާތުގައި ވާހަކަދައްކަވަމުން މިނިސްޓަރ މަހްލޫފް ވިދާޅުވީ، ދަނޑުގެ މަސައްކަތްތައް ކުރިއަށް ގޮސްފައިވަނީ އެމަނިކުފާނު އެންމެ ބޭނުންފުޅުވި ސްޕީޑުގައި ނޫން ކަމަށާއި، ދަނޑުގެ މަސައްކަތް ނިންމާލެވި މިއަދު ދަނޑު ހުޅުވިގެން މިދިޔައީ ބޭނުންވި ދުވަހަށްވުރެ އެތައް ދުވަހެއް ލަހުން ކަމަށެވެ. އެހެންކަމުން އެކަމަށްޓަކައި ރަށުގެ ޒުވާނުންގެ ކިބައިން މައާފަށް އެދިވަޑައިގަންނަވާ ކަމަށާއި، ގޮންޖެހުންތަކާއެކުވެސް ދަނޑު މިއަދު ހުޅުވިގެންދިއުން މިއީ ނުހަނު އުފާކުރައްވާ ކަމެއްކަމަށްވެސް މިނިސްޓަރ ވިދާޅުވިއެވެ.\nއަދި ދަނޑު ހުޅުވުމާއެކު، މީގެކުރިން ގުރައިދޫއިން ރާއްޖޭގެ ފުޓުބޯޅައިގައި ހޯދާފައިވާ ކުރިއެރުމާއި ކާމިޔާބު އަލުން ހޯދާ، އެހިސާބަށް އަލުން ދިއުމަށްޓަކައި މި ހުޅުވިގެންދިޔައީ ދޮރެއް ކަމަށާއި، އެކަމަށްޓަކައި މިދަނޑުގެ ބޭނުން ހިފާނެކަމަށް އުންމީދު ކުރާކަން މިނިސްޓަރ ހާމަކުރެއްވިއެވެ.\nމީގެއިތުރުން މި ރަސްމިއްޔާތުގައި ވާހަކަދައްކަވަމުން މިނިސްޓަރ މަހްލޫފް ވަނީ، ދަނޑު ހުޅުވުމުގެ ރަސްމިއްޔާތަށް ވަޑައިގެންނެވުމުގެ ކުރިން ދަނޑުގެ ރޮސްޓްރަމް އާއި ލައިޓިންގެ މަސައްކަތަށް އިއުލާނު ކުރެއްވިކަން ހާމަކުރައްވާފައެވެ. އަދި މި މަސައްކަތް ނިމުމާއެކު ކައިރި މުސްތަގްބަލެއްގައި ގުރައިދޫގެ ދަނޑުގައިވެސް ދިވެހި ލީގުގެ މެޗުތައް ކުޅުމުގެ ފުރުސަތު ފަހިވެގެންދާނެކަން މިނިސްޓަރގެ ވާހަކަފުޅުގައި ފާހަގަކުރެއްވިއެވެ.\n"މިއަދު އަޅުގަނޑު ދޭން ބޭނުންވާ އުފާވެރި ޚަބަރަކީ، އަޅުގަނޑު މިއަދު މިތަނަށް އައުމުގެ ކުރިން މިއައީ މިރަށުގެ ރޮސްޓްރަމް އަދި އެހެންމެ ލައިޓުވެސް އިއުލާނު ކޮށްފަ. އެހެންވީމަ އަޅުގަނޑު އުންމީދު ކުރަނީ އެ މަސައްކަތް ނިމުނީމަ، މިދަނޑުގަ ރާއްޖޭގެ ލީގުގެ މެޗުތައްވެސް މިއީ މާލެ ކައިރީގަ އޮތް ރަށެއްވީމަ ކުޅެވިގެންދާނެ ކަމަށް. އެކަމަށް، އެފްއޭއެމް މެދުވެރިކޮށް އަޅުގަނޑު ކުރަން ޖެހޭ މަސައްކަތްތައްވެސް ކުރާނަން".\nގުރައިދޫގެ ދަނޑުގެ ސަބް ބޭސް މަސައްކަތާއި، ޓާފް އެޅުމުގެ މަސައްކަތަށް އަދި ވަށާފާރާއި ފެންސް ޖެހުމުގެ މަސައްކަތަށް ވަނީ ޖުމްލަ6މިލިއަން ދިވެހި ރުފިޔާ ހަރަދުކޮށްފައެވެ.\nގުރައިދޫގައި ގާއިމްކޮށްފައިވާ ފުޓުބޯޅަ ދަނޑު- ފޮޓޯ:- މިނިސްޓަރ މަހްލޫފް\nގުރައިދޫގެ ފުޓުބޯޅަ ދަނޑުގެ މަސައްކަތް ނިންމާލާ، ދަނޑު ހުޅުވާފައިވާއިރު، ރާއްޖޭގެ ރަށްތަކުގައި ފެންވަރު ރަނގަޅު ފުޓުބޯޅަ ދަނޑުތައް އެޅުމަކީ ސަރުކާރުުގެ ރިޔާސީ ވައުދެކެވެ. އަދި އެ ވައުދާ އެއްގޮތަށް ސަރުކާރުން އަންނަނީ ގިނަ ދަނޑުތަކެއްގެ މަސައްކަތް ކުރަމުންނެވެ. އެގޮތުން ރަސްމިއްޔާތުގައި ވާހަކަދައްކަވަމުން މިނިސްޓަރ މަހްލޫފް ވަނީ މިހާތަނަށް ގާތްގަނޑަކަށް 40 ވަރަކަށް ދަނޑުގެ މަސައްކަތް ނިންމާލެވިފައިވާކަމަށް ވިދާޅުވެފައެވެ. އަދި ޖުމްލަކޮށް ރާއްޖޭގެ އެކި ސަރަހައްދުގައި 85 ވަރަކަށް ދަނޑުގެ މަސައްކަތް ކުރަމުންދާކަން މިނިސްޓަރގެ ވާހަކަފުޅުގައި ފާހަގަކުރެއްވިއެވެ.\nދިވެހި ލީގުގެ މެޗުތައް ގުރައިދޫގައި ކުޅެވޭނެ ކަމުގެ އުންމީދު މިނިސްޓަރ މަހްލޫފް ގެންގުޅުއްވާއިރު، ކުޅިވަރުގައި މާލެއަށް ބަރޯސާވެފައި އޮންނަ އޮތުން ބަދަލުކޮށް، އަތޮޅުތެރޭގެ ރަށްރަށުގައިވެސް ބައިނަލްއަގްވާމީ އަދި ގައުމީ ފެންވަރުގެ ބޮޑެތި މެޗުތައް ކުޅުމަކީވެސް މި ސަރުކާރުގެ އަމާޒެކެވެ. އެގޮތުން ފުޓުބޯޅައަށް ބަލާލާއިރު، ފ. ނިލަންދޫގައި ގާއިމުކުރި ޓާފް ދަނޑުގައި ޔޫތު ޗެމްޕިއަންޝިޕްގެ ފައިނަލް މެޗު ކުޅުނުއިރު، ރ. އަލިފުށީ ދަނޑުގައި ވަނީ ޕްރެޒިޑެންޓްސް ކަޕްގެ ފައިނަލް ކުޅެފައެވެ.\nއަދި ސަރުކާރުގެ ކުޅިވަރު ސިޔާސަތުގެ ދަށުން ރާއްޖޭގެ ދަނޑުތަކުގައި އަޅާ ދަނޑުތަކާއެކު، 2022/2023 ވަނަ އަހަރުގެ ފުޓުބޯޅަ ސީޒަން މުޅި ރާއްޖޭގައި ބޭއްވުމަށް އެފްއޭއެމް އިން ކުރަމުން އަންނަ މަސައްކަތަށް ބޮޑު ކުރިއެރުމެއް ލިބޭނެއެވެ.\nއަދި ކުޅިވަރުގައި ރާއްޖެއިން ހަމައެކަނި މާލެއަށް ބަރޯސާވުން ނިމުމަކަށް ގެނައުމަށް ސަރުކާރުން ކުރަމުން އަންނަ މަސައްކަތުގެ ތެރެއިން، އއ. އުކުޅަހުގައި ވެސްޓަރން އޭޝިއަން ޖޫނިއަރ ޗެސް ޗެމްޕިއަންޝިޕް ވެސް މިހާރު އެބަ ކުރިއަށްދެއެވެ. މީގެއިތުރުން އޭޝިއާގެ 54 ވަނަ ބޮޑީބިލްޑިން އަދި ފިޒީކް ސްޕޯޓްސް ޗެމްޕިއަންޝިޕް ވެސް އަންނަ މަހުގެ ތެރޭގައި މާފުށީގައި ކުރިއަށްދާނެއެވެ.\nއަހުމަދު މަހުލޫފް ފައިސަލް ނަސީމް ކ. ގުރައިދޫ މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް ނާއިބް ރައީސް ކުޅިވަރު


މަސްމާރުކޭޓްގައި ޤަވާޢިދާ ޚިލާފަށް ހިންގާ ތަންތަން ހުސްކުރަން އަންގައިފި މަސްމާރުކޭޓްގައި ޤަވާޢިދާ ޚިލާފަށް ހިންގާ ތަންތަން ހުސްކުރަން އަންގައިފި\nމަސްމާރުކޭޓްގައި ޤަވާޢިދާ ޚިލާފަށް ހިންގާ ތަންތަން ހުސްކުރަން އަންގައިފި\nމާލެ މަސް މާރުކެޓް ސަރަޙައްދު، ފޮޓޯ- ޕީއެސްއެމްނިއުސް\nމަސްމާރުކޭޓް މަތީ ފަންގިފިލާގައި ޤަވާޢިދާ ޚިލާފަށް ހިންގާ ތަންތަން ހުސްކުރުމަށް އަންގައިފިއެވެ.\nމާލެ ސިޓީ ކައުންސިލުން ވިދާޅުވީ މާލޭ ރޯމަސް މާރުކޭޓުގެ މަތީބުރި ފަންގިފިލާގައި ހުރި، މީހުން ނިންދަވާތަންތަނާއި ފިހާރައާއި ގުދަން ފަދަ ތަންތަން، މިހާރު ބޭނުންކުރަމުން ގެންދާ ފަރާތްތައް ދެނެގަތުމަށް އެއިދާރާއިން ކުރި އިޢުލާނާއި ގުޅިގެން، ރަސްމީ ލިޔުމެއް އެއިދާރާއަށް ހުށަހަޅާފައިވަނީ އެންމެ ފަރާތަކުން ކަމަށެވެ. އެހެން ނަމަވެސް އެތަނުގައި ހުރި މީހުން ނިންދަވާ ތަންތަނާއި ފިހާރައާއި ގުދަން ފަދަ ހުރިހާ ތަނެއްގައިވެސް މުދަލާއި ތަކެތި ހުރިކަން އެއިދާރާއަށް ފާހަގަކުރެވެފައިވާ ކަމަށް ސިޓީ ކައުންސިލުން ވިދާޅުވެއެވެ.\nސިޓީ ކައުންސިލުން ވިދާޅުވީ، އެތަނުގައި ހުރި "ލިސްޓޯ" ފިހާރަ ފިޔަވައި އެހެނިހެން ހުރިހާ ތަނަކަށް މުދަލާއި ތަކެތި ވައްދާފައިވާ ފަރާތްތަކުން، އެފަރާތަކުން އެތަނަކަށް ވައްދާފައިވާ މުދަލާއި ތަކެތި، ލަސްވެގެން މިމަހުގެ 28 ވަނަ ދުވަހުގެ ކުރިން އެތަންތަން ނެރެ، ހުސްކުރަން ޖެހޭނެ ކަމަށެވެ.\nއަދި އެމުއްދަތުގައި ނުގެންގޮސް ހުންނަ ތަކެއްޗާއި މެދު އެއިދާރާއިން ނިންމާގޮތެއްގެ މަތިން ޢަމަލުކުރެވޭނެ ކަމަށާއި މިކަމުގެ ސަބަބުން އެއްވެސް ފަރާތަކަށް ލިބޭ ގެއްލުމަކަށް އެއިދާރާއިން ޒިންމާ ނުވާނެ ކަމަށްވެސް ސިޓީ ކައުންސިލުން ވިދާޅުވެއެވެ.\nމާރުކޭޓުތަކުގެ ޚިދުމަތްތަކަށް ގިނަ ބަދަލުތަކެއް ގެނައުމަށް ސިޓީ ކައުންސިލުން ނިންމާފައިވާއިރު، ސިޓީ ކައުންސިލްގެ އަމާޒަކީ ޒަމާނީ އާ މާރުކޭޓުތައް ތަރައްޤީކުރުމެވެ.


UN In Raajjey Ge Leaderunna Mashvaraa Kuran Ninmaifi - Vaguthu\nއދ.އިން ރާއްޖޭގެ ލީޑަރުންނާ މަޝްވަރާ ކުރަން ނިންމައިފި\nއދ.ގެ ސެކެޓްރީ ޖެނެރަލް\nރާއްޖޭގެ ސިޔާސީ ހަލަބޮލިކަމަށް ހައްލުކުރުމަށް އދ.އިން ސިޔާސީ ލީޑަރުންނާ ބައްދަލުކޮށް، މަޝްވަރާ ކުރުމަށް ނިންމައިފިއެވެ.\nއދ. ގެ ސެކްރެޓަރީ ޖެނެރަލް އެންޓޯނިއޯ ގުޓަރޭޒްގެ ތަރުޖަމާނު ސްޓެފަން ޑުޖެރިކް ވިދާޅުވީ، ލީޑަރުންނާ ކުރިއަށް އޮތް މަދު ދުވަސްކޮޅެއްގެ ތެރޭގައި ވާހަކަ ދައްކަން ފަށާނެ ކަމަށާއި، އަދި ސިޔާސީ ޕާޓީތަކުގެ މަޝްވަރާކޮށްގެން ހައްލެއް އައުމަކީ ގުޓަރޭޒް ވެސް ގަބޫލު ކުރައްވާ ގޮތް ކަމަސެވެ. އދ. އޮތީ އެކަަމަށް އެހީވުމަށް ތައްޔާރަަށް އިން އެކަމަށް އޭނާ ވިދާޅުވި އެވެ.\nމި މަޝްވަރާތައް ކުރިއަށްގެންދިޔުމަށް އދ ނިންމާފައި ވަނީ އިދިކޮޅު ފަރާތްތަކުން އދ އަށް ސިޓީ މެދުވެރިކޮށް އެ މަޝްވަރާތަކުގައި މެދުވެރިއެއްގެ ރޯލް އަދާކުރުމަށް އެދިފަައިވާދަނޑިވަޅެއްގައެވެ. އެ ނޫން ގޮތަކަށް ސަރުކާރާއެކު މަޝްވަރާ ކުރާކަށް އިދިކޮޅު ޕާޓީތައް ބޭނުމެއް ނުވެއެވެ.\nއދ. އިން ރާއްޖޭގެ ސިޔާސީ ލީޑަރުންނާއި މަޝްވަރާ ކުރައްވާނީ ވަކިވަކިންނެވެ. ބެލެވޭ ގޮތުގައި އެމަޝްވަރާތަކަކީ ހުރިހާ ފަރާތްތައް ގުޅިގެން ބާއްވާ މަޝްވަރާތަކަކަށް މަގުފަހި ކުރުމެވެ.\nއދ މެދުވެރިވެގެން މަޝްވަރާތައް ފެށި ނަމަވެސް އެ މަޝްވަރާތަކުގައި އިދިކޮޅު ޕާޓީތަކުން ބައިވެރިވާނީ އިދިކޮޅު ސިޔާސީ ލީޑަރުންތަކެއް ދޫކުރުމަށް ސުޕްރީމް ކޯޓުން މިމަހުގެ ފުރަތަމަ ދުވަހު ނެރުނު އަމުރު ތަންފީޒު ކުރުމުން ކަމަށް އެ ޕާޓީތަކުން ބުނެއެވެ.\nސިޔާސީ ޕާޓީތަކުގެ މަޝްވަރާގައި ސަރުކާރު ތަމްސީލް ކުރައްވާ އިސް މަންދޫބަކީ މިނިސްޓަރު ޝައިނިއެވެ. ސަރުކާރުން ވަނީ އެކި ފަހަރު މަތިން މަޝްވަރާ އަށް އައުމަށް އިދިކޮޅު ފަރާތްތަކަށް ގޮވާލައިފައެވެ. ނަމަވެސް މަޝްވަރާގެ ކުރިން އެއްވެސް ޝަރުތެއް ކަނޑައަޅަން ސަރުކާރުން ދެކޮޅު ހަދައެވެ. ސަރުކާރުން ވިދާޅުވާ ގޮތުގައި ހުރިހާ ކަމެއް ވެސް ނިންމޭނީ މަޝްވަރާ ކޮށްގެންނެވެ. މަޝްވަރާގެ ކުރިން އެއްވެސް ކަމެއް ނުނިންމޭނެއެވެ.\nނަމަވެސް އިދިކޮޅު ފަރާތްތަކުން ތަކުރާރުކޮށް ބުނަމުން ދަނީ ސަރުކާރާއެކު މަޝްވަރާގައި ބައިވެރިވާނީ ހުކުމް ތަންފީޒު ކުރަމުންދާ އިދިކޮޅު ސިޔާސީ ލީޑަރުން މިނިވަން ކުރުމަށް ފަހު ކަމަށެވެ.\nއެތައް މިލިއަން ބަޔަކަށް ދުނިޔެ "ނަރަކަ" އަކަށް ވެދާނެ- ޔޫއެން\nބޮޑެތި މައްސަލަތަކަށް އޮތް ހައްލަކީ ބައިނަލްއަޤްވާމީ މައިދާނުގައި އޮތް ގުޅުންތައް ހަރުދަނާކުރުން - ރައީސް\nއިންޓަނެޓު ނުލިބޭތީ 463 މިލިއަން ކުދިންނަށް ނުކިޔެވޭ\nފެބުރުއަރީ 17, 2018 10:09\nފަލަސްތީނުގައި ކުޑަކުދިން މަރަނީ. ރޮހިންޔާގައި މުސްލިމުން މަރަނީ. މީހުން މެރުން އދ އަށް އޯކޭ. އދ ވެސް ހިތްހަމަ ނުޖެހެނީ ޔަހޫދީން ދީން ގަބޫލު ނުކުރާ ވެރިއަކު ހުރީމަ. އދ އަކީ ދިވެހިންގެ ތެރޭގައި ތިބި މުސްލިމުން ބަލައިގަނެގެން ނުވާނެ ބައެއް.\nފެބުރުއަރީ 17, 2018 10:23\nއދ. އިން ރާއްޖޭގެ ސިޔާސީ ލީޑަރުންނާއި ވަކިވަކިން މަޝްވަރާކުރެވިދާނެއެވެ. އެކަމަކު ޖިނާއީ ކުށެއްގެ ޙުކުމެއްގައިހުރި އެއްވެސް މީހަކާ އދ.އިން ބައްދަލުވުމުގެ ފުރުސަތު ސަރުކާރުންދީގެންނުވަނެއެވެ. ސަބަބަކީ ރައީސް ނަޝީީދުއާއި އިމްރާން އާއި ޤާސިމަކީ ސިޔާސީ ކުށްވެރިންނެއްނޫނެވެ. އެއީ ޖިނާއީ ކުށެެއްކޮށްގެން ސިވިލްކޯޓާއި ހައިކޯޓާއި ސްޕްރީމް ކޯޓުން ޙުކުމުގެ މަރުޙަލާތައްނިމި ޖަލައް ލާފައިވާ ކުށްވެރިންކަމަށްވާތީއެވެ.\nފެބުރުއަރީ 17, 2018 11:13\nއދ އަށް ރައްޖެއިން ކަނޑައަޅާފަ ހުރި ބޭފުޅާ ވާނެނު މި އިދިކޮޅުމީހުންގެ ދޮގު އދ އަށާ އދ ގެ ދާއިމީ މެމްބަރުންނަށް އަންގަން.\nފެބުރުއަރީ 17, 2018 11:22\nޢދ އިން ވަދެއްޖެ ގައުމެއް ފަނާނުވެ ނުދާނެ\nފެބުރުއަރީ 17, 2018 11:45\nއދ އިން އިހަށްކުރަންވީ ކަމަކީ، އިޒްރޭލާދެކޮޅަށް އދ ގެ ސަލާމަތީ މަޖްލިހުން ފާސްކޮށް އެކަމަކު އެމެރިކާގެ ބާރުގައި ތަންފީޒު ނުކުރެވި ހުރި ގަރާރުތައް ތަންފީޒު ކުރުން. އެއަށްފަހު އެހެންކަންތައް ތަކާ އުޅޭނީ.\nފެބުރުއަރީ 17, 2018 11:53\n23 ފެބްރުއަރީ ގަ ބޮޑުމުޒާހަރާއެއް ބާއްވަންވީ، ރާއްޖޭގެ ހުރިހާ ރަށެއްގައާއި މާލޭގަ. މިމުޒާހަރާގަ ގޮވާލަންވީ، ރާއްޖޭގެ ދާހިލީ ކަންތަކުގެ ތެރެއަށް ބޭރުގެ އެއްވެސް ގައުމަކުން އދ އިން ވަނުމާ ދިވެހިން ދެކޮޅުކަން. މިއީ ވަރަށް މުހިންމު ކަމެއް. މިމީހުން ވަދެއްޖެއްޔާ ޔަމަނާ އީރާގަށް ޖެއްސި ދަންތުރަ ޖައްސާފަ ދާނީ. އދ ގަ ތިބޭނީ މުސްލިމުންގެ ދުޝްމަނުން. އަމުދުން 100 ޕަސެންޓް ކީމަ އެމީހުންގެ ހިތަށް ވަރަށް ައުނދަގޫވާނެ.\nފެބުރުއަރީ 17, 2018 12:51\n.އ.ދ. މެމްބަރުކަމުން ވަކިވީމާ. ޢެވީ. .ރިޔާސީ އިންތިޚާބު ބޭއްވުމަށް ވާންޖެހޭ ތައްޔާރީ ތަކަށް މިދަނީ ވަގުތު ގެއްލެމުން. .ބުނަންވީ މަޝްވަރާ ކުރުން ބޭއްވޭނީ ވޯޓަށްފަހުގައޭ.\nފެބުރުއަރީ 17, 2018 12:55\nއދ އޮއްވާ ދޯ ރޮހިންޔާ މުސްލިމުން އަންދަނީ. އިރާގު ފުނޑާލީ. ލީބިޔާ ކުދިކުދި ކޮއްލީ. މިސުރު އިނދަޖައްސާލީ. އެމެރިކާގަ ސުކޫލު ތަކަށްވަދެ ކުޑަކދިން މަރާ ކަޅު ނަސްލުގެ މީހންނައް އަނިޔާ ކުރަނީ.\nފެބުރުއަރީ 17, 2018 13:04\nއދ. އިން ރާއްޖޭގެ ލީޑަރުންނާ މަޝްވަރާ ކުރަން ނިންމައިފި ނަމަވެސް އަލިފުދާލާއި ބެހޭ ކަމެއް ނޫނޭ ގައުމު ތަކުގެ ދާޚިލީ ކަންކަމަކީ އެއީ އަލިފުދާލުގެ ޗާރޓަރުން ބޭރު ކަމެކޭ އަލިފުދާލަށް ތިޔާ އުޅެނީ ކުޑާ ކޮށް ސައިޒު އޮޅިގެން ނޭ ތަމެންގެ ތެރޭގައި ވަކި މަމެންނަށް ވުރެން މޮޅު އެއްޗެއް ހުރި ނަމަ ކޮއްޅަށް ތެދުވެ މޭގައި އަތް ޖަހާފައި ބުނެބަލަ ތަމެން މޮޅޭ. ތިޔާ އަލިފުދާލު ފީގުދާން ގައި އުޅެފައި އައި މީހަކު މިރާއްޖޭގައި2އަހަރު ދުވަހު ވެރިކަން ކުރިއިރު އޭނާ ރިޔާސީ ބަޔާން އިއްވީ އޮޅުއަޅައިގެން މަމެން ނަމަ ސްޕްރީމް ކޯޓުގެ ހުކުމް އަކުން މަޖްލީސް ތެރޭގައި މަޖްލީހުގެ މެމްބަރުން އަޑު ގަދަ ކޮށްގެން ގޮނޑިން ތެދުވެއްޖެނަމަ އެފަދަ މެމްބަރެއްގެ ގޮނޑި ގެއްލޭނެ ހުކުމެއް ނެރެގެން ވެސް ސްމޫތް ކޮށް ރިޔާސީ ބަޔާން ކޫލް ކޮށް އިއްވީމޭ. ތަމެން އަލިފުދާލު ތިޔާއީ ލޯލެވެލޭ މެންނޭ މަމެން މީ ހައި ލެވެލޭ މެންނޭ.\nފެބުރުއަރީ 17, 2018 13:52\nއދ އިން މިގައުމުގެކަންތައް ތަކާ ނުބެހޭ. ތިއީ ހަމައެކަނި "އިދިކޮޅު" މީހުން ބުނާ ވާހަކަ އަޑުއަހާ އެއްފަރާތައް ބުރަވެފައި އޮތް ޖަމިއްޔާއެއް. ލީގް އޮފް ނޭޝަން އުވިގެން ދިޔަގޮތައް ނުވަތަ ފެއިލްވި ގޮތަށް މިހާރު އދ ވެސް ތިދަނީ ފޭލްވަމުން.\nއެންމެފަހަރަކުވެސް ކީއްތޯ ވާނީ މިނިވަން އިންކުއާރީއަކުން ބެލިއްޔާ ރާއްޖޭގައި ހިނގަމުންދާކަންކަން. ކޮރަޕްޝަގެ ފައިސާ ފުރަތަމަ ހިފާފައިވަނީ މަޖްލިސް މެބްރަުން. އެއްވެސް ބަޔަކަށް (އިދިކޮޅު) މަޑު ކޮށްލަން ބޭނުމެއް ނުވޭ 2018 ގެ އިންތިހާބު ބާއްވަންދެން. ކޮންމެ ގޮތެއް ހަދައިގެންނަމަވެސް، މަޖްލިސް މެމްބަރުންކޮޅެއް އެއްފަހަރާ ގަނެލައިގެންނަމަވެސް، ނުވަތަ ފަނޑިޔާރުގެ ކުރިންވެސް ގެނެވިދިޔަގޮތައް ގަނެލައިގެން ނަމަވެސް މިކަންކޮށް ނިންމާލެވޭތޯ އެ މަސައްކަތްކުރަނީ. މިނޫން ހައްލެއް އަންނަން އެބަޖެހޭ. ދެއްތޯ..! ދެން އިދިކޮޅު ސިޔާސީ ލީޑަރުން ހައްޔަރު ވެފައިވަނީ، ހަމަ ކުއްކުރެވުނީމާ ދެއްތޯ...! އެއީ، އެމެރިކާގައި ކުރި ކަމެއްނަމަވެސް އެމީހުންވެސް ހަމަ އަޅާނީ މިކަހަލަ ފިޔަވަޅު ތަކެއް. ހުރިހާ ވެސް މައްސަލައަކީ އަމިއްލެއަށް އިސްތިއުފާ ދީފައި ދިޔަ ލީޑަރެއް2ވަނަ ފަހަރަކަށް ކުރިމަތިލައިގެންވެސް ކާމިޔާބު ނުވުމުން، އަދިވެސް ގޮތްދޫކުރަން ބޭނުންނުވެ، ވެރިކަމަށް3ވަނަފަހަރަކަށްވެސް އާދެވޭތޯ ކުރާ މަސައްކަތް. އަދި ދިގު 30 އަހަރު ވެރިކަން ކުރި ބޭފުޅާވެސް ވެރިކަމުގެ ބާރުތައް ތިމަންނާގެ އެއްޗެއްކަމަށް ދެކިގެން އެބާރުތައް ކޮންމެ ގޮތަކުންވެސް ހޯދުމަށް ކުރަމުގެންދާ މަސައްކަތުގެ ނަތީޖާ. މިކަންކަން ރަނގަޅަށް ފުންކޮށް ވިސްނާލާ ދިރާސާ ކުރުމަށް ފަހުގައި ނޫނީ، އދ އިން މިކަމާ މެދު ވިސްނަންވެސް ފަށައިގެން ނުވާނެ.\nފެބުރުއަރީ 17, 2018 15:00\nބުނަން ކިތައްމެވަރަކަށް ވާހަކަދައްކާ މަޝްވަރާކުރުރަން އަޔަސް މަޝްވަރާ ނުކުރެވޭނެ ކުއްވެރިންނާއެކު.. މިހާރު ހުކުމްކުރެވި ތަހުގީގު މަރުހަލާގަތިބި އެކަކުވެސް ތިމަޝްވަރާއިން ދޫކޮއްގެންނުވާނެ... މިގައުމު މިހާލަތައްވައްޓާލި އެކަކަށްވެސް ލުއިދީގެންނުވާނެ.. މިހާރު ހައްޔަރުގަތިބި ކުއްވެރިންނާ ހުކުމް ތަންފީޒުމަރުހަލާގަތިބި ފިލާއިގެން ބޭރުގަތިބި ކުއްވެރިން ދޫކޮއްގެން ނުވާނެ.. މިގޮތަށް ނުހަދާއިފިނަމަ އަހަރެމެންގެ ތާއިދު ސަރުކާރަށް ކުޑަކުރަންޖެހިދާނެ... ވީމާ އދއަކަސް އއއަކަސް މަޝްވަރާކުރާނެކަމެނެތް... އަބަދަކު ހުރިހާ މޮޅެ އިދިކޮޅުމީހުންބޭނުން ކޮއްމެކަމެވާގޮތަށް އޮވެގެންނުވާނެ.. ވަރަށްސާފު ކުއްވެރިންނަ ޗާންސްދީގެންނުވާނެ..\nފެބުރުއަރީ 17, 2018 15:01\n1 ފެބްރުއަރީ ގައި ސްޕްރިމް ކޯޓުން ކުރި ޙުކުމް ޖެހޭނީ ދަމަހައްޓަން. އެހެން ނޫނިއްޔާ ބުއްދި ވެރި ގޮތަކީ އިސްތިޢުފާ ދީފާ ޤައުމު ދޫކޮއް ދިއުން ކަމަށް ފެނޭ.\nފެބުރުއަރީ 17, 2018 15:24\nއދ.އަށްވުރެ މަތީފަރާތަކުން މަޝްވަރާކުރިއަސް މިގައުމުގެ ޤާނޫނުތަކާއި ޤަވާޢިދުތައް ނައްތާލާފަދަ ޝަރުޠުތަކެއް ކުރިމަތިކުރުވާ އެއްވެސް މަޝްވަރާއެއްގައި ބައިވެރި ނުވުމަށް ދިވެހި ސަރުކާރަށް ގޮވާލަން، މިގައުމުގާ ސިޔާސީ ގައިދީންތަކެއްނެތް، ޤާނޫނީ ކުށެއްގެ ޙުކުމެއް ތަންފީޒު ކުރަންޖެހޭ އެއްވެސް މީހެއް ދޫކޮށްލުމަށް ކުރާޝަރުޠުތަކަށް އަމަލުކުރަންޏާ ޖަލުގަތިބި ހުރިހާ ގައިދީންވެސް މިނިވަންކުރަންޖެހޭނެ، ސުޕްރީމްކޯޓު ފަނޑިޔާރުން ރިޝްވަތުނަގައިގެން ޤާނޫނީ އިމުގެ ބޭރުން ނެރުނު ޢައިރުގާނޫނީ އަމުރުގެ ތަރަހައިގައި މަޝްވަރާ ކުރެވިގެން ނުވާނެކަމަށްވެސް ގޮވާލަން.


Suoodh Eyna Ge Twitter Account Ge Aslu Olhuvaalaifi - Vaguthu\nސުޕްރީމް ކޯޓުގެ ފަނޑިޔާރު ހުސްނުއް ސުއޫދު – ފޮޓޯ: ރައީސް އޮފީސް\nސުޕްރީމް ކޯޓުގެ ފަނޑިޔާރު ހުސްނުއް ސުއޫދު އޭނާގެ ޓްވިޓާ އެކައުންޓްގެ އަސްލު އޮޅުވާލައިފިއެވެ.\nސުއޫދު ސުޕްރީމް ކޯޓަށް އައްޔަން ކުރުމާއި އެކު އޭނާގެ ޓްވިޓާ އެކައުންޓް ވަނީ "ގެއްލިފައެވެ." ނަމަވެސް މިހާރު ސުއޫދުގެ އެކައުންޓްގެ ނަން ވަނީ "މޯލްޑިވްސް ލޯ އިންސްޓިއުޓް" ގެ ނަމަށް ބަދަލުކޮށް އެކައުންޓްގެ އަސްލު އޮޅުވާލާފައެވެ.\nސުއޫދުގެ ޓްވިޓާ އެކައުންޓްގެ ނަން "މޯލްޑިވްސް ލޯ އިންސްޓިއުޓް" ގެ ނަމަށް ބަދަލު ކުރިއިރު އެއީ މީގެ އަހަރުތަކެއް ކުރިން ސުއޫދު އަމިއްލަފުޅަށް އުފައްދަވައިގެން އުޅުއްވާ ޖަމިއްޔާ އެކެވެ.\n"މޯލްޑިވްސް ލޯ އިންސްޓިއުޓް" ގެ ނަމަށް ސުއޫދުގެ ޓްވިޓާ އެކައުންޓްގެ ނަން ބަދަލު ކުރިނަމަވެސް އެކައުންޓްގެ ބައޯ ބަދަލުކޮށްފައެއް ނުވެއެވެ. މިހާރު "މޯލްޑިވްސް ލޯ އިންސްޓިއުޓް" ގެ ނަމުގައި އިން ޓްވިޓާ އެކައުންޓްގެ ބައޯގައި އަދިވެސް ލިޔެފައި ވަނީ ސުއޫދުގެ އެކައުންޓްގެ ބައޯގައި ކުރިން ލިޔެފައި ހުރި މައުލޫމާތެވެ.\nއެ އެކައުންޓްގެ ބައޯގައި ބުނެފައި ވަނީ އެއީ މަރާލާފައިވާ މީހުންނާއި ގެއްލިފައިވާ މީހުންގެ މައްސަލަތައް ބަލާ ކޮމިޝަންގެ ރައީސް ކަމަށެވެ. އަދި ކުރިން ބަންޑާރަނައިބު ކަމާއި އިސްފަނޑިޔާރު ކަމާއި އެޗްއާރްސީއެމްގެ މެންބަރު ކަން ކުރި ކަމަށް ވެސް ބުނެފައި ވެއެވެ.\nސުއޫދު އޭނާގެ ޓްވިޓާ އެކައުންޓްގެ އަސްލު އޮޅުވާލުމާއި ގުޅިގެން ބައެއް މީހުން ގެންދަނީ މީސް މީޑިއާގައި އެކަން ފާހަގަ ކުރަމުންނެވެ.\nސުއޫދު އޭނާގެ ޓްވިޓާ އެކައުންޓްގެ އަސްލު އޮޅުވާލިއިރު ފަނޑިޔާރުންގެ ސުލޫކީ މިންގަނޑު ބަހައްޓަންވާނީ އެ މީހުންގެ ތެދުވެރިކަމާއި އިޚްލާސްތެރިކަމާއި އަމާނާތްތެރިކަމާ މެދު އާއްމުންގެ މެދުގައި ސުވާލު ނުއުފެދޭ ފެންވަރަށް ކަމަށް ފަނޑިޔާރުންގެ ސުލޫކީ މިންގަނޑުގައިވެ އެވެ.\nސުއޫދު ސުޕްރީމް ކޯޓަށް އައްޔަން ކުރުމުގެ ކުރިން ވެސް އޭނާ ވަނީ ސިޔާސީ އެތައް ހަރަކާތެއްގައި ބައިވެރިވެ ވަރަށް ފާޅުގައި ސިޔާސީ ހަރަކާތްތަކުގެ އިސް ސަފުގައި އުޅުއްވާފައެވެ. އެހެންވެ އޭނާ ފަނޑިޔާރުކަމަށް އައްޔަން ކުރަން އުޅުނުއިރުވެސް ބައެއް ފަރާތްތަކުގެ ފާޑުކިޔުން އަމާޒުވިއެވެ. ނަމަވެސް އެމްޑީޕީއަށް ސުއޫދު ތާއިދު ކުރާތީ އެމްޑީޕީގެ ސުޕަ މެޖޯރިޓީ އޮތް ރައްޔިތުންގެ މަޖިލީހުން ވަނީ ސުއޫދު ފަނޑިޔާރު ކަމަށް އައްޔަން ކުރަން ރުހުން ދީފައެވެ. ސުއޫދު ސުޕްރީމް ކޯޓަށް އައްޔަން ކުރީ މިމަހުގެ 08 ވަނަ ދުވަހު އެވެ.\nޑިސެމްބަރު 13, 2019 08:13\nބަޔަކުގެންގުޅޭ ޕަޕެޓެއް މިސޫދުއަކީ، މިސަރުކާރު ޖަހާ ބެރަށް ނަށާހަދާ.\nޑިސެމްބަރު 13, 2019 08:30\nއެޖެންޑާނަވާރަ ތަފާތުވާސަބަބަކީތީ ތިޔަކަހަލަ މަކަރުވެރިންނާ ކަންކަމުގެޙަޤީޤަތް އޮޅުވާލާމީހުންނާއި ފަސްބައި ހަޑިވެފަތިބިމީހުންނާއި ދީނައްފުރައްސާރަކުރާމީހުން މަތީމަޤާމްތަކުގަ ތިބޭނީ އެހެންވީމާ ވަރައްތަފާތުވާނެ\nހޭބަލި ނުވަގަ އެއީ އޭނާގެ އަމިއްލަ އެކައުންޓެކޭ ބޭނުން ނަމެއްގަ ހިންގޭނެ އެހެން މީހެއްގެ ކޮޕީރައިޓްސް އޮތް ނަމެއް ފިޔަވާ.. އެއްވެސް ޤާނޫނަކުން ސުޕުރީމު ކޯޓު ފަނޑިޔާރުން ސޯޝިއަލްމީޑިއާ ބޭނުން ކުރުން މަނަލެއް ނޫން.. ވަގުތުގަ ތިބި ނުކިޔަވާ ދެތިން މީހަކަށް އޮޅިގެން އުޅެނީ.\nޑިސެމްބަރު 13, 2019 08:34\nމީނާގެ ބައިވަރު ފޮލޮވަރސް ތިބީމަ ވިޔަފާރި އެކައުންޓްއަކަށް ބަދަލުކޮއްލީނު\nޑިސެމްބަރު 13, 2019 08:35\nހުސްނުއްސޫދުގެ އެކައުންޓް ނަސީބެއްނު އެލެކްސްސޫ އަށް ބަދަލު ނުކުރިކަން ނޫނީ އަލްމަންޑަށް\nޑިސެމްބަރު 13, 2019 08:41\n.ކިތައްމެ ފާހެއްއޮތަސް ކިތައްމެ މޮޅަސް ކިތައްމެ ހުނަރުވެރިޔަސްﷲގެ އަމުރުފުޅު ފަހަނައަޅާ އެކަކަށްވެސް ނުދެވެއެވެ ނިޔާއަކީ ﷲގެ ނިޔާއެވެ، ދޮގު ހެކިދޭ މިީހުންނާ ބޭއިންސާފުން ހުކުމް ކުރާ ހާކިމުންނަށް ﷲ ލައުނަތް ލައްވައެވެ ބައެއްފަހަރު ދުނިޔެމަތީގައެވެ ނޫންނަމައެމީހަކުހިސާބުބެއްލެވޭ ދުވަހަށްޓަކައި ލަސްކުރައްވައެވެ މިދިވެހި ރަާއްޖޭގައިވެސް ވަގުތުން ދޮގު ހުވާ ކުރާމީހުންނަށް އަޒާބުލިބިފައިވެސް އެބަހުއްޓެވެ ގާސަންދޯކުގައި ވަޅުލެވުނު ރަސްގެފާނުގެ ވާހަކަ ތާރީހުގައި ލިޔެވިފާވެސް ވޭނޫންހެއްޔެވެ މަކަރު ހަދާމީހަކު މަކަރު ހަދަނީ އަމިއްލަ ނަފްސަށެވެ ﷲ އިންސާނުންނަށް ބޭނުންވެ ވޮޑިއެއްނުގަންނަވައެވެ ﷲއީ އަޒީޒްވަންތަ ހަކިީމްވަންތަ ރަސްކަލާންގެ ކަންކަށަވަރެވެ\nޑިސެމްބަރު 13, 2019 08:57\nކަލަކުވޭ ބިރުވެތިވޭ ފައިސާއިން ފައިދާ އެއްނުކުރާނެ ދުވަހަށްޓަކައި ތިބައިމީހުން ﷲއަށް ބިރުވެތިވާށެވެ ﷲއީ ބަދަލުހިއްޕެވުން ގަދަފަދަ އުގޫބާތް ދެއްވުންބިރުވެރި އެންމެ އަދުލްވެރި އެންމެއިންސާފުވެރި ރަސްކަލާންގެއެވެ ހޮނު ގުގުރިވެސް އެކަލާންގެއަށް ތަސްބީހަ ދަންނަވައެވެ ﷲއިރާދަ ކުރަށްވާ މީހެއްގެގައިގާ އެހޮނުން ޖައްސަވައެވެ ކީރިތިގުރްއާން ދިރާސާ ކޮށްލަބަލަ\nޑިސެމްބަރު 13, 2019 09:07\nކިތަންމެވަރަކަށް ފުހިފަހުއްޓަސް ރައްބުގެ އަމުރުފުޅުގެގަޑިޖެހުމާއެކު ހުލިވާނެއެވެ. ބާރާ ނުފޫޒު އޮތަތީވެ ހިތުހުރިކަމެއް ހިތުހުރިމީހަކަށް ކޮށްލާށެވެ.\nޑިސެމްބަރު 13, 2019 09:16\nތިމީހުންގެ މަކަރުވެރިކަމުގެ ވާހަކައަކީ އިއްޔެ މިއަދަކު ފެންމަތިވެގެން އުޅޭ ވާހަކައެއް ނޫން. ތިކަހަލަ ދީނެއް މިއްލަތެއް ނެތް މުނާފިގުން ސްޕްރީމް ކޯޓަށް ލައިގެން ރީތި ކުޅިވަރެއް ކުޅޭނެ. ރައްޔިތުންނޭވެ އަހަރެން މިއަޑު އިއްވައިފީމު ތިޔަބައި މީހުން މިކަމަށް ހެކިވާތި..\nޑިސެމްބަރު 13, 2019 10:56\nމީނާގެ މައްޗަށް ޝަޚުޞް އޮޅުވާލުމުގެ ދައުވާ ކުރެވެންޖެހޭނެ.\nވަގުކަލޭގެއަށް ގުރުސަތު ތަނަވަސްވީ ވަރަކަށް ކުރާ ވައްކަން އިތުރުވާނެ. ހުތުރުމޫނުގެ ވެރިޔާ.\nޑިސެމްބަރު 13, 2019 12:18\nސުޢޫދު ފަނޑިޔާރުކަމުގައި ހުންނަން ތާއީދެއް ނުކުރަމެވެ\nރަނގަޅު އަދި ރީތި ގޮތަކީވެސް ކުފޫހަމަނުވާ، އިތުބާރު ގެއްލިފައިވާ މީހުން އިސްތިއުފާ ދިނުމެވެ.\nޑިސެމްބަރު 13, 2019 13:58\nއެހެންވިއްޔާ ސްޕްރީމް ކޯޓުގެ މައްސަލަތަކާއި ހުކުމްތައްވެސް އޮޅުވާލާނެކަން ޔަޤީން!\nޑިސެމްބަރު 13, 2019 14:37\nމިސޮރަކީ ކައްލަބާ ކާނަންތަ ނުކާނަންދޯ މިކަހަކަ ފަސްކުޅަނދު މަދުމީހަކު ކޮންމެފަދަ ކަމެއްވެސް ކޮއްފާނެ އަހަރުމެން ހައިރާނެއްނުވޭ


PG Bishaam Magaamun Vaki Nukohgen Ulhenee Siyaasee Manfaa Hoadhan - Idhikolhu - Vaguthu\nޕީޖީ މަގާމުން ވަކިނުކޮށްގެން އުޅެނީ ސިޔާސީ މަންފާ ހޯދަން: އިދިކޮޅު\nރައީސް އަބްދުﷲ ޔާމީން ދައުރުގައި ޕްރޮސެކިއުޓާ ޖެނެރަލް މަގާމަށް އައްޔަން ކުރެއްވި އައިޝަތު ބިޝާމް އެ މަގާމުގައި އަދިވެސް ބަހައްޓަފައި އެ ހުންނެވީ ސިޔާސީ މަންފާއެއް ހާސިލްކުރުމަށް ކަމަށް ޕީއެންސީގެ ނައިބު ރައީސް އިބްރާހިމް ޝުޖާއު ވިދާޅުވެއްޖެއެވެ.\nޝުޖާއު މިހެން ވިދާޅުވެފައި ވަނީ މިއަދު ބޭއްވި ޕީއެންސީ އަދި ޕީޕީއެމް ހިމެނޭ އިދިކޮޅު އިއްތިހާދުގެ ނޫސްވެރިންގެ ބައްދަލުވުމެއްގައި ވާހަކަދައްކަވަމުންނެވެ. ޝުޖާއު ވިދާޅުވީ ބިޝާމް ޕީޖީގެ މަގަމުގައި ވަގުތީގޮތުން ބަހައްޓައިފައި ވަނީ ސަރުކާރުން ބޭނުންވާ ސިޔާސީ ދައުވާތައް އުފުލުމުގެ މަގްސަދުގައި ކަމަށެވެ.\nޝުޖާއު މިހެން ވިދާޅުވީ ދާދިފަހުން މަޖިލީހުގެ ޖުޑިޝަރީ ކޮމެޓީ އިން ބިޝާމް މަގާމުން ވަކިކުރުމަށް މަސައްކަތް ކުރުމަށް ފާސްކޮށް އޭގެ 24 ގަޑިއިރުގެ ތެރޭގައި ހަމަ އެކޮމެޓީ އިން މައްސަލަ އަނބުރާ ގެންދިއުމާ ގުޅިގެންނެވެ.\nޝުޖާއު ވިދާޅުވީ ބިޝާމް މަގާމުން ވަކިކުރުމަށް ނިންމަން ބޭނުން ނުވި ސަބަބު ވަރަށް ސާފުކޮށް ފެންނަން އޮތް ކަމަށާއި އެއީ ރައީސް އިބްރާހިމް މުހައްމަދު ސޯލިހާ އާއި ރައްޔިތުގެ މަޖިލީހުގެ ރައީސް، ރައީސް މުހައްމަދު ނަޝީދު އެކަމަނާ ލައްވައި ސިޔާސީ ދައުވާތަކެއް އުފުލަން ބޭނުންވާތީ ކަމަށެވެ.\nމީގެ އިތުރުން ޝުޖާއު ވިދާޅުވީ ރައީސް ޔާމީންގެ ދައުރުގައި ބިޝާމް ކޮންމެ ކަމެއް ކުރިޔަސް އެނާ ވަރުގެ ނުބައި މީހެއް ސަރުކާރު ހިންގާ އެމްޑީޕީ އަށް ނުހުންނަ ކަމަށާއި އެހެން ނަމަވެސް މިހާރު އެކަން ބަދަލުވަމުން އަންނަ ކަމަށެވެ.\nމަޖިލީހަށް ޖުޑިޝަރީ ކޮމެޓީ އިން ހުށަހަޅާފައިވާ ނިންމުން ބާތިލް ކުރަން ހުށަހެޅި އެ ހުށަހެޅުން ހުށަހަޅާފައިވަނީ އެމްޑީޕީގެ އުސޫލުތަކާ ހިލާފަށް ކަމަށް ވިދާޅުވެ އެވެ. އިއްޔެ އެ ހުށަހެޅުން ހުށަހެޅުއްވިީ ފޮނަދޫ ދާއިރާގެ މެންބަރު މޫސާ ސިރާޖެވެ. އޭނާ މިއަދުގެ ކޮމެޓީ ބައްދަލުވުމަށް ވަޑައިނުގަންނަވަ އެވެ.\nއޮކްޓޯބަރ 22, 2019 10:58\nމަސްއޫލިއްޔަތު އުފުލުމުގައި އެއްވެސް ދަތިތަކެއް ހުރި ކަމުގައިވަނީނަމަ މަގާމުން އިސްތިއުފާ ދެއްވާ އަބުރުވެރިކަމާއެކު ގޭގައި ހުރުމަކީ އެންމެ ރަގަޅު ގޮތްކަން ހިތުގެ ލޯތްބާއެކު ބުނަން(.)


Morinho isthiunaafah, Emeehun beynumee aharenge anga bandhu kuran\nމޮރީނިއޯ އިސްތިއުނާފަށް، އެމީހުން ބޭނުމީ އަހަރެންގެ އަނގަ ބަންދުކުރަން\nޗެލްސީގެ ކޯޗު ހޯސޭ މޮރީނިއޯ: ރެފްރީއަށް ފާޑުކިއުމުން އޭނާ ސަސްޕެންޑްކުރުމާމެދު ވަނީ ވަރަށް ބޮޑަށް ހިތްހަމަނުޖެހިފައި\nއިނގިރޭސި އެފްއޭއިން އޭނާ 50000 ޕައުންޑުން ޖޫރިމަނާކޮށްފައިވާތީވެ އެކަން އިސްތިއުނާފު ކުރާނެ ކަމަށާއި އެފްއޭއިން އުޅެނީ އޭނާގެ އަނގަ ބަންދުކުރަން ކަމަށް ޗެލްސީގެ ކޯޗު ހޯސޭ މޮރީނިއޯ ބުނެފި އެވެ.\nމޮރީނިއޯ ޖޫރިމަނާކޮށް ސްޓޭޑިއަމަށް ވެސް ނުދެވޭ ގޮތަށް އެއް މެޗަށް ސަސްޕެންޑްކުރީ ސްވަންސީ އަތުން ޗެލްސީ ބަލިވި މެޗުގައި ރެފްރީ އަށް ފާޑުކިޔައިގެންނެވެ. އޭނާ ބުނީ ރެފްރީ ޗެލްސީ އަށް ޕެނަލްޓީ ނުދިނީ ކަމަށާއި އެއީ ފަހުން އެކަމަށް ޖަވާބުދާރީވެ، ފާޑުކިޔާފާނެތީވެ ބިރުން ކަމަށެވެ. ނަމަވެސް އެފްއޭއިން ބުނީ މިއީ މެޗު އޮފިޝަލުންނަށް ނުފޫޒު ފޯރުވުން ކަމަށާއި މޮރީނިއޯގެ އަމަލުތައް އިސްލާހުކުރަންޖެހޭ ކަމަށެވެ.\n"މިއީ އަހަރެންގެ ހިޔާލުތައް ފާޅުނުކޮށް ހުއްޓާލަންވީ ވަގުތު. އަހަރެން މިހުރީ މިކަމާ ދެރަވެފައި. އަހަރެން ދެން އަންނަ ފަހަރު ވާހަކަ ނުދައްކާނަން. އެއީ ވަގުތުން ސްޓޭޑިއަމަށް ނުވަދެވޭ ގޮތަށް ސަސްޕެންޑްކުރާނެތީވެ. އަހަންނާދޭތެރޭ ކަންތައްވާގޮތް ބަލާ. ބައެއް މީހުންނަށް ޓެކްނިކަލް އޭރިޔާ ތެރޭގައި މީހުން ކޮށްޕާލެވޭ. އެކަން ހުއްދަ. އަހަރެން ކަމެއް ކުރީމަ، އެއްޗެއް ބުނީމަ އަބަދުވެސް ސަސްޕެންޑް،" އާސެނަލްގެ ކޯޗު އާސެން ވެންގާ އޭނާ ކޮށްޕާލުމުން އިނގިރޭސި އެފްއޭއިން އަދަބު ނުދިން ހާދިސާއަށް އިޝާރާތްކޮށް މޮރީނިއޯ ބުންޏެވެ.\nނަމަވެސް އޭނާ ބުނީ އިނގިރޭސި ފުޓްބޯޅަ ދެކެ އޭނާ ޝައުގުވެރިވާ ކަމަށާއި އެއީ ސްޓައިލާއި ސަޕޯޓަރުންގެ ސަބަބުން ކަމަށެވެ. އަދި 50000 ޕައުންޑުން އޭނާ ޖޫރިމަނާ ކުރުމަކީ ލަދުވެތި ކަމެއް ކަމަށާއި ސްޓޭޑިއަމަށް ނުވަދެވޭގޮތަށް ސަސްޕެންޑްކުރުމަކީ ހައިރާންވި ކަމެއް ކަމަށެވެ.\n50000 ޕައުންޑަކީ މޮރީނިއޯގެ އަހަރީ އާމްދަނީ ކަމަށްވާ 13.3 މިލިއަން ޕައުންޑްގެ 0.33 އިންސައްތަ އެވެ. އަދި މިއީ އޭނާގެ އެއް ދުވަހާއި 10 ގަޑިއިރުގެ އުޖޫރަ އަށްވާ އަދަދެވެ.


Energy drinks ge duty2guna ah bodu kuran faas koffi | Mihaaru\nމަޖިލީހުގެ ޖަލްސާއެއް: އެނަޖީ ޑްރިންކްސްގެ ބާވަތްތަކުން ނަގާ ޑިއުޓީ ދެ ގުނައަށް ބޮޑުކުރަން ވަނީ ފާސްކޮށްފައި -- ފޮޓޯ/މަޖިލިސް\nއެނާޖީ ޑްރިންކްސްގެ ޑިއުޓީ ވެސް ދެ ގުނަ ބޮޑުކުރަން ފާސްކޮށްފި\n15 ޖުލައި 2020 - 16:025comments\nއިމްޕޯޓް އެކްސްޕޯޓް ގާނޫނަށް އިސްލާހު ގެންނަން ސަރުކާރުން މަޖިލީހަށް ހުށަހެޅި ބިލުގައި އެނާޖީ ޑްރިންކްސްގެ ބާވަތްތަކުން ނަގާ ޑިއުޓީ ބޮޑުކުރަން ހުށަހަޅާފައެއް ނުވެ އެވެ. ސަރުކާރުން ހަމައެކަނި ހުށަހެޅީ ސޮފްޓް ޑްރިންކްސްގެ ބާވަތްތަކުން ނަގާ ޑިއުޓީ ލިޓަރަކުން އަށް ރުފިޔާ އަށް ބޮޑު ކުރުމަށެވެ.\nއެނަޖީ ޑްރިންކްސްގެ ޑިއުޓީ ވެސް ބޮޑުކޮށް، ލިޓަރަކަށް މިހާރު ނަގަމުންދާ 33 ރުފިޔާގެ ބަދަލުގައި 60 ރުފިޔާ ނަގަން ހުށަހެޅުއްވީ ކުޅުދުއްފުށީ އުތުރު ދާއިރާގެ އެމްޑީޕީގެ މެމްބަރު ޔާސިރު އަބްދުއްލަތީފެވެ. މަޖިލީހުން މިއަދު އެ ބިލް ފާސްކުރީ އެ އިސްލާހު ވެސް ހިމަނައިގެންނެވެ.\nކޮމިޓީ މަރުހަލާގައި ބިލް ފާސް ކުރިއިރު، ސަރަހައްދީ ކަނޑުގެ ބަނދަރުތަކުގެ ޑިއުޓީ އަށް ލުއި ދޭން ނިންމި ގޮތުން ދުންފަތާއި އެނަޖީ ޑްރިންކްސްގެ ޑިއުޓީ ވެސް ކުޑަވާތީ ފާޑުކިޔުންތައް ކުރިން އަމާޒުވުމުން މަޖިލީހުން މިއަދު ބިލް ފާސްކުރީ އެ ދެ ބާވަތަށް ޑިއުޓީ ލުއި އެއްވެސް ގޮތަކަށް ނުލިބޭ ގޮތަށެވެ. ބަނގުރަލާއި އޫރުމަހުން ވެސް ޑިއުޓީ ލުއި ނުދެވޭ ގޮތަށް ވަނީ ފާސްކޮށްފަ އެވެ.\nމީގެ އިތުރުން، ދުންފަތުން ނަގާ ޑިއުޓީގެ ވަކި ޕަސެންޓެއް ވެސް ޚާއްސަ ފަންޑަކަށް ޖަމާކުރަން ޖެހޭ ގޮތަށް ވެސް ފާސްކުރި އެވެ.\nކޮމިޓީ މަރުހަލާ އަށް ފަހު، މަޖިިލީހުގެ ތަޅުމުގައި ވެސް ގިނަ އިސްލާހުތަކެއް އެ ބިލަށް ހުށަހަޅައި، ގިނަ ބާވަތްތަކުގެ ޑިއުޓީއަށް ވަނީ ބަދަލު ގެނެސްފަ އެވެ. އޭގެ ތެރޭގައި ކާރާއި ވޭނާއި ސެންޓާއި ލަގްޒަރީ ކޮސްމެޓިކްސް ވެސް ހިމެނެ އެވެ.\nއިތުރު ލިޔުންތައް ރައްޔިތުންގެ މަޖިލިސް އެނަޖީ ޑްރިންކް އިމްޕޯޓް/އެކްސްޕޯޓް މެމްބަރު ޔާސިރު އަބްދުއްލަތީފް


Postive case thakaai gulhigen negi sample thah negative\nކުޅުދުއްފުށީގައި ކުރިއަށް ގެންދިޔަ ރޭންޑަމް ސާމްޕަލް ނެގުމުގެ ހަރަކާތެއްގެ ތެރެއިން--\nޕޮޒިޓިވް ކޭސްތަކާ ގުޅިގެން ނެގި ސާމްޕަލްތައް ނެގެޓިވް\nބަލީގެ އަލާމަތް ހުރެގެން ކުޅުދުއްފުށީ ފުލޫ ކްލިނިކަށް ދެއްކި3މީހަކު ކޮވިޑަށް ޕޮޒިޓިވްވުމާ ގުޅިގެން އެމީހުންގެ ކޮންޓެކްޓް ޓްރޭސިންގެ ތެރެއިން މިހާތަނަށް 44 މީހެއްގެ ސާމްޕަލް ނަގާފައިވާ ކަމަށާއި އެ ހުރިހާ ސާމްޕަލެއްވެސް ނެގެޓިވްކަމަށް ކުޅުދުއްފުށީ ރީޖަނަލް ހޮސްޕިޓަލުން ބުނެފިއެވެ.\nއެ ހޮސްޕިޓަލުން ބުނީ މިވަގުތު 12 ގެއެއް މޮނީޓަރިންނަށް ލާފައިވާކަމަށާއި ޕޮޒިޓިވްވި3މީހުންގެ ކްލޯޒް ކޮންޓެކްޓުގެ ގޮތުގައި 25 މީހަކު އެބަތިބި ކަމަށެވެ. މިއަދުވެސް 50 ރޭންޑަމް ސާމްޕަލް ނަގަން ހަމަޖެހިފައިވާކަމަށެވެ.\nކުޅުދުއްފުށިން ޕޮޒިޓިވްވި މީހުންނަކީ އެއްއާއިލާއަކަށް ނިސްބަތްވާ3މީހުންނެވެ. ޕޮޒިޓިވްވެފައިވަނީ ދެމަފިރިއަކާއި އާއިލާގެ އިތުރުން މެމްބަރެކެވެ. އެއީ 24 އަހަރާއި 35 އަދި 52 އަހަރުގެ މީހުންނެވެ.\nއަތޮޅު ތެރޭގައިވެސް ކޮވިޑް ވަރަށް ބޮޑަށް ފެތުރިފައިވާއިރު މިހާރު ރާއްޖޭގައި އެކްޓިވް ކޭސްތަކުގެ އަދަދުވަނީ 5000 އަށްވުރެ މައްޗަށް އަރާފައެވެ. މި ބަލީގައި ރާއްޖޭން މިހާތަނަށް 74 މީހަކު ވަނީ މަރުވެފައެވެ.\nރާއްޖޭގައި އެއް ރަށުން އަނެއް ރަށަށް ޒަރޫރީ ބޭނުމެއްގައި މެނުވީ ދަތުރު ނުކުރުމަށް އެޗްޕީއޭއިން ވަނީ އިލްތިމާސްކޮށްފައެވެ.


އިމާމުންނާއި ޚަޠީބުން ތާޒާކުރުމަށް ބާއްވާ މަސައްކަތު ބައްދަލުވުމުގެ4ވަނަ ބުރު ފަށައިފި\nއިމާމުންނާއި ޚަޠީބުން ތާޒާ ކުރުމުގެ މަޤްޞަދުގައި މިނިސްޓްރީ އޮފް އިސްލާމިކް އެފެއާޒުން ކުރިއަށްގެންދާ މަސައްކަތު ބައްދަލުވުމުގެ4ވަނަ ބުރު މިއަދު ފަށައިފިއެވެ. މި މަސައްކަތު ބައްދަލުވުމުގެ4ވަނަ ބުރު ކުރިއަށްދަނީ ލާމު އަތޮޅުގެ އިމާމުންނާއި ޚަޠީބުންނަށް އަމާޒުކޮށްގެން ލާމު އަތޮޅުގައެވެ. މީގެ ކުރިން މިނިސްޓްރީން ވަނީ މާލޭ ސިޓީ ސަރަޙައްދުގެ އިމާމުންނަށާއި ޚަޠީބުންނަށް އަމާޒުކޮށް މާލޭގައި، އަދި އައްޑޫ ސިޓީ ގެ އިމާމުންނަށާއި ޚަޠީބުންނަށް އަމާޒުކޮށް އައްޑޫ ސިޓީގައި، އަދި ފުވައްމުލަކު ސިޓީ ގެ އިމާމުންނަށާއި ޚަޠީބުންނަށް އަމާޒުކޮށް ފުވައްމުލަކު ސިޓީގައި މިފަދަ މަސައްކަތު ބައްދަލުވުންތައް ކުރިއަށް ގެންގޮސްފައެވެ\nމިއަދު ލ.ފޮނަދޫގައި ފެށި ވޯކްޝޮޕް ފެށުމުގެ ރަސްމިއްޔާތު ޝަރަފުވެރިކޮށްދެއްވާފައި ވަނީ މިނިސްޓްރީ އޮފް އިސްލާމިކް އެފެއާޒް ގެ ސްޓޭޓް މިނިސްޓަރ އަލްއުސްތާޛް ޢަލީ ވަޙީދެވެ. މި ފަހަރުގެ ވޯކްޝޮޕްގައި ލާމު އަތޮޅުގެ އެކި ރަށްރަށުން 30 ފަރާތަކުން ވަނީ ބައިވެރިވެފައެވެ. މި ވޯކްޝޮޕްގައި ކިޔަވައިދޭ ބައިތަކު ތެރޭގައި ޤުރްއާނާއި ފިޤްހާއި މޮސްކް މެނޭޖްމަންޓް ހިމެނެއެވެ. ޤުރްއާނުގެ ބައި ނަންގަވައިދެއްވާނީ އަލްޤާރީ ޢަބްދުލްޖަލީލް އިސްމާޢީލެވެ. ފިޤްހުގެ ބައި ނަންގަވައިދެއްވާނީ އައްޝައިޚް އަޙްމަދު މައުމޫން ޢަބްދުލްޢަޒީޒެވެ. އަދި މޮސްކް މެނޭޖްމަންޓްގެ ބައި ނަންގަވައި ދެއްވާނީ ސްޓޭޓް މިނިސްޓަރ ޢަލީ ވަޙީދާއި އަލްފާޟިލް މުޙައްމަދު ސަޢީދެވެ. މި ވޯކްޝޮޕް މިއަދުން ފެށިގެން3ދުވަހުގެ މުއްދަތަށް ކުރިއަށް ދާނެއެވެ.\nއިމާމުންނާއި ޚަޠީބުންނަށް އަމާޒުކޮށް މިފަދަ ވޯކްޝޮޕްތަކެއް ކުރިއަށް ގެންދިއުމުގެ މަޤްޞަދަކީ، އިމާމުންނާއި ޚަޠީބުންނަކީ މުޖްތަމަޢުގައި ވަރަށް މުހިންމު ދައުރެއް އަދާކުރާ ބަޔަކަށް ވެފައި، އިމާމުންނާއި ޚަޠީބުންންގެ މަސައްކަތަށް ޒަމާނާ ގުޅިގެން އަންނަ ބަދަލުތައް އޮޅުންފިލުވައިދީ ހޭލުންތެރި ކުރުމެވެ. ކުރިއަށް އޮތް ތަނުގައިވެސް މިފަދަ އިތުރު ވޯކްޝޮޕްތައް ރާއްޖޭގެ އެކި ސަރަޙައްދު ތަކުގައި ކުރިއަށް ގެންދިއުމަށް ވަނީ ހަމަޖެހިފައެވެ.\n08 އޭޕްރިލް 2017\nއިޢުލާން: 1439 ވަނަ އަހަރުގެ ފިޠުރު ޒަކާތް ބަލައިގަތުމާއި ބެހޭ (16 މޭ 2018)\nއިޢުލާން: 1439 ވަނަ އަހަރުގެ ފިޠުރު ޒަކާތް ގދ. ތިނަދޫއިން ބަލައިގަތުމާއި ބެހޭ\nއިޢުލާން: 1439 ވަނަ އަހަރުގެ ފިޠުރު ޒަކާތް ފުވައްމުލަކު ސިޓީގައި ބަލައިގަތުމާއި ބެހޭ\nދުނިޔެއަކީ މުއުމިނުންގެ ހުރަގެއެވެ. ކާފަރުންގެ ސުވަރުގެއެވެ.


vnews - Artificial Intelligence in kurehi kurehumeh 400,000 dollar ah vikijje!\nއާޓިފިޝަލް އިންޓެލިޖަންސުން ކުރެހި ކުރެހުމެއް 400،000 ޑޮލަރަށް ވިކިއްޖެ!\nނީލަމުގައި ވިކުނު ކުރެހުން ކުރިމަތީ ބަޔަކު މަޑުކޮށްލައިގެން --\nއާޓިފިޝަލް އިންޓެލިޖަންސް ބޭނުންކޮށްގެން ކުރަހާފައިވާ ކުރެހުމެއް އެމެރިކާގެ ނިއުޔޯކުގެ ނީލަމެއްގައި 432،000 ޑޮލަރަށް ވިކިއްޖެ އެވެ.\n"ޕޯޓްރެއިޓް އޮފް އެޑްވަޑް ބެލަމީ" ކިޔާ މި ކުރެހުމަކީ އާޓިފިޝަލް އިންޓެލިޖަންސް ބޭނުންކޮށްގެން ކުރަހާފައިވާ ކުރެހުންތަކުގެ ތެރެއިން ބޮޑު ނީލަމެއްގައި ވިކުނު ފުރަތަމަ ކުރެހުމެވެ. ކްރިސްޓީސް ޕްރިންޓްސް އެންޑް މަލްޓިޕްލްސް ކިޔާ ނީލަމުގައި މި ކުރެހުން ވިކޭނެ ކަމަށް އެންމެ ފުރަތަމަ ބެލެވިފައި އޮތީ 7،000 އާއި 10،000 ޑޮލަރާ ދެމެދުގެ އަގެއް ކަމުން، މި ކުރެހުން ވިކުނު 432،000 ޑޮލަރުގެ އަގަކީ ގިނަ ބަޔަކަށް ސިހުން ގެނުވި އަގެކެވެ.\nމި ކުރެހުން ކުރަހާފައިވަނީ ޖެނެރޭޓިވް އެޑްވަސޭރިއަލް ނެޓްވޯކްސް (ގޭންސް) ކިޔާ އަލްގޮރިދަމް އެއް ބޭނުންކޮށްގެންނެވެ. މި އަލްގޮރިދަމް ތައްޔާރުކޮށްފައިވަނީ ފަރަންސޭސިވިލާތުގެ ޕެރިހުގައި ހިންގާ އާޓް ކަލެކްޓިވް އެއްކަމަށްވާ އޮބްވިއަސް އިންނެވެ. މި ކުރެހުން ކުރެހުމަށް އޮބްވިއަސް އިން ވަނީ 14 ވަނަ ޤަރުނާއި 20 ވަނަ ޤަރުނާ ދެމެދު ކުރަހާފައިވާ 15،000 ޕޯޓްރެއިޓްސް އަލްގޮރިދަމް އަށް ދައްކާފަ އެވެ. އެއަށްފަހު މި އަލްގޮރިދަމްގައި ހިމެނޭ ޖަނަރޭޓަރ ކިޔާ ކުރަހާ ބައިން، އަލްގޮރިދަމަށް ފެނިފައިވާ ކުރެހުންތަކަށް ބިނާކޮށް އޭގެ އަމިއްލަ ކުރެހުމެއް ކުރަހަން ފެށީ އެވެ.\nހަމައެއާއެކު، މި އަލްގޮރިދަމްގައި ހިމެނޭ ޑިސްކްރިމިނޭޓަރ ކިޔާ ބައިން ވަނީ އިންސާނުން ކުރަހާފައިވާ ކުރެހުންތަކާއި ޖަނަރޭޓަރ އިން ކުރަހާ ކުރެހުންތަކާ ވަކިކުރުމުގެ މަސައްކަތް ފަށާފަ އެވެ. މިގޮތަށް ކުރެހުންތައް ކުރަހައި އަޅާކިޔަމުން ގޮސް، އެންމެ ފަހުން ޑިސްކްރިމިނޭޓަރ އަށް ޖަނަރޭޓަރ އިން ކުރަހާފައިވާ ކުރެހުންތަކާއި އިންސާނުން ކުރަހާފައިވާ ކުރެހުންތައް ވަކި ކުރަން ނޭނގޭ ހިސާބަށް ދިއުމުން، އެ ގްރޫޕުން ނިންމީ ޖަނަރޭޓަރ އިން ކުރަހާފައިވާ ކުރެހުންތައް ނީލަމުގައި ވިއްކޭ ވަރަށް ފައްކާ ވެއްޖެ ކަމަށެވެ.\n"ޕޯޓްރެއިޓް އޮފް އެޑްވަޑް ބެލަމީ" އަކީ އާޓިފިޝަލް އިންޓެލިޖަންސް ބޭނުންކޮށްގެން ކުރަހާފައިވާ އަސްލު ދުނިޔޭގައި ނުވާ 11 މީހެއްގެ ފޮޓޯތަކުގެ ތެރެއިން ފޮޓޯއެކެވެ. އޮބްވިއަސް އިން އަންނަނީ ބާކީ ހުރި ކުރެހުންތައް އެ ގްރޫޕުގެ ވެބްސައިޓުގައި 10،000 ޔޫރޯއަށް ވިއްކަމުންނެވެ.


އެމްޕީއެލްގެ މައި ބަނދަރު ޕޭމަންޓް ގޭޓްވޭ އަޕްގްރޭޑްކޮށްފި | Atoll News\nއެމްޕީއެލްގެ މައި ބަނދަރު ޕޭމަންޓް ގޭޓްވޭ އަޕްގްރޭޑްކޮށްފި\nޝާއިޢުކުރީ: މުޙައްމަދު އަފްރާޙް ޖުލައި 3, 2021, 18:10\nއެމްޕީއެލްގެ މައި ބަނދަރު ޕޭމަންޓް ގޭޓްވޭ އަޕްގްރޭޑްކޮށްފި އެވެ.\nމޯލްޑިވިސް ޕޯޓްސް ލިމިޓެޑް އެމްޕީއެލް އިން ބުނީ، މައި ބަނދަރު ޕޯޓަލް މައި ބަނދަރު ޕޭމަންޓް ގޭޓްވޭ އަޕްގްރޭޑް ކޮށްފައިވަނީ ފަސޭހަ ޚިދުމަތްތަކާއެކު ކަމަށެވެ. އަދި މިއީ މިއީ އެމްޕީއެލްގެ ޚިދުމަތް ބޭނުންކުރައްވާ ހުރިހާ ފަރާތްތަކަށް، އެމްޕީއެލްގެ ޚިމަތްތައް އިތުރު ފުރިހަމަކަމެއް ގެނައުމަށްޓަކައި ގެނެވުނު ބަދަލެއް ކަމަށް ވެސް ބުނެފައި ވެއެވެ.\nމި ބަދަލާއި އެކު މައި ބަނދަރު ޕޯޓަލް ލިންކު ބޭނުންކޮށް ޕޯޓަލުން ބޭރުންވެސް ފައިސާ ދެއްކުމުގެ އިންތިޒާމާއި މޯބައިލް ޕޭގެ ޚިދުމަތް ލިބޭނެ ގޮތްވެސް ވަނީ ހަމަޖެހިފަ އެވެ. މި ބަދަލާއި އެކު ހުރިހާ ކުންފުނިތަކާއި އަމިއްލަ ފަރާތްތަކާއި އަދި ޝިޕިންގ އޭޖެންޓުންނަށްވެސް ފަސޭހަކޮށް އެމްޕީއެލްއަށް ދައްކަންޖެހޭ ފައިސާގެ މުއާމަލާތްތައް އޮންލައިންކޮށް ދެއްކޭނެ ގޮތް މިވަނީ ހަމަޖެހިފަ އެވެ.\nޚިދުމަތަށް އައި ބަދަލުތަކުގެ ތެރެގައި ހުރިހާ ކަސްޓަމަރުންނަށް އޮންލައިންކޮށް ޕޯޓަލްއަށް ރަޖިސްޓްރީ ވެވުމާއި މުދަލުގެ ވެރިފަރާތުން އެ ފަރާތެއްގެ މުދަލާ ގުޅޭ ހުރިހާ ތަފްސީލެއް ބަލައިލުމުގެ އިތުރަށް މުދަލަށް ދައްކަން ޖެހޭ ފައިސާ ދެއްކޭނެ އިންތިޒާމު ހަމަޖެހުން ހިމެނެ އެވެ.\nމީގެ އިތުރުން ޝިޕިންގ އެޖެންޓުންނަށް އޮންލައިންކޮށް އީޓީއޭ (އެސްޓިމޭޓެޑް ޓައިމް އޮފް އެރައިވަލް) އަދި ބީއެލް (ބިލް އޮފް ލޭޑިންގ) ހުށަހެޅޭނެ ގޮތާއި ހުރިހާ ކަސްޓަމަރުންނަށް ފައިސާ ދެއްކި ހުރިހާ ރަސީދުތަކުގެ ތަފްސީލުތައް ކޮންމެ ވަގުތަކުވެސް ޕޯޓަލުން ފަސޭހައިން ބަލާލެވޭނެ ކަމަށް އެމްޕީއެލް އިން ބުނެ އެވެ.\n“އަޅުގަނޑުމެންގެ އިލްތިމާސަކީ، ކޮވިޑްގެ މިހާލަތުގައި ހުރިހާ ކަސްޓަމަރުންވެސް، އެމްޕީއެލްއަށް އައުމުގެ ބަދަލުގައި ޕޯޓަލްގައި ރަޖިސްޓްރީވެ ޚިދުމަތްތައް އޮންލައިންކޮށް ހޯދުން. އަޅުގަނޑުމެންގެ މަގްސަދަކީ، މިހާރު ދެމުންދާ ހުރިހާ ޚިދުމަތެއް ކުރިޔަށް އޮތް މަހެއްހާ ދުވަހުގެ ތެރޭގައި ހަމައެކަނި އޮންލައިންކޮށް ދިނުން.” އެމްޕީއެލް އިން ބުންޏެވެ.\nމިކަމާއި ގުޅޭ އިތުރު ތަފްސީލްތައް ކުރިޔަށް އޮތް ދުވަސްތަކުގައި އެ ކުންފުނިން އިޢުލާންކުރާނެ ކަމަށް ވެސް އެމްޕީއެލް އިން ބުނެ އެވެ.


2020 ވަނަ އަހަރުގެ ރާއްޖޭގެ ދަނޑުވެރިންގެ ދުވަހުގެ މުނާސަބަތުގައި، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ފޮނުއްވި ޚިޠާބު - The President's Office\n2020 ވަނަ އަހަރުގެ ރާއްޖޭގެ ދަނޑުވެރިންގެ ދުވަހުގެ މުނާސަބަތުގައި، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ފޮނުއްވި ޚިޠާބު\n15 އޮކްޓޫބަރު 2020، ރިފަރެންސް: -\nމިއަދަކީ ރާއްޖޭގައި ފާހަގަކުރާ މިއަހަރުގެ ދަނޑުވެރިންގެ ދުވަހެވެ. އަދި މާދަމާއަކީ ދުނިޔޭގެ ފެންވަރުގައި ފާހަގަކުރާ ކާބޯތަކެތީގެ ދުވަހެވެ. އެހެންކަމުން، މި ދެދުވަހުގެ މުނާސަބަތުގައި، ރާއްޖޭގެ ހީވާގި ދަނޑުވެރިންނަށާއި، ދަނޑުވެރިކަމާއި ކާބޯތަކެތި އުފެއްދުމުގެ ޞިނާޢަތުގައި ޙަރަކާތްތެރިވާ އެންމެހައި ބޭފުޅުންނަށް، ވަރަށް އިޚްލާޞްތެރިކަމާއެކު ތަހުނިޔާ ދަންނަވައި، ހެޔޮ އެދުންތައް ފޮނުވަމެވެ.\nމި އަހަރުގެ ދަނޑުވެރިންގެ ދުވަހުގެ ޝިޢާރެއްގެ ގޮތުގައި ސަރުކާރުން ކަނޑައަޅާފައިވަނީ "ފަރުދީ ދަނޑުވެރިކަން - ކާނާގެ ޔަޤީންކަން" މި ޝިޢާރެވެ. އަޅުގަނޑުމެންގެ ރާއްޖެއާއި މުޅި ދުނިޔެ މިހާރު ކުރިމަތިލާން ޖެހިފައިވާ ކޯވިޑް-19ގެ ބަލިމަޑުކަމުގެ ތެރޭގައި ކުރެވޭ ތަޖުރިބާތަކުންވެސް، އަޅުގަނޑުމެންނަށް ޤަބޫލުކުރެވެމުން މިދަނީ، މި ޝިޢާރާ އެއްގޮތަށް، މުޅި ޤައުމު އެކުގައި މަސައްކަތް ކުރުމުގެ މުހިންމުކަން ބޮޑުކަމެވެ.\nޤައުމެއްގެ ފުދުންތެރިކަމާއި އަމިއްލަވަންތަކަން ކަށަވަރުވެގެންދާނީ، އެ ޤައުމަކީ ކާބޯތަކެތީގެ ޔަޤީންކަން ލިބިފައިވާ ރައްޔިތެއް ދިރިއުޅޭ ޤައުމަކަށް ވެގެންނެވެ. އެހެންކަމުން، ސަރުކާރުގެ ސިޔާސަތު ބިނާވެފައިވަނީ، ޤައުމަށް މެދުވެރިވާ ކޮންމެ ޙާލަތެއްގައިވެސް، މިދެންނެވި ޔަޤީންކަން ރައްޔިތުންނަށް ލިބިދިނުމަށެވެ.\nދަނޑުވެރިކަމަށް ފަހި މާޙައުލެއް ޤާއިމުކޮށްދިނުމަކީ، ސަރުކާރުން ވަރަށް ބޮޑު އިސްކަމެއް ދީގެން ތަންފީޒުކުރަމުން އަންނަ ސިޔާސަތެކެވެ. އަހަރުތަކެއްގެ މެދުކެނޑުމަކަށްފަހު، ކޮންމެ އަހަރެއްގެ އޮކްޓޫބަރު މަހުގެ 15 ވަނަ ދުވަސް، ރާއްޖޭގެ ދަނޑުވެރިންގެ ދުވަހުގެ ގޮތުގައި ފާހަގަކުރުމަށް، މިއަހަރު ސަރުކާރުން ނިންމީވެސް، މި ޞިނާޢަތަށް ޚާއްޞަ ސަމާލުކަމެއް ދިނުމުގެ ބޭނުމުގައެވެ.\nދަނޑުވެރިކަމަށް ފަހި ފުރުޞަތުތައް ހޯދައިދިނުމުގެ ގޮތުން، ސަރުކާރުން މިހާރު ނިންމާފައިވާނީ، މީހުން ދިރިއުޅޭ ރަށްރަށުން ދަނޑުވެރިކަމަށް ދޫކޮށްފައިވާ ބިންތަކާއި، އަލަށް ދޫކުރާ ބިންތަކުން ކުރިއަށް އޮތް ތިން އަހަރުގެ ތެރޭގައި، އެއްވެސް ކުއްޔެއް ނުނެގުމަށެވެ. އަދި ދަނޑުވެރިކަން ފުޅާކުރުމަށް އެހީތެރިވެދިނުމުގެ ގޮތުން، އިތުރު6ފަޅުރަށެއް ކުއްޔަށް ދޫކުރުމަށް، މިދިޔަ ހަފުތާގައި ވާނީ އިޢުލާނުކޮށްފައެވެ.\nދަނޑުވެރިކަމަށް އެތެރެކުރާ ތަކެތިން، މީގެ ކުރިން ނަގަމުން އައި އިމްޕޯރޓް ޑިއުޓީވެސް، ސަރުކާރުގެ ވަޢުދާ އެއްގޮތަށް، މިހާރު ވާނީ ކަނޑާލައިފައެވެ. އަދި މިދިޔަ އަހަރުން ފެށިގެން، އެސް.ޑީ.އެފް.ސީ މެދުވެރިކޮށް، ދަނޑުވެރިކަމަށް ސަރުކާރުން އަންނަނީ ލޯނު ދޫކުރަމުންނެވެ. މީގެ އިތުރުން، ދަނޑުވެރިންގެ ފަންނީ ޤާބިލުކަން އިތުރުކުރުމަށްޓަކައި، ތަމްރީނު ޕްރޮގްރާމްތައް އިތުރުކޮށް، ޒަމާނީ ވަސީލަތްތަކުގެ އެހީގައި، ފަންނީ މަޢުލޫމާތު ފެތުރުމުގެ މަސައްކަތްވެސް ވަނީ އިތުރަށް ފުޅާކުރެވިފައެވެ.\nޒަމާނުއްސުރެ ދަނޑުވެރިންނަށް ކުރިމަތިވާ އެންމެ ބޮޑު ގޮންޖެހުމަކީ، ދަނޑުވެރިން އުފައްދާ ތަކެތި، ރަނގަޅު އަގުގައި ތާޒާކަމާއެކީ، ބާޒާރަށް ނެރެވޭނެ ފަސޭހަ ގޮތްތަކެއް ނެތުމެވެ. މި ދަތިކަން ޙައްލުކޮށްދިނުމަށް މި އަހަރުގެ އޭޕްރީލް މަހުގެ ތެރޭގައި ވާނީ، އެގްރޯ ނޭޝަނަލް ކޯޕަރޭޝަންގެ ނަމުގައި، ސަރުކާރުގެ 100 އިންސައްތަ ޙިއްޞާވާ ކުންފުންޏެއް އުފައްދާފައެވެ.\nއިޤްތިޞާދަށް ކުރިމަތިވެފައިވާ މި ހީނަރުކަމުން އަރައިގަތުމަށްޓަކައި، ދަނޑުވެރިކަމުގެ ދާއިރާ އިތުރަށް ތަރައްޤީކުރުމާ ގުޅޭ މަޝްރޫޢުތަކަށް، ބޭރުގެ އެހީދޭ ޖަމުޢިއްޔާ ޖަމާޢަތްތައް މެދުވެރިކޮށް އެހީ ހޯދުމުގެ މަސައްކަތްވެސް، ސަރުކާރުން މިއަންނަނީ ކުރަމުންނެވެ. މިގޮތުން މިހާރުވެސް ޖަޕާން ސަރުކާރުގެ ދީލަތި އެހީތެރިކަމާއެކު، ޔޫ.އެން.ޑީ.ޕީ މެދުވެރިވެގެން، ރާއްޖޭގެ ދެކުނުގައި ދަނޑުވެރިން އުފައްދާ ތަކެތި ގަނެ، ތާޒާކަމާއި ރައްކާތެރިކަމާއެކު، ބާޒާރަށް ނެރެވޭނެ ފުރިހަމަ ނިޒާމެއް ޤާއިމުކުރުމުގެ މަސައްކަތް މިއަންނަނީ ކުރަމުންނެވެ.\nމީގެ އިތުރުން، އިންޓަނޭޝަނަލް ފަންޑް ފޮރ އެގްރިކަލްޗަރ ޑިވެލޮޕްމަންޓް (އިފާޑް)ގެ އެހީގައި، ރާއްޖޭގެ އުތުރުގެ3އަތޮޅު ޝާމިލުވާ ގޮތަށް، ދަނޑުވެރިކަން ފުޅާކުރުމުގެ މަޝްރޫއެއްގައި މި އަހަރުގެ އޮގަސްޓު މަހުގެ ތެރޭގައި ވަނީ ސޮއިކޮށްފައެވެ. މިއީ، ދަނޑުވެރިކަމުގެ ޒަމާނީ ޓެކްނޮލޮޖީއަށް ދިވެހި ދަނޑުވެރިން އަހުލުވެރިކުރުވައި، ދަނޑުވެރިކަމުގެ އުފެއްދުންތައް ވިއްކައި މާކެޓް ކުރުމަށާއި، ދަނޑުވެރިންނަށް ފަންނީ އެހީތެރިކަން ފޯރުކޮށްދެވޭނެ ފުރިހަމަ ނިޒާމެއް ޤާއިމުވެގެންދާނެ މަޝްރޫޢަކަށް ވެގެންދާނެއެވެ.\nއަޅުގަނޑުގެ ދުޢާއަކީ، މާތް ﷲގެ ވާގިފުޅާއެކު، މި މަޝްރޫޢުގެ ޢަމަލީ މަސައްކަތްތައް ވަރަށް އަވަހަށް ފެށި، ދަނޑުވެރިންނަށް މަޝްރޫޢުގެ ފޮނި މީރުކަށް ލިބެން ފެށުމެވެ. ރާއްޖޭގެ އެންމެހައި ދަނޑުވެރިންނަށާއި ދަނޑުވެރި ޢާއިލާތަކަށާއި، ކާބޯތަކެތި އުފެއްދުމުގައި ޙަރަކާތްތެރިވާ ހުރިހާ ފަރާތްތަކަށް އަދަށްވުރެ ފަހި މާދަމާއެއް، اللهُ سُبْحَانَهُ وَتَعَالَى މިންވަރު ކުރައްވާށިއެވެ. ދިވެހި ދަނޑުވެރިންގެ ޤާބިލުކަން އިތުރުކޮށް، ދަނޑުވެރިކަމުގެ ޞިނާޢަތް ތަރައްޤީކޮށް ކުރިއެރުވުމަށް، ސަރުކާރާއި ރައްޔިތުން ކުރާ މަސައްކަތުގައި، އެކަލާނގެ ބަރަކާތް ލައްވައި، ދަނޑުވެރިކަމުގެ ދާއިރާއަށް ކާމިޔާބާއި ބާއްޖަވެރިކަން މިންވަރުކުރައްވާށިއެވެ! އާމީން.


Roadha hadhiyaage gothugai Kandoodhoo hurihaa geyakah mas - One Online\nއޭކޭޑީގެ ފަރާތުން ކަނޑޫދޫގެ ގޭބިސީތަކަށް ކަނޑުމަސް ބަހަނީ--- ފޮޓޯ: އޭކޭޑީ\nރޯދަ ހަދިޔާގެ ގޮތުގައި ކަނޑޫދޫ ހުރިހާ ގެއަކަށް މަސް\nކަނޑޫދޫގައި ހަރަކާތްތެރިވާ އަމިއްލަ ޖަމިއްޔާއެއް ކަމަށްވާ އެސޯސިއޭޝަން ފޯ ކަނޑޫދޫ ޑިވެލޮޕްމަންޓް (އޭކޭޑީ)ގެ ފަރާތުން ރޯދަ ހަދިޔާގެ ގޮތުގައި ކަނޑޫދޫ ހުރިހާ ގޭބިސީއަކަށް ކަނޑުމަސް ބަހައިފިއެވެ.\nއޭކޭޑީގެ ރައީސް އަހުމަދު ޝަފީގު "ވަން" އަށް ވިދާޅުވީ، ގާތްގަނޑަކަށް 120 ގޭބިސީއަކަށް ކަނޑު މަސް ބަހާފައިވާ ކަމަށެވެ. އަދި އެންމެ މަދުން ކަނޑު މަސް ބެހި ގެއަށްވެސް ހަ މަސް ދީފައިވާނެ ކަމަށް އޭނާ ވިދާޅުވިއެވެ.\n"ރަށުގެ ހުރިހާ ގެއަކަށް މަސް ބެހިން. އޭގެ ތެރޭގައި ބިދޭސީން އުޅޭ ގޭގެ ވެސް ހިމެނޭނެ. އެންމެ މަދުން ލިބުުނު ގެތަކަށްވެސް ހަ މަސް ލިބޭނެ. ދެން ގިނައިން ލިބުނު ގެތަކަށް 15 މަހާއި ހަމައަށް ދެވުނު" ޝަފީގު ވިދާޅުވިއެވެ.\nޝަފީގު ވިދާޅުވީ، ގާތްގަނޑަކަށް 1،200 ކިލޯގެ މަސް ރަށުގެ ގޭބިސީތަކަށް ބެހިކަމަށެވެ.\n"އަޅުގަނޑުމެން ޖަމިއްޔާއިން މަސް މިގަތީވެސް. ކޮންމެ އަހަރަކުވެސް ރަމަޟާން މަހު އަޅުގަނޑުމެން ގެންނަން ހާފިޒެއް، ނަމަވެސް މި ދެ އަހަރު ނުގެނެވި މިދިޔައީ. މިދިޔަ އަހަރު އަޅުގަނޑުމެން ބެހީ ކާޑުގެ ބާވަތްތައް. އެގޮތަށް މިއަހަރު މަސް މި ބެހީ" ޝަފީގު ވިދާޅުވިއެވެ.\nއޭކޭޑީ އަކީ 2011 ވަނަ އަހަރު ވުޖޫދުވި ޖަމިއްޔާއެކެވެ. ގާތްގަނޑަކަށް 120 މެންބަރުންގެ މައްޗަށް އެކުލެވޭ އޭކޭޑީން މީގެ ކުރިން ވަނީ ކަނޑޫދޫގެ ކުރިއެރުމަށާއި ލާބައަށް ގިނަ މަސައްކަތްތަކެއް ކޮށްފައެވެ.\nގުޅޭ ޓެގު ތ. ކަނޑޫދޫ ރޯދަމަސް ރޯދަމަސް


SunOnline: Nafsaanee balithakaa gulhey khidhumaithakah kuraa investment thah ithurukurun muhimmu: Fazna\nނަފްސާނީ ބަލިތަކާ ގުޅޭ ޚިދުމަތްތަކަށް ކުރާ އިންވެސްޓްމަންޓުތައް އިތުރުކުރުން މުހިންމު: ފަޒްނާ\nޝާމާ ޝުއައިބު 23 Jun 2022, 11:14\nރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދު--- ފޮޓޯ/ ރައީސް އޮފީސް\nނަފްސާނީ ބަލިތަކާ ގުޅޭ ދާއިރާއިން ދިރާސާކުރުމާއި އެފަދަ ޚިދުމަތްތަކަށް ކުރާ އިންވެސްޓްމަންޓުތައް އިތުރުކުރުމަށް ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދު ގޮވާލައްވައިފިއެވެ.\nފަޒްނާ އެހެން ވިދާޅުވީ ރުވާންޑާގެ ކިގާލީގައި މިހާރު ކުރިއަށްދާ ކޮމަންވެލްތު ގައުމުތަކުގެ އިސްވެރިންގެ ބައްދަލުވުން (ސީއެޗްއޯޖީއެމް) 2022ގެ މަތީ ފަންތީގެ ބައްދަލުވުމުގެ ހަވާސާގައި "ރީ ތިންކިން މެންޓަލް ހެލްތު: އަ ކޮމަންވެލްތު ކޯލް ޓު އެމްޕަވާ، ކެއާ އެންޑް ޓްރާންސްފޯމް"ގެ ނަމުގައި ކުރިއަށްދިޔަ ހަރަކާތުގައި ދެއްވި ވާޗުއަލް ތަގުރީރުގައެވެ.\nއެ ހަރަކާތަކީ ދިރިއުޅުމުގެ އެކި ފަންތިތަކުގެ މެދުގައި ހުރި ފަރަގުތަކާއި ތަފާތުކުރުންތައް ނައްތާލުމާއި އަތްފޯރާ ފަށުގައި ސިއްހީ ޚިދުމަތްތައް ލިބުމަށް ބާރުއަޅައި ކޮމަންވެލްތުން ގެންގުޅޭ ސިޔާސަތަށް ބާރު ލިބޭގޮތަށް ކުރިއަށްގެންދާ ހަރަކާތެކެވެ.\nއެކަމަނާގެ ވާހަކަފުޅުގައި ނަފްސާނީ ބަލިތައް ތަހައްމަލުކުރަމުން އަންނަ މީހުންނަށް ބޭނުންވާ ޚިދުމަތްތައް ދިނުމުގައާއި ބޭނުންވާ ފަރުވާ ދިނުމުގައި ރާއްޖޭގައި ކުރިމަތިވާ ގޮންޖެހުންތައް ފާހަގަކުރެއްވިއެވެ.\nނަފްސާނީ ބަލިތަކަށް ފަރުވާދިނުމުގައި ދުނިޔޭގެ އެކި ކަންކޮޅުތަކުގައި ހުރި ފަރަގުތަކުގެ މައްޗަށް އަލިއަޅުއްވައިލައްވަމުން ފަޒްނާ ވަނީ ނަފްސާނީ ބަލިތަކަށް ފަރުވާދިނުމުގެ ދާއިރާގެ ފަންނީ މީހުން މަދުވުމުގެ ސަބަބުންނާއި ރާއްޖޭގެ ރަށްތައް ގުދުރަތީ ގޮތުން އުފެދިފައި ހުންނަ ގޮތުގެ ސަބަބުން ވެސް ގޮންޖެހުންތައް ކުރިމަތިވާކަން ފާހަގަކުރައްވާފައެވެ.\nފަޒްނާ ވިދާޅުވީ އެ ދާއިރާއިން މީހުން ހޯދުމުގައި ދަތިތަކެއް އެބަހުރިކަމަށާއި، ޚިދުމަތް ބޭނުންވާ މީހުން ގިނަވުމުގެ ސަބަބުން ޚިދުމަތް ހޯދަން އިންތިޒާރުގައި މަޑުކޮށްގެން ގިނަ ބަޔަކު އަބަދުވެސް ތިބެންޖެހޭ ކަމަށެވެ.\nނަފްސާނީ ދުޅަހެޔޮކަމުގެ ގައުމީ ސްޓްރެޓީޖިކް ޕްލޭން އެކުލަވާލައި، ނަފްސާނީ ދުޅަހެޔޮކަން ކުރިއެރުވުމަށް ރާއްޖޭގެ އެކި ކަންކޮޅުތަކުގައި ކުރަމުންދާ މަސައްކަތްތަކުގެ މައްޗަށްވެސް އެކަމަނާ އަލިއަޅުއްވާލެއްވިއެވެ.\nއެކަމަނާ ވިދާޅުވީ އަމާޒަކީ ރާއްޖޭގެ ގައުމީ ހެލްތު އިންޝުއަރެންސް ސްކީމް އިތުރަށް ފުޅާކޮށް ނަފްސާނީ ބަލިތަކުގެ ފަރުވާވެސް އޭގެތެރޭގައި ހިމެނޭގޮތް ހެދުމާއި އެކަށޭނަ އަދި ޝާމިލު ގޮތެއްގައި ސައިކޯ ސޯޝަލް ސަޕޯޓް ކަށަވަރުކޮށްދިނުން ކަމަށެވެ. ހަމަ އެހެންމެ އެކަމަނާ ވަނީ މި ސަރުކާރުން 2019 ވަނަ އަހަރުގެ މާޗު މަހު، އައިޖީއެމްއެޗްގައި މެންޓަލް ހެލްތު ސެންޓަރެއް ގާއިމުކޮށްފައިވާކަން ވެސް ފާހަގަކުރައްވާފައެވެ.\nނަފްސާނީ ބަލިތަކާ ގުޅޭ ޚިދުމަތްތައް އިތުރަށް ހަރުދަނާކޮށް، ނަފްސާނީ ދުޅަހެޔޮކަން އިތުރުކުރުމުގެ މުހިންމުކަމުގެ މައްޗަށް އަލިއަޅުއްވައިލައްވަމުން، އެކަމަނާ ވަނީ ނަފްސާނީ ބަލިތަކާމެދު ދެކޭ ނުރަނގަޅު ގޮތްތައް ބަދަލުކުރުމުގެ ބޭނުންތެރިކަން ފާހަގަކުރައްވާފައެވެ.\nއެކަމަނާ ވިދާޅުވީ އޭގެ ނަތީޖާއަކަށް ވާނީ ސްކޫލްތަކާއި އެކި ތަންތަނުގައި ތިބޭ ނަފްސާނީ ބަލި ތަހައްމަލު ކުރާ މީހުން ފަރުވާއާ އެހީއަށް އެދޭ މިންވަރު އިތުރުވެ، އެމީހުންނަށް ފަރުވާ ލިބޭގޮތްވެ، އެފަދަ މީހުންގެ ދިރިއުޅުން ކުރިއަށްގެންދިއުމަށް ދަސްވެގެން ދިއުން ކަމަށެވެ.\nއެކަމަނާ ވަނީ ނަފްސާނީ ބަލިތަކަށް ފަރުވާދިނުމުގައި ހަރަކާތްތެރިވާ މީހުން ހަރުދަނާ އަޚުލާގީ މިންގަޑެއް ހިފެހެއްޓުން މުހިންމު ކަމަށް ވިދާޅުވެ، އެ ދާއިރާ އިތުރަށް ހުޅުވާލައި ފުރުސަތުތައް ދިނުމަށް ގޮވާލައްވާފައެވެ.


Dilma Saifathuge mulhin aa rahathakeh! | Mihaaru\nދިލްމާ ބްރޭންޑުގެ ސައިފަތް: މި ބްރޭންޑުގެ އެކި ފްލޭވާތަކުގެ ސައިފަތް ހިމެނޭ-- ފޮޓޯ: ސްކައިޒް މޯލްޑިވްސް\nދިލްމާ ސައިފަތުގެ މުޅިން އާ ރަހަތަކެއް!\n21 ޖުލައި 2019 - 14:31\nސިމްޑީ އާއި ދިލްމާ ގުޅިގެން ސައިފަތުގެ މުޅިން އާ ރަހަތަކެއް ރާއްޖެ އަށް ތައާރަފްކޮށްފި އެވެ.\nކުރުނބާ މޯލްޑިވްސްގައި ބޭއްވި "ދިލްމާ ޓީ އެޕްރިސިއޭޝަން" ހަފްލާގައި ދިލްމާ ބްރޭންޑުގެ ސައިފަތް އުފައްދާ ގޮތާއި ސައިފަތުގެ ކޮލިޓީ ދަމަހައްޓަން އެ ކުންފުނިން ކުރާ މަސައްކަތްތައް ވަނީ ދައްކާލައިފަ އެވެ. މި ހަފްލާގައި ބައިވެރިންނަށް ސައިފަތާ ގުޅޭގޮތުން މައުލޫމާތު ދީފައިވަނީ ދިލްމާ ކުންފުނީގެ ފައުންޑާ މެރިލް ޖޭ ފެނާންޑޯގެ ދަަރިކަލުން ދިލްހާން ސީި ފެނާންޑޯ އެވެ.\nދިލްހާން ވަނީ މި ހަފްލާގައި ތާފާތު ކާބޯތަކެއްޗާ އެކު ސައިފަތް ބޭނުން ކުރާނެ ގޮތްތަކާއި ފިނި ބުއިމުގެ ގޮތުގައާއި ހޫނު ބުއިމުގެ ގޮތުގައި ސައިފަތް ބޭނުން ކުރާނެ ގޮތްތައް ކިޔައިދީފަ އެވެ.\nދިލްހާން ސީ ފެނާންޑޯ: އޭނާ ވަނީ ސައިފަތާއި ގުޅޭ ތަފާތު މައުލޫމާތު ބައިވެރިންނާ ހިއްސާކޮށްފައި-- ފޮޓޯ: ސްކައިޒް މޯލްޑިވްސް\nއިއްޔެ ބޭއްވި މި ހަފްލާގައި ރާއްޖޭގެ އެކި ރިސޯޓުތަކާއި ހޮޓާތަކުގެ ފުޑް އެންޑް ބެވަރެޖް ދާއިރާގެ ފަރާތްތަކުން ވަނީ ބައިވެރިވެފަ އެވެ. ގިނަ ބަޔަކު ދެކޭގޮތުގައި މި ހަފްލާގެ ސަބަބުން އެ ފަރާތްތަކުން ސައިފަތާ މެދު ދެކޭ ގޮތް ވަނީ މުޅިން ބަދަލުވެފަ އެވެ. އެގޮތުން އެ ހަފްލާގައި ކުރުނބާ މޯލްޑިވްސްގެ ބައިވެެރިއަކު ބުނީ މި ހަފްލާގެ ސަބަބުން، ސައިފަތުގެ ބޭނުން ހިފޭނެ ތަފާތު ގޮތްތައް ދަސްވެފައިވާ ކަމަށެވެ. އަދި ކުރިއަށް އޮތްތާނގައި ދިލްމާ ސައިފަތް ރިސޯޓުގައި ބޭނުން ކުރާނެ ކަމަށް ވެސް އޭނާ ވަނީ ބުނެފަ އެވެ.\n"މިއީ އަޅުގަނޑުމެންނަށް ވަރަށް ބޭނުން ޖެހިފައި އޮތް އިވެންޓެއް. މި އިވެންޓުގެ ސަބަބުން ސައިފަތުގެ އެކި ބޭނުންތަކާއި ތަފާތު ކުޒީންތަކާ އެކު ކޮން ކަހަލަ ސައެއްކަން ބޭނުން ކުރަންވީ އެނގިގެން ހިނގައްޖެ. އަޅުގަނޑުމެން ރިސޯޓުގައި މިހާރު ވެސް މި ސައިފަތް ބޭނުން ކުރޭ. އެކަމަކު ކުރިއަށް އޮތްތާނގައި މި އިވެންޓުގެ ސަބަބުން ދަސްވި ޑްރިންކްސްތައް މި ރިސޯޓުން ވެސް ލިބެން ހުންނާނެ." ކުރުނބާ މޯލްޑިވްސްގެ ބައިވެރިއަކު ބުންޏެވެ.\nދިލްމާ ޓީ އެޕްރިސިއޭޝަން ހަފްލާގެ ތެރެއިން-- ފޮޓޯ:ސްކައިޒް މޯލްޑިވްސް\nދިލްމާއިން ކޮންމެ އަހަރަކު ތަފާތު ގައުމުތަކުގައި ބާއްވަމުން އަންނަ މި ހަފްލާގައި ސައިފަތް ބޭނުންކޮށްގެން އަމިއްލަ އުފެއްދުންތައް ތައްޔާރުކޮށްލެވޭނެ ގޮތްތައް ވެސް ވަނީ ކިޔައިދީފަ އެވެ. އެގޮތުން "ވޯލްޑް ފްލެއާ އެސޯސިއޭޝަން"ގެ ހަތަރު ފަހަރު ވޯލްޑް ޗެމްޕިއަންކަން ހޯދާފައިވާ ބާޓެންޑާއެއް ކަމުގައިވާ ޓޮމެކް މަލެކް ވަނީ ސައިފަތް ބޭނުންކޮށްގެން ތަފާތު ބުއިންތައް ތައްޔާރު ކުރާނެ ގޮތްތައް ދައްކައިދީފަ އެވެ.\n"ވޯލްޑް ފްލެއާ އެސޯސޮއޭޝަން" ގެ ހަތަރު ފަހަރު ވޯލްޑް ޗެމްޕިއަންކަން ހޯދާފައިވާ ބާޓެންޑާ ޓޮމެކް މަލެކް-- ފޮޓޯ:ސްކައިޒް މޯލްޑިވްސް\n"ދިލްމާ ޓީ އެޕްރިސިއޭޝަން" ހަފްލާގެ ބައިވެރިއަކު ބުނީ ޓޮމެކް މަލެކް ފަދަ ހުނަރުވެރި މީހަކު ގެނެސްގެން ރާއްޖޭގައި މި ފެންވަރުގެ ސައިފަތުގެ ހަރަކާތެއް ބޭއްވީތީ އުފާ ކުރާ ކަމަށެވެ. މި ހަފްލާގެ ސަބަބުން ދިލްމާ ސައިފަތް ބޭނުންކޮށްގެން އަމިއްލަ ބުއިންތަކެއް ތައްޔާރުކުރުމަށް ހިތްވަރު ލިބުނު ކަމަށް އޭނާ ބުންޏެވެ.\n"މިއީި ރާއްޖޭގައި މިހާ ބޮޑު އިވެންޓެއް ބޭއްވި ފުރަތަމަ ފަހަރު. މި ފަދަ އިވެންޓެއްގައި ޓޮމެކް މަލެކް ގެ ހަރަކާތްތައް ފެނި އާ ޑްރިންކްސް ތައްޔާރު ކުރާނެ ގޮތްތައް އެނގުމުން ވަރަށް އުފާވެއްޖެ. އާ ޑްރިންކްސް ތައްޔާރުކޮށްލުމަށް ވަރަށް ބޮޑު ހިތްވަރެއް އަސްލު މި ލިބުނީ،" މި ހަފްލާގެ ބައިވެރިއަކު ބުންޏެވެ.\nދިލްމާއިން ވަނީ އެ ކުންފުނިން އެންމެފަހުން ތައާރަފްކޮށްފައިވާ "އެލިކްސާ އޮފް ސިލޯން ޓީ"ގެ ރަހަތައް ވެސް މި ހަފްލާގެ ތެރެއިން ދައްކާލަފަ އެވެ. މިއީ "އައިސް ޓީ" ކަމުދާ ފަރާތްތަކަށް ވަރަށް ކަމުދާނެ އުފެއްދުމެކެވެ.\nއިތުރު ލިޔުންތައް ސިމްޑީ ވިޔަފާރި ޕްރޮމޯޝަން އެޑްވަޓޯރިއަލް\nދިލްމާ ސައިފަތް: އާ ޖީލުތަކަށް ވަރަށް ކަމުދާނެ\n22 hours ago 47\nއާ އޮޕަރޭޝަނާއެކު އޭޭޑީކޭން އަނެއްކާ ވެސް ކުރިއެރުމެއް


އެމްޑީޕީ މޭޔަރާއި ކައުންސިލާއެކު އައްޑޫ މުޅި ދުނިޔެއަށް ހުޅުވޭނެ: ރައީސް ނަޝީދު\nވެރިކަންކުރާ އެމްޑީޕީއަށް ނިސްބަތްވާ މޭޔަރަކާއި، އެމްޑީޕީއަށް އަޣުލަބިއްޔަތު އޮތް ކައުންސިލެއް އައްޑޫގައި އޮވެއްޖެނަމަ، އައްޑޫ މުޅި ދުނިޔެއަށް ހުޅުވިގެންދާނެ ކަމުގައި ރައްޔިތުންގެ މަޖިލިހުގެ ރައީސް، ރައީސް މުޙައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިފަދައިން ވިދާޅުވެފައިވަނީ އައްޑޫ ސިޓީގެ މޭޔަރުކަމަށް އިދިކޮޅުން ވާދަކުރައްވާ ކެނޑިޑޭޓަށް އައްޑޫގެ މޭޔަރުކަން ލިބިއްޖެނަމަ، އައްޑޫގައި އިންޑިޔާއިން އަޅާފައިވާ ފުލުސް އެކަޑެމީ ސިޓީ ހޮޓަލަކަށް ބަދަލުކުރައްވައި ފަތުރުވެރިކަމަށް އެ އިމާރާތް ބޭނުންކުރަން މަސައްކަތްކުރާނެ ކަމުގައި ވިދާޅުވުމުން ކުރެއްވި ޓުވީޓެއްގައެވެ.\nއައްޑޫގެ މޭޔަރުކަމާއި ކައުންސިލު އެމްޑީޕީއަށް ލިބިއްޖެނަމަ މުޅި ދުނިޔެއާ އައްޑޫ ގުޅިގެން ހުޅުވިގެންދާނެ ކަމުގައި ރައީސް ނަޝީދު ވިދާޅުވިއިރު، މިހާރުވެސް އައްޑޫގެ މޭޔަރަކީ އެމްޑީޕީގެ މެންބަރެކެވެ. އަދި އައްޑޫ ސިޓީ ކައުންސިލުގައި އިދިކޮޅު ޕީޕީއެމް/ ޕީއެންސީގެ އެންމެ މެންބަރަކުވެސް ނެތެވެ.\nރައީސް ނަޝީދު ވިދާޅުވީ އައްޑޫގައި ފުލުހުންގެ އެކަޑެމީ ބިނާކޮށްފައިވަނީ ބިން ބޭނުންކުރުމުގައި އެކަށީގެންވާ މިންވަރަށް ނުވިސްނާ ކަމަށެވެ. އަދި މިހާރު އެތަނަކީ ތަޢުލީމީ މުއައްސަސާއެއް ކަމުގައިވެސް އެމަނިކުފާނު ވިދާޅުވިއެވެ.\nހަމައެހެންމެ ޕީޕީއެމްގެ ޒަޢާމަތެއްގައި އައްޑޫގައި މަތީ ތަޢުލީމުގެ ފުރުޞަތު ނެތީތޯވެސް ރައީސް ނަޝީދު ސުވާލު އުފެއްދެވިއެވެ. ނަމަވެސް މިހާރުވެސް އައްޑޫގައި ޤައުމީ ޔުނިވަރސިޓީއާއި އަމިއްލަ ބައެއް ކޮލެޖުތަކުގެ ކެމްޕަސްތައް ހިންގައެވެ.\nއަރުޝީފަށް ނެގީ 11/01/2021 15:06\nއެންމެފަހުން އަޕްޑޭޓްކުރީ 11/01/2021 15:06\nއަޒްހާން އިބްރާހިމް 54 ސިކުންތު ކުރިން\nއަހްމަދު އަޒާން 17 މިނެޓު ކުރިން\nއަބްދުﷲ ޔާމީން 18 މިނެޓު ކުރިން


ފަތުރުވެރިން ހޭލުންތެރިކުރުވުމަށް ހުޅުމާލޭ މޫދަށްއެރޭ ސަރަޙައްދުގައި ބޯޑުތަކެއް ބަހައްޓައިފި\nހުކުރު ،17 މެއި 2019 / 10:38\nރާއްޖޭގެ މީހުން ދިރިއުޅޭ ރަށްރަށުގައި ޗުއްޓީ ހޭދަކުރާ ފަތުރުވެރިން މޫދަށް އެރިއުޅުމުގައި ދިމާވާ ހިތާމަވެރި ހާދިސާތައް މަދުކުރުމަށްޓަކައި މިނިސްޓްރީ އޮފް ޓޫރިޒަމާއި ޓޫރިސްޓް ޕޮލިހާއި އަދި ފަތުރުވެރިކަމުގެ ސިނާޢަތާއި ގުޅުންހުރި އެހެނިހެން އިދާރާތައް ގުޅިގެން، ފަތުރުވެރިންގެ ސަލާމަތާއި ރައްކާތެރިކަމާއި ގުޅޭ މަޢުލޫމާތު ހިމެނޭ ބޯޑުތަކެއް ހުޅުމާލޭ މޫދަށްއެރޭ ސަރަޙައްދުގައި ބަހައްޓައިފިއެވެ.\nމޫދަށް އެރެން ރައްކާތެރި ސަރަޙައްދުތައް އަންގައިދޭ ބޯޑުތައް ހަރުކުރުމުގެ ޕްރޮގްރާމް ހުޅުމާލޭގައި އިއްޔެ އިފްތިތާހުކޮށްދެއްވީ މިނިސްޓަރ އޮފް ޓޫރިޒަމް އަލީ ވަހީދެވެ.\nއެގޮތުން މޫދަށް އެރިއުޅުމުގައި ނުރައްކާތެރި ހާދިސާއެއް ދިމާވެއްޖެ ނަމަ ނުވަތަ އެހީއެއް ބޭނުންވެއްޖެ ނަމަ ގުޅާނެ ނަންބަރުތަކާއި މޫދަށް އެރި އުޅުމުގައި ސަމާލުކަންދޭންވީ ކަންކަމުގެ މަޢުލޫމާތާއި އިރުޝާދުތައް ހިމެނޭ ލިޔުންތައް އެ ބޯޑުތަކުގައިވެއެވެ.\nއިއްޔެ ބޭއްވި މި ރަސްމިއްޔާތުގައި، ސެންޓްރަލް ޕޮލިސިންގ ކޮމާންޑްގެ ހެޑް އެސިސްޓެންޓް ކޮމިޝަނަރ އޮފް ޕޮލިސް އިސްމާޢީލް ނަވީނާއި އިންޑަސްޓްރިއަލް ސެކިއުރިޓީ ޑިޕާޓްމަންޓްގެ ހެޑް ސްޕްރިންޓެންޑެންޓް އޮފް ޕޮލިސް އަޙްމަދު އަޒުހާންގެ އިތުރުން ޓޫރިސްޓް ޕޮލިސްގެ ހެޑް އިންސްޕެކްޓަރ އޮފް ޕޮލިސް މޫސާ ރަޝީދު ބައިވެރިވެލެއްވިއެވެ.


SunOnline: China in hedhi facility gai farudhaave dhibe fenvereyne goi hadhan HRCM in edhefi\nޗައިނާއިން ހެދި ފެސިލިޓީގައި ފަރުދާވެ ތިިބެ ފެންވެރޭނެ ގޮތް ހަދަން އެޗްއާރްސީއެމްއިން އެދެފި\nނަޖާހު މަސްއޫދު 29 May 2020, 19:22\nޗައިނާއިން އިމާރާތްކޮށްދިން ފެސިލިޓީގައި ހަދާފައި ހުރި ޝަވަރުތައް -- ފޮޓޯ/ އެޗްއާރްސީއެމް\nޗައިނާ ހިލޭ އެހީގެ ދަށުން ހުޅުމާލޭ ދެވަނަ ފިޔަވަހީގައި އިމާރާތްކުރި 800 އެނދުގެ ޖާގަ ހިމެނޭ ބިދޭސީން ބައިތިއްބާ ކަރަންޓީނު ފެސިލިޓީ ހުޅުވައި އެތަނުގައި މީހުން ބޭތިއްބުމުގެ ކުރިން، މީހުންނަށް ފަރުދާވެ ތިބެ ފެންވެރޭނެ ގޮތާއި އިތުރު ހަ ކަމެއް ފުރިހަމަ ކުރަން ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް)އިން ޑިފެންސް މިނިސްޓްރީއަށާއި ނޭޝަނަލް ޑިޒާސްޓާ މެނޭޖްމެންޓް އޮތޯރިޓީއަށް ހުށަހަޅައިފިއެވެ.\nޗައިނާ ސްޓޭޓް ކޮންސްޓްރަކްޝަން އެންޑް އިންޖިނިއަރިން ކޯޕަރޭޝަނުން އެއްވެސް އަގަކާ ނުލައި އިމާރާތްކޮށްދިން އެ ފެސިލިޓީގެ މަސައްކަތް ނިންމާލައި ހައުސިން ޑިވޮލޮޕްމެންޓް ކޯޕަރޭޝަން (އެޗްޑީސީ)އާ ހަވާލު ކުރީ މީގެ ދެ ހަފްތާ ކުރިންނެވެ. އެޗްއާރްސީއެމްއިން އެ ފަހުން އެތަނަށް ޒިޔާރަތްކޮށް އެތަނުގެ ފެންވަރު ބަލާފައިވެއެވެ. އަދި އެ ޒިޔާރަތަށް ފަހު އެކުލަވާލި ރިޕޯޓުގައި ހަތް ކަމެއް ފުރިހަމަ ކުރަން އެ ކޮމިޝަނުން ހުށަހެޅިއެވެ.\nއެޗްއާރްސީއެމްގެ ރިޕޯޓުގައިވާ ގޮތުން ފެސިލިޓީގައި 70 މީހުންނަށް އެއްފަހަރާ ބޭނުން ކުރެވޭ ދެ ފާހާނާ ބަރި ހުރެއެވެ. ކޮންމެ ފާހާނާ ބަރިއެއްގައި 35 ފެންވަރާ މާގަނޑާއި، 42 ފާހާނާ ތަށި އަދި މޫނު ދޮންނަ ތައްޓާ އެކު ހަ އިސްކުރު ވަކިން ބަހައްޓާފައި ހުރެއެވެ. ފާހާނާ ތަށިތައް ބަހައްޓާފައި ހުރި ކޮންމެ ތަނެއްގައި ދޮރުފަތާއި ތަންޑު ހަރުކޮށްފައި ހުރެއެވެ. އަދި މުސްލިމް ޝަވަރުވެސް ހުރެއެވެ.\nޗައިނާ ސްޓޭޓް ކޮންސްޓްރަކްޝަން އެންޑް އިންޖިނިއަރިން ކޯޕަރޭޝަނުން ހުޅުމާލޭ ދެވަނަ ފިޔަވަހީގައި އިމާރާތްކުރި ލޭބާ ކުއާޓަރު-- ފޮޓޯ/އެޗްޑީސީ\nނަމަވެސް ފެން ވަރާ އިންތިޒާމު ހަމަޖައްސާފައި ހުރީ އެކަކު އަނެކަކު ކައިރި ކައިރީގައި ތިބެ ފެންވަރަން ޖެހޭ ގޮތަށެވެ. އެތަނުގައި މަސައްކަތް ކުރާ މުވައްޒަފުންވެސް ފެންވަރަން ބޭނުން ކުރަން ޖެހޭނީ ތަންތަނެވެ. އެހެންވެ، އެ ފެސިލިޓީ ހުޅުވުމުގެ ކުރިން އެތަނުގައި ތިބޭ މީހުންނަށް ފަރުދާވެގެން ތިބެ ފެންވެރޭނެ ގޮތެއް ހަމަޖައްސައިދޭން އެޗްއާރްސީއެމްއިން ހުށަހަޅާފައިވެއެވެ.\nމޫނު ދޮންނަ ތައްޓާއި އިސްކުރު މަދުކަމުން، ފެސިލިޓީގައި ބައިތިއްބާނެ މީހުންގެ އަދާ އެކަށީގެންވާ ވަރަށް މޫނު ދޮންނަ އިސްކުރާއި ތަށި ބަހައްޓަންވެސް އެޗްއާރްސީއެމްއިން ހުށަހެޅިއެވެ.\nކޮންމެ ކޮޓަރިއެއްގައި ހަތަރު ކުޑަދޮރު ހުރިކަން ފާހަގަކޮށްފައިވެއެވެ. އަދި ކޮންމެ ކޮޓަރިއެއްގައި ދެ ފަންކާއާއި ދެ ހޮޅިބުރި ހުރި ކަމަށާއި އޭގެ ސްވިޗް ބޯޑުތައް ކޮޓަރިތެރޭގައި ހުރި ކަަމަށް ބުންޏެވެ. އަދި ކޮންމެ ކޮޓަރިއެއްގައި 10 ބަންކު ބެޑް ޖަހާފައި ހުރި ކަމަށާއި ކޮންމެ އެނދެއްގެ ކައިރީގައި ކަރަންޓު ބޭނުން ކުރެވޭނެހެން ސްވިޗް ބޯޑު ޖަހާފައި ހުރި ކަމަށްވެސް ބުންޏެވެ. ނަމަވެސް، ކަރަންޓީނު ފެސިލިޓީތައް މެނޭޖު ކުރުމާ ބެހޭ ގޮތުން އެޗްޕީއޭއިން އެކުލަވާލި ހޭންޑް ބުކުގައިވާ ގޮތާ ހިލާފަށް، އެނދުތައް ހުރީ އެއް މީޓަރު ދުރުގައި ބަހައްޓާފަިއ ނޫންކަން އެޗްއާރްސީއެމްއިން ފާހަގަ ކުރިއެވެ. އެކަން ހައްލު ކުރަން އެމްއެންޑީއެފްއަށާއި އެންޑީއެމްއޭއަށް އެޗްއާރްސީއެމްއިން ހުށަހަޅާފައިވެއެވެ.\nޗައިނާއިން އިމާރާތްކޮށްދިން ފެސިލިޓީގެ ކޮޓަރިތައް: ކޮންމެ ކޮޓަރިއެއްގައި 10 މީހުންނަށް ތިބެވޭނެ -- ފޮޓޯ/ އެޗްއާރްސީއެމް\nހިނގާ ކަސްރަތު ކުރުމަށް ކޮންމެ ބްލޮކެއް މެދުގައި ހުސް ބިމެއް އޮންނާނެ ކަމަށާއި، ފޫހި ވިލުވާލަން ކެރަމް އާއި ރާޒުވާ ފަަދަ ކުޅިވަރުތައް ކުޅެވޭނެ އިންތިޒާމުތައް ހަމަޖައްސައިދޭނެ ކަމަށް ފެސިލިޓީ ބަލަހައްޓާ ފަރާތުން އެޗްއާރްސީއެމްއަށް އަންގާފައިވެއެވެ. މީހުން ބޭތިއްބުމުގެ ކުރިން މި ކަންކަންވެސް ފުރިހަމަ ކުރަން އެޗްއާރްސީއެމްއިން ހުށަހަޅާފައިވެއެވެ.\nއެތަނުގައި ތިބޭ މީހުންނަށް ކާބޯތަކެތި ފޯރުކޮށްދިނުމަށް، ބަދިގެއަކާއި ސްޓޯރޭޖު ރޫމެއްވެސް ހަދާފައި ހުރެއެވެ. ނަމަވެސް، މިނިސްޓްރީގެ ގައިޑްލައިނާ ހިލާފަށް އެތަނުގައި ބޭސް ރައްކާ ކުރުމަށް ހަދާފައި ނެތްކަން އެޗްއާރްސީއެމްއިން ފާހަގަ ކުރިއެވެ. ފެސިލިޓީ ހުޅުވުމުގެ ކުރިން ބޭސް ރައްކާ ކުރާނެ ތަނެއްވެސް ހަމަޖެއްސުމަށް އެޗްއާރްސީއެމްއިން ހުށަހެޅިއެވެ.\nމި ކަންތައްތަކުގެ އިތުރުން އެތަނުގެ ސެކިއުރިޓީ އެންމެ އެދެވޭ ގޮތެއްގައި ބެލެހެއްޓުމަށް ކެމެރާ ހަރުކުރުމަށާއި، އަލިފާނުގެ ހާދިސާއެއް ހިނގައިފި ނަމަ އަލިފާން ނިއްވާލަން ބޭނުންވާ ސާމާނު އެތަނުގައި ބެހެއްޓުމަށްވެސް އެޗްއާރްސީއެމްއިން ހުށަހަޅާފައިވެއެވެ.\nމީގެ ކުރިން ބިދޭސީން ބައިތިއްބަން ތައްޔާރު ކުރި ބައެއް ވަގުތީ ކަރަންޓީނު ފެސިލިޓީތައްވެސް ބިދޭސީންނަށް ކައިރި ކައިރީގައި ތިބެ ފެން ވަރަން ޖެހޭ ގޮތަށް ފަރުމާކޮށްފައި ހުރުމުން ބައެއް އާންމުންގެ ނުރުހުމާއި ފާޑުކިޔުން ކަމާ ބެހޭ ފަރާތްތަކަށް އަމާޒުވިއެވެ.\nރައީސް ނަޝީދުގެ ވާހަކަތައް ޗައިނާ ސަފީރު ދޮގުކުރައްވައިފި\n4000 ހައުސިން ޔުނިޓުގެ މަސައްކަތް ބޯޑަރު ހުޅުވޭއިރު ފަށާނެ\nމިއަހަރު ޗައިނާ އަށް ދައްކަން ޖެހޭނީ 75 މިލިއަން ޑޮލަރު


ބްރެޒިލްގައި ކޮވިޑް ވެކްސިން ޖެހުމުގެ ޕްރޮގްރާމް ޖެނުއަރީ 21 ގައި...\nބްރެޒިލްގައި ކޮވިޑް ވެކްސިން ޖެހުމަށް ތައްޔާރުވަނީ\nބްރެޒިލްގައި ކޮވިޑް ވެކްސިން ޖެހުމުގެ ޕްރޮގްރާމް ޖެނުއަރީ 21 ގައި ފަށަނީ\nމަރުވާ މީހުންގެ އަދަދުތައް އިތުރުވަމުން އަންނައިރު ސިއްހީ މަސައްކަތްތެރިންގެ ދަތިތަކާ އަންނަނީ ކުރިމަތިވަމުން\nބްރެޒިލް އަށް ކޮވިޑްގެ ދެ ވަނަ ވޭވެއް އައިސްފައިވާއިރު ބަލި މީހުންނައިގެން ހޮސްޕިޓަލްތައް ވަނީ ފުރިފައި\nކަންތައްތައް ރަނގަޅަށްދާނަމަ ޖެނުއަރީ މަހުގެ 20 ވަނަ ދުވަހު ވެކްސިން ޖަހަން ފެށޭވަރުވާނެ ކަމަށް ސަރުކާރުން ވަނީ ބުނެފައި\n15 ޖެނުއަރީ 2021 | ހުކުރު 07:59\nކޮވިޑް ވެކްސިންގެ ޑޯޒްތަކެއް\nބްރެޒިލްގައި ކޮވިޑް-19 އަށް ވެކްސިން ޖެހުމަށް ޖެނުއަރީ މަހުގެ 21 ވަނަ ދުވަހު ފަށާނެ ކަމަށް އެގައުމުގެ ސެނެޓަރ ނެލްސިނޯ ޓްރެޑް ވިދާޅުވެއްޖެއެވެ.\nއެގައުމުގެ ހެލްތު މިނިސްޓަރ އެޑުއަޑޯ އާއެކު ކުރިޔަށްދިޔަ ވާހަކަތަކަކަށްފަހު ސެނެޓަރ ކުރެއްވި ޓްވީޓެއްގައި މިކަން ހާމަކުރެއްވިއިރު ވެކްސިން ޖެހުމުގެ ކަންތައް ލަސްވަމުންދާތީ ބްރެޒިލްގައި ވަނީ ކަންބޮޑުވުންތައް އިތުރުވެފައެވެ. ވަކިން ޚާއްސަކޮށް ރައީސް ޖައިރް ބޮލްސޮނާރޯ އަށް ކުރިމަތިވެފައިވާ ޕްރެޝަރތައް ވަނީ އިތުރުވެފައެވެ.\nވެކްސިން ޖެހުމަށް ރަސްމީކޮށް ފަށާނެ ދުވަހެއް ހާމަކުރުމަށް ސަރުކާރުން ވަނީ ދެކޮޅުހަދާފައެވެ. ނަމަވެސް ކަންތައްތައް ރަނގަޅަށްދާނަމަ ޖެނުއަރީ މަހުގެ 20 ވަނަ ދުވަހު ވެކްސިން ޖަހަން ފެށޭވަރުވާނެ ކަމަށް ސަރުކާރުން ވަނީ ބުނެފައެވެ.\nއެގައުމުގެ ހެލްތު މިނިސްޓްރީން އަދި މިހާތަނަށް އައިއިރު ވެކްސިން ޖަހަން ފަށާނެކަމަށް ސެނެޓަރ ހާމަކުރައްވާފައިވާ ތާރީޚާއި ގުޅޭގޮތުން އެއްޗެއް ވިދާޅުވެފައެއްނުވެއެވެ.\nއަނެއްކޮޅުން ބްރެޒިލް އަށް ކޮވިޑްގެ ދެ ވަނަ ވޭވެއް އައިސްފައިވާއިރު ބަލި މީހުންނައިގެން ހޮސްޕިޓަލްތައް ފުރެމުން އަންނަކަމަށް އެގައުމުގެ ހެލްތު މިނިސްޓަރ ވަނީ ވިދާޅުވެފައެވެ. އަދި މަރުވާ މީހުންގެ އަދަދުތައް އިތުރުވަމުން އަންނައިރު ސިއްހީ މަސައްކަތްތެރިންގެ ދަތިތަކާ ކުރިމަތިވަމުން އަންނަކަމަށްވެސް ހެލްތު މިނިސްޓަރ ވިދާޅުވިއެވެ.\nހޮސްޕިޓަލްތައް ފުރެމުން އަންނައިރު ބަލި މީހުންނަށް ބޭނުންވާ މިންވަރަށް އޮކްސިޖަން ނުލިބުމުގެ މައްސަލަ މިހާރު ވަނީ ކުރިމަތިވެފައެވެ. މިއީވެސް މިވަގުތު މަރުވާ މީހުންގެ އަދަދު އިތުރުވެފައިވާ ސަބަބެއްކަމަށް ސިއްހީ މާހިރުން ބުނެއެވެ.\nއަނެއްކޮޅުން ވައިރަސްގެ އައު ވޭރިއަންޓް ބްރެޒިލްގައި މިހާރު ފެތުރިފައިވާނެ ކަމަށް ސިއްހީ މާހިރުން ދެކެއެވެ. އެއީ ބްރެޒިލް އިން ޖަޕާނަށް ދިޔަ މީހެއްގެ ފުށުން އައު ވޭރިއަންޓް ފެނިފައިވުމުގެ ސަބަބުންނެވެ. އެހެންކަމުން މިހާރު ހަލުވިމިނުގައި ކޭސްތައް އިތުރުވަމުން އަންނަނީ އެހެންވެގެންކަމަށް ބެލެވޭކަމަށް ސިއްހީ މާހިރުން ބުނެއެވެ.\nބްރެޒިލްގައި 8 މިލިއަނަށްވުރެ ގިނަ މީހުންނަށް ކޮވިޑް ޖެހިފައިވާއިރު މަރުވެފައިވާ މީހުންގެ އަދަދު ދެ ލައްކައަށްވުރެ މައްޗަށް އަރައެވެ.


Mashroou thah feshumuge kurin beyru faisaa yageenkuran lafaa dheefi\nމަޝްރޫއުތައް ފެށުމުގެ ކުރިން ބޭރު ފައިސާ ޔަގީންކުރަން ގަވަރުނަރު ލަފާ ދީފި\nމަރުކަޒީ ބޭންކުގެ ގަވަރުނަރު އަލީ ހާޝިމް މިއަދު ބަޖެޓު ކޮމެޓީގައި ވާހަކަ ދައްކަވަނީ -- އަހުމަދު އަޝްހާދު އަބްދުﷲ (ޖެރީ) | އަވަސް\nއަންނަ އަހަރުގެ މަޝްރޫއުތައް ފެށުމުގެ ކުރިން އެ ކަމަށް ބޭނުންވާ ބޭރު ފައިސާ ލިބޭނެ ކަން ޔަގީންކުރަން މަރުކަޒީ ބޭންކް އިން ސަރުކާރަށް ލަފާ ދީފި އެވެ.\nއަންނަ އަހަރަށް ލަފާކޮށް މަޖިލީހަށް ހުށަހެޅި ބަޖެޓަށް، މަރުކަޒީ ބޭންކް (އެމްއެމްއޭ) އިން ދީފައިވާ ލަފާގެ މައްޗަށް ބަޖެޓު ކޮމެޓީގައި މިއަދު ވާހަކަ ދައްކަވަމުން ގަވަރުނަރު އަލީ ހާޝިމް ވިދާޅުވި ގޮތުގައި މަޝްރޫއުތައް ފެށުމުގެ ކުރިން އެ މަޝްރޫއަށް ބޭނުންވާ ބޭރު ފައިސާ ހޯދަން ޖެހޭ ކަމަށާ، މިއީ ވަރަށް މުހިންމު ކަމެއް ކަމަށެވެ.\nރައީސް މުހައްމަދު ނަޝީދުގެ ވެރިކަމުގައި ފިނޭންސް މިނިސްޓަރުކަން ވެސް ކުރެއްވި އަލީ ވިދާޅުވި ގޮތުގައި ކޮވިޑް-19 ގެ ސަބަބުން ބޭރު ފައިސާގެ މާކެޓަށް ބޮޑު އަސަރެއް ކޮށްފައިވާ ކަމަށެވެ.\n"އެހެންވެ ރާއްޖެ ބާޒާރުން ކެޕިޓަލް މަޝްރޫއު ތަކަށް ޑޮލަރު ހޯދަން ޖެހިއްޖެނަމަ އޭގެ ނުރަނގަޅު އަސަރު ރާއްޖޭގެ ޑޮލަރު އެކްސްޗޭންޖް ރޭޓަށް ކުރާނެ ކަމަށް ބެލެވޭ. އެހެންކަމުން މަޝްރޫއުތަކުގެ ސަބަބުން ފޮރިން އެކްސްޗޭންޖު މާކެޓަށް އަސަރު ނުކުރާނެ ގޮތަކަށް ކުރިއަށް ގެންދަން ލަފާދެން،" ގަވަރުނަރު ވިދާޅުވި އެވެ.\n2021ގެ މަޝްރޫއުތައް ހާލަތާ ނުބައްދަލު\nއިތުރަށް ވިދާޅުވީ ޕަބްލިކް ސެކްޓާ އިންވެސްޓްމަންޓް ޕްރޮގްރާމް (ޕީއެސްއައިޕީ) މަޝްރޫއު ތަކަކީ ދިގު ރާސްތާގައި އިގްތިސޯދާއި ތިމާވެށީގެ ރައްކާތެރިކަމަށް އިސްކަންދޭ މަޝްރޫއު ތަކެއްކަން ޔަގީންކުރަން ޖެހޭ ކަމަށް ދެކެވަޑައިގަންވާ ކަމަށެވެ.\nރައްޔިތުންގެ މަޖިލިސް ދައުލަތުގެ ބަޖެޓް ޓޫރިޒަމް + ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް އިގްތިސޯދު ގަވަނަރު އިބްރާހިމް އަމީރު އަލީ ހާޝިމް އެމްއެމްއޭ


ފުވައްމުލަކަކީ ސިޔާސީ ވިސްނުމުގެ މިސާލެއްކަހަލަ ރަށެއް : ޑރ. މުސްތޮފާ ލުތުފީ – Maldivian Democratic Party\nފުވައްމުލަކަކީ ސިޔާސީ ވިސްނުމުގެ މިސާލެއްކަހަލަ ރަށެއް : ޑރ. މުސްތޮފާ ލުތުފީ\nފުވައްމުލަކަކީ ސިޔާސީ ވިސްނުމުގެ މިސާލެއްކަހަލަ ރަށެއްކަމަށް ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ރިޔާސީ ކެންޑިޑޭޓުގެ ރަނިންމޭޓް ޑރ. މުސްތޮފާ ލުތުފީ ވިދާޅުވެއެއްޖެއެވެ. އެމަނިކުފާނު މިހެން ވިދާޅުވެފައިވަނީ 17 އޮގަސްޓް 2013ގައި ‘ނެތޭ ވެވޭކަށް ބާޣީއަކަށް’ ސިލްސިލާގެ ދަށުން ފުވައްމުލަކުގައި ބޭއްވުނު ޖަލްސާގައި ވާހަކަފުޅުދައްކަވަމުންނެވެ.\nރާއްޖޭގެ އެހެންކަންކޮޅުތަކުގައި ސިޔާސީ ފިކުރާއި ޕާޓީ ފިކުރު އުފެދިގެން އައުމުގެ މާކުރިން ފުވައްމުލަކު ރައްޔިތުންގެ ކިބައިގައި އެފިކުރުތައް ހުރިކަން ފާހަގަކުރައްވަމުން ޑރ. މުސްތޮފާ ލުތުފީ ވިދާޅުވިއެވެ. އޭރުވެސް ފުވައްމުލަކުގައި ދެޕާޓީއެއް އަމިއްލަ ނަންނަމުގައި ހަރަކާތްތތެރިވަމުން ދިޔަކަމަށާއި އެދެޕާޓީން އަމިއްލައަށް ނޫސްނެރެ އުޅުނުކަމަށް އެމަނިކުފާނު ވިދާޅުވިއެވެ. އަތޮޅުވެރިއެއްގެ ގޮތުގައި ފުވައްމުލަކުގައި ދުވަސްތަކެއް ހޭދަކުރައްވައިފައިވާ ޑރ. މުސްތޮފާ ލުތުފީ ވިދާޅުވީ އެމަނިކުފާނު އެރަށުގައި ހުންނެވި ދުވަސްވަރުވެސް ފުވައްމުލަކު ރައްޔިތުން ސިޔާސީގޮތުން ވަރަށް ބޮޑަށް ހޭލުންތެރިކަމަށެވެ.\nޑރ. މުސްތޮފާ ލުތުފީ އޭރު ފުވައްމުލަކަށް ވަޑައިގަތުމުން މީހުން އެމަނިކުފާނު އަރިހުގައި އެކަނިވެރިކޮށް ނުދާނޭކަމަށް ވިދާޅުވިކަމަށާއި، އެމަނިކުފާނު ފުވައްމުލަކުން ދިޔައީ ވަރަށް އުފާވެރި އަދި ހަނދާނުން ނުފޮހެވޭނެ ހަނދާންތަކާއި އެކީކަން އެމަނިކުފާނު ފާހަގަކުރެއްވިއެވެ. އަދި ފުވައްމުލަކު ރައްޔިތުން އިލްމަށް ލޯބިކުރާކަމަށާއި، އިލްމަށް ލޯބިކުރާ މީހުންނަށް ހާއްސަ ގަދަރެއް ހިތުގައި އޮންނަކަމަށް ޑރ. މުސްތޮފާ ލުތުފީ ވިދާޅުވިއެވެ.\nބަޣާވާތާއި ގުޅޭގޮތުން ވާހަކަފުޅު ދައްކަވަމުން ޑރ. މުސްތޮފާ ލުތުފީ ވިދާޅުވީ އެތާ ހަރުކޮށްފައިހުރި ފޮޓޯތަކުންވެސް އެދުވަހުގެ އިހްސާސްތައް ވަޒަންކުރެއްވޭކަމަށެވެ. މިޒަމާނުގައި ރޯމާ ދުވާލު ރައްޔިތުން ތަޅާ ފިސްފިސްކޮށްފާނޭކަމަށް ހީނުކުރައްވާކަމަށާއި، އެއަމަލުތަކަކީ ޕޯޗުގީޒުންނާއި މާލަބާރުންނާއެކު ތާރީޚުގެ ތެރެއަށް ގޮސްފައިވާ އަމަލުތަކެއްކަމަށް ހީކުރެއްވިކަމަށް ވިދާޅުވިއެވެ. އެހެންނަމަވެސް އެދުވަހު ފެނުނީ ދިވެހިން ދިވެހިންގެ ގައިގައި ތަޅާއަނިޔާުކުރިތަންކަމަށް ޑރ. މުސްތޮފާ ލުތުފީ ވިދާޅުވިއެވެ. އަދި ބަޣާވާތާއި އެކު ގައުމު ފަހަތަށް ގޮއްސި ކަމަށާއި މިކަމާއި ދެކޮޅަށް ނުކުންނަން ޖެހޭކަމަށް އެމަނިކުފާނު ވިދާޅުވިއެވެ. ނިކުމެވޭނެގޮތަކީ މިހާރު ވެރިކަމުގައި ތިބި މީހުންނަށް ވޯޓު ނުދިނުންކަމަށްވެސް ވިދާޅުވިއެވެ.\nއެމްޑީޕީގެ ރިޔާސީ ކެނޑިޑޭޓު ޖެހިޔަސް ނުޖަހާށޭ ވިދާޅުވާކަމަށާއި އެމްޑީޕީއަކީ ސުލްހަވެރި ޕާޓީއެއްކަން ޑރ. މުސްތޮފާ ލުތުފީ ފާހަގަކުރެއްވިއެވެ. އަދި މިޕާޓީއިން ގައުމު ކުރިއަރުވާނޭކަމަަށް ވިދާޅުވިއެވެ. ސިޔާސަތުތައް ހެދީ ރައްޔިތުންގާތު އަހައިފައި ކަމަށާޢި ރައްޔިތުން ތިބީ އެމްޑީޕީ ސަރުކާރުންކޮށްދިން ކަންތަކާއި އުފަލުންކަމަށް ޑރ. މުސްތޮފާ ލުތުފީ ވިދާޅުވިއެވެ. އެމްޑީޕީގެ ސިޔާސަތުތަކުން ފައިދާކުރާނީ5އަހަރަށް ނޫންކަމަށާއި ދަރީންގެ ދަރީންނަށްވެސް ފައިދާ ކުރާނޭަކަމަށް އެމަނިކުފާނު ވިދާޅުވިއެވެ. އަދި ރައްޔިތުންގެ ކަންތައްތައްކޮށްދިނުމަކީ ދައުލަތުގެ ޒިންމާއެއްކަމަށްވެސް ވިދާޅުވިއެވެ.\nއެމްޑީޕީ ވެރިކަމަށް އެއްބުރުން މިފަހަރު ހޮވާނެ ކަމަށާއި، ވެރިކަމަށް އައުމަށްފަހު ރާއްޖޭގެ ތައުލީމަށްވެސް އިންގިލާބެއް ގެންނާނެކަމަށް ޑރ. މުސްތޮފާ ލުތުފީ ވިދާޅުވިއެވެ. މިފަހަރު ސަމާލުކަން އެންމެ ބޮޑަށް ދޭނީ އިންސާނާއަށް ދޭ ޚިދުމަތަށްކަމަށް އެމަނިކުފާނު ވިދާޅުވިއެވެ. އަދި ރައީސް ނަޝީދު ވިދާޅުވަމުންދާ “އެމްޑީޕީއަކީ ވައުދުވާ، ވައުދު ފުއްދާ ޕާޓީ” ބަސްފުޅު ތަކުރާރުކުރެއްވިއެވެ.